
I denne udgave af UFO-Vision kan vi med 
eneret i Danmark bringe oversættelser af to 
kapitler fra bogen UFO 1947-1997. From 
Arnold to the Abductees: Fifty Years of FLying 
Saucers udgivet af John Brown Publishing 
Ltd, London 1997. Bogen er anmeldt af Ole 
Henningsen på side 26-27. De to kapitler 
skrevet af henholdsvis Dennis Stacy og Hilary 
Evans bringes side 3-15 [Otte dage , der 
skabte ufologien) og side 28-37 [Det 20. 
århundredes myte). 

Ikke overraskende har ufologiens 50 
års jubilæum sat sit præg på det seneste års 
udgivelser og dermed også på nærværende 
udgave af UFO-Vision, men vi ser dog også 
nærmere på bl.a. parodier på science fiction 
film. Læs Søren Thomas' artikel side 40-44. 

De fleste anmeldte bøger er engelsk¬ 
sprogede. Hvordan køber man nemt og billigt 
disse? Her er der naturligvis mange mulighe¬ 
der. Af egen erfaring kan jeg anbefale 
Excalibur Books i Nordirland. Her kan man 
købe bøger via VISA/Mastercard/Eurocard. 
Priserne er rimelige, og leveringen er hurtig og 
sikker. 

Adressen er: Excalibur Books, 
Rivenoak, 1 Hillside Gardens, Bangor, Co. 
Down, BT19 6SJ, Nordirland. 

God fornøjelse med UFO-Vision nr. 6. 


Bøger, videoer, tidsskrifter m.m., som ønskes 
omtalt i UFO-Vision, bedes sendt direkte til 
redaktionens adresse: 


Kim Møller Hansen 


UFO-Vision 
Kim Møller Hansen 
Eilekiersvej 14, Benløse 
DK-4100 Ringsted 


Vil du læse mere om ufoer? 


Så tag en kopi af denne kupon, udfyld med navn og adresse, og send den til: 

SUFOI, Postboks 6, 2820 Gentofte. 

Så får du tilsendt et gratis nummer af tidsskriftet UFO-Nyt og en fortegnelse over bøger, 
plakater, videofilm m.m., som kan købes hos SUFOI. 

Ja, tak. Send mig venligst et gratis nummer af UFO-Nyt og fortegnelsen over salgsmaterialer. 

Navn: _ 

Adresse: _ 

Otte dage, 

der skabte ufologien 


Af Dennis Stacy 

Den moderne ufo-æra så dagens lys om 
eftermiddagen den 24. juni 1947, da piloten 
og forretningsmanden Kenneth Arnold 
fortalte, at han havde set ni, sølvfarvede, 
halvmåneformede objekter flyve med stor fart 
nær Mt. Rainier i staten Washington. Der var 
set uforklarlige flyvende objekter før den dag. 

I Anden Verdenskrigs sidste dage, blot for at 
nævne et eksempel, så krigens parter lysende 
kugler flyve rundt på nattenhimlen. Og det 
drejede sig ikke om kendte flyvende objekter 
eller naturlige fænomener. De allierede kaldte 
dem “foo-fighters”, hvor foo var en forvansk¬ 
ning af det franske ord for “ild” (feu). Kort 
efter krigens afslutning kom der utallige 
rapporter om de såkaldte “spøgelsesraketter” 
fra de skandinaviske lande. 

Men det var Kenneth Amolds 
observation, der skabte den globale interesse, 
som nu et halvt århundrede senere stadig 
ikke vil slippe sit tag i folk. Denne interesse 
eller fascination er stærkere nu end på noget 
andet tidspunkt i de forløbne 50 år. Her mod 
slutningen af det 20. århundrede og ved 
begyndelsen af det næste årtusinde er ufoer 
allestedsnærværende i 
hvert fald hos Vestens 
befolkning. Hvad enten 
de har invaderet vores 
planets luftrum eller ej, 
har de i hvert fald 
oversvømmet vore 
teatre, tv-modtagere, 
ugeblade og bøger. I 
nogle tilfælde endda 
den daglige konversa¬ 
tion og i andre vores 
ellers uforstyrrede 
søvn. Ufoer bliver også 
i almindelighed antaget 
for at være synonymt 
med besøg af ikke- 
jordiske, et individuelt 
og kulturelt begreb, 

(Tegning: 

Dezsd Stemoczky) 


som ingen forestillede sig lige efter den 
seneste store krig. 

Men så kom Arnold. Og 50 år senere er 
vi her. De følgende otte dage eller begivenhe¬ 
der, som er udvalgt blandt mange andre gode 
kandidater, viser, hvordan vi er kommet fra 
dengang til nu. 

Dag 1: Den 24. juni 1947 

Charles Fort sagde engang, at “opmålingen af 
en cirkel kan begynde hvor som helst.” 
Historikere foretrækker nøjagtige tider og 
nøjagtige steder, så derfor må vi antage, at 
den moderne ufo-æra begyndte netop denne 
dag med Kenneth Amolds observation af de ni 
skinnende, halvmåneformede objekter ved 
den amerikanske nordvestlige stillehavskyst. 

Set i bakspejlet og sammenlignet med 
det, som fulgte, synes Amolds observation 
yderst beskeden, nærmest dagligdags set ud 
fra nutidens standard. Sandt nok, de 
objekter, som han så, havde nogle 
usædvanlige kvaliteter: deres hastighed og 
manglen på synlige strukturer. Det var 
Amolds henvendelse til offentligheden, der 
gav resultatet. Snart dukkede et utal af 

lignende rapporter op - i sidste halvdel af 
1947 alene i USA over tusinde. 

Amolds observation skabte begrebet 
“flyvende tallerkener” og dermed hentydnin¬ 
gen til fysiske objekter. Begrebet blev 
oprindelig skabt af en anonym 
redaktionssekretær, da han skrev “flying 
saucer” i en overskrift. Siden har begrebet 
fundet vej til de flestes bevidsthed og er blevet 
oversat til næsten alle sprog. På samme måde 
som Amolds observation og dens eftervirknin¬ 
ger skabte et ejendommeligt, amerikansk 
udtryk for den slags rapporter, gav den også 
kritikerne et værktøj, som de kunne bruge til 
at så tvivl ved rapporterne. Så sent som i 
1995 kunne skeptikeren og luftfartshistorike¬ 
ren Curtis Peebles stadig tilskrive ufo¬ 
fænomenets fødsel og opvækst som et resultat 
af en lokal “atom-angst”, kulturel paranoia og 
andre eksistentielle bekymringer, og at 
ufo-rapporteme ikke var andet end ameri¬ 
kansk efterkrigseksport i lighed med Coca 
Cola, Ford-biler, Hollywood-film og transistor¬ 
radioen. 

Et år senere sagde den franske 
folklorist Michel Meurger om især ufo- 
bortførelserne, at “troen på ikke-jordiske 
kidnappere var lånt fra science fiction og 
tilpasset den voksende mistro, som amerika¬ 
nere har til deres sociale omgivelser. Skønt 
det symbolske i bortførelserne og de følgende 
undersøgelser erkender indbyggerne i en 
magtfuld stat, at de er magtesløse. Når de 
ikke er i stand til at klare den truende 
fremtid, har de skabt den ultimative 
virkeliggørelse af et videnskabeligt 
herredømme og kontrol: kirurger fra det ydre 
rum...” 


Dag 2: Den 8. juli 1947 

Den næstvigtigste dag i ufo-historien fandt 
sted nøjagtig to uger efter Amolds observa¬ 
tion. Tirsdag den 8. juli 1947 “blev de mange 
rygter om flyvende tallerkener virkelighed”, 
begyndte en forsideartikel i Roswell Daily 
Record. Med baggrund i en officiel pressemed¬ 
delelse bemærkede artiklen, at efterretnings¬ 
kontoret hos 509. Bomb Group ved Roswell 
Army Air Field havde været så “heldig at 
komme i besiddelse af en diskos gennem 
samarbejde med en af de lokale landmænd og 
sheriffens kontor i Chaves Country.” 

“Det flyvende objekt landede på en 
ranch nær Roswell engang i sidste uge. Da 
der ikke var telefon på ranchen, opbevarede 
landmanden diskossen, indtil han var i stand 
til at kontakte sheriffens kontor. Sheriffen 


kontaktede major Jesse A. Marcel på 
Efterretningskontoret ved 509. Bomb Group. 

Diskossen blev øjeblikkelig hentet hos 
landmanden. Den blev undersøgt på Roswell 
Army Air Field, hvorefter major Marcel straks 
sendte den videre til en højere instans.” 

Artiklen fik både national og interna¬ 
tional bevågenhed om ikke andet af den 
grund, at 509. tilfældigvis var den eneste i 
verden, der lå inde med atombomber - de 
samme som havde pulveriseret Hiroshima og 
Nagasaki i slutningen af Anden Verdenskrig. 

Men lige så hurtigt som Roswell 
hændelsen dukkede op, lige så hurtigt 
forsvandt den igen ud af søgelyset. Samme 
eftermiddag indkaldte general Roger Ramey, 
chef for Eighth Air Force, til pressekonference 
i sit hovedkvarter i Fort Worth, Texas. Ramey 
fortalte en håndfuld journalister, at den 
flyvende tallerken ikke var andet end en 
almindelig vejrballon. 

Sådan røg denne sag ud i glemslens 
mørke til en dag i januar 1978, da atomfysike¬ 
ren og ufoforskeren Stanton T. Friedman løb 
på major Marcel, som nu var gået på pension 
og boede i Louisiana. Den historie, som 
Marcel fortalte i et interview, satte virkelig 
noget i gang: 

Mandag den 7. juli 1947 ankom 
landmanden Mac Brazel til Roswell med nogle 
mærkelige dele fra noget, som var styrtet ned 
på hans ranch (Der var nu udsat en dusør på 
op til 3.000 dollars for en flyvende tallerken). 
Sheriffen tilkaldte hæren, og major Marcel, 
efterretningsofficeren ved 509., tog af sted for 
at undersøge sagen. Han og løjtnant Sheridan 
Cavitt fra kontraspionageafdelingen fulgte 
med Brazel til ranchen. De ankom for sent til, 
at de kunne foretage sig noget den samme 
dag. Men næste dag viste Brazel dem, hvad 
Marcel betegnede som et stort område med 
vragdele. De fyldte en stabsbil og en jeep med 
materiale, og de to militærpersoner vendte 
tilbage til Roswell, hvor basens kommandant 
oberst William Blanchard udsendte en 

pressemeddelelse om fundet af den flyvende 
diskos. 

Marcel var så ophidset over det, han 
havde fundet, at han tog nogle stykker med 
hjem for at vise hustruen, Viaud, og sin 
11-årige søn, Jesse Junior, dem. 

I et følgende interview (han døde i 
1986) fortalte Marcel om stykkernes 
mirakuløse natur: så lette og alligevel så 
stærke, at man ikke kunne slå buler i dem 
med en forhammer eller brænde dem med en 
lighter. Han sammenlignede dem med den 
letvægtsfolie, som cigaretter var pakket i 
dengang. Sønnen Jesse, som nu er 
militærlæge ved Army Air National Guard, 
kan både under hypnose og ved fuld 
bevidsthed erindre små I-formede bjælker 
med mærkelige hieroglyfagtige symboler. 

I 1980 udkom den første bog om 
Roswell-hændelsen. Det var The Roswell 
Incident (På dansk: Ufoet der styrtede [ 1]) af 
Charles Berlitz og William Moore, med 
Friedman som primær- 
researcher. [ 

Hændelsen er 
blevet den mest 
undersøgte og omtalte 
sag i ufo-historien med 
deraf følgende turistindu¬ 
stri. I Roswell, en by med 
50.000 indbyggere, er der 
to museer med udstillin¬ 
ger om sagen. Det ene 
fejrede i stor stil 
hændelsens 50 års dag i sommeren 1997. Der 
er også udgivet utallige bøger og videoer og en 
spillefilm [2], sikkert kun den første i en 
række. I Roswell-området er der flere 
forskellige nedstyrtningsområder, der alle 
konkurrerer om at få fat i de besøgendes 
dollars. Hændelsen har også for nylig været 
genstand for to af flyvevåbenets undersøgelser 
og en forespørgsel til Government Account 
Office. Ingen af de to instanser har dog fundet 
noget, der beviser, at et ikke-jordisk fartøj 
med en omkommet besætning blev bjærget. 

Når man spørger om, hvilken 
ufo-hændelse der er den bedste, vil mange 
ufologer uden hensyn til deres omdømme nok 
pege på Roswell-hændelsen. Det hele står og 
falder tilsyneladende med det formodede 
røgslør, som regeringen angiveligt skulle have 
lagt ud over hele sagen. I 1994 var ufologen 
Kent Jeffrey i stand til samle over 20.000 
underskrifter fra hele verden i et forsøg på at 
få USA’s præsident til at give ordre til, at alle 
regeringsdokumenter om ufoer og ikke-jordisk 
liv blev deklassificeret. 

Men Roswell-sagens betydning i 


ufo-historien har dog også fået nogle 
skrammer for nylig. Et selvudnævnt vidne, en 
tidligere ansat ved et lokalt museum, 
underholder forskerne med en historie om, at 
en sygeplejerske i hans bekendtskabskreds 
havde været med til en obduktion af et 
ikke-jordisk lig. Da forskerne fortalte, at der 
aldrig havde været ansat en sygeplejerske med 
det oplyste navn i Roswell, indrømmede han, 
at han havde givet dem et forkert navn og 
nægtede at oplyse det rigtige. 

I 1996 dukkede flere dårlige nyheder 
op vedr. Roswell-sagen i form af ufo¬ 
dokumenter fra 1947. De var blevet frigivet 
efter loven om offentlighed i forvaltningen. Det 
"værste" i dokumenterne var nok udvekslin¬ 
gen af oplysninger mellem generalmajor C.P. 
Cabell, leder af efterretningstjenesten ved U.S. 
Air Force, og oberst H.M. McCoy, chef for 
efterretningstjenesten ved Air Material 
Command ved Wright-Patterson Air Force 
Base, Dayton, Ohio. Det var her, alle 

vragresterne fra Roswell 
blev sendt hen. 

I et TOP SECRET memo 
dateret den 11. oktober 
1948 omtaler Cabell den 
politik, der var ved 
offenliggørelsen af 
ufo-rapporter, og han 
ønsker en tilbundsgående 
undersøgelse af alle 
oplysninger om ufo¬ 
problemet. McCoy svarer i 
et SECRET memo på tre sider med titlen 
“Hændelser med flyvende tallerkener i USA” 
dateret den 8. november 1948. Kort resume: 

“6. Selv om forklaringen på mange af 
hændelserne kan findes i mange af de 
undersøgelser, som er beskrevet i det 
følgende, er der fortsat en del rapporter, som 
ikke kan forklares. Indtil videre findes der 
ikke et fysisk bevis for de uopklarede 
observationer... 

8. Muligheden for, at de rapporterede 
objekter er fartøjer fra andre planeter, kan 
ikke afvises. Der mangler dog håndgribelige 
beviser på den mulighed.” 

Det er ret interessant, at Charles Forts 
første og måske eneste optræden i et 
regeringsdokument finder sted i samme brev: 

“9. Der er en henvisning til The Books 
of Charles Fort med en introduktion af Tiffany 
Thayer og udgivet 1941 af Henry Holt & Co., 
New York, N.Y. Det ser ud til, at lignende 
fænomener er set og rapporteret i forrige 
århundrede, måske tidligere.” 

McCoy fortsætter: 

“ 10b. Der er endnu intet endeligt bevis 

på, at uidentificerede flyvende objekter, ud 
over dem vi kender som balloner, er virkelige 
luftfartøjer. 

10c. Selv om det er klart, at der er 
blevet set nogle typer af flyvende objekter, kan 
disse objekters natur ikke afgøres, før et 
fysisk bevis, såsom vragresterne ved en 
nedstyrtning, dukker op.” 

Memoet bærer præg af det, som McCoy 
tidligere har givet udtryk for. På et møde med 
Air Force Scientific Advisory Board den 17. 
marts 1948 sagde McCoy til forsamlingen på 
31 videnskabsmænd og teknikere: 

“Vi har et nyt projekt - Project SIGN - 
som nok overraskende for jer er dannet efter 
det såkaldte massehysteri i sommers, hvor 
mange så uidentificerede flyvende objekter 
eller skiver. Det kan vi ikke tillade os at grine 
af. Vi har over 300 ikke-offentliggjorte 
rapporter fra meget kompetente personer - 
som fx dr. K.D. Wood - og vidner i 
flyvevåbenet og personale i flyselskaberne, 
alle folk med meget stor erfaring. Vi 
gennemgår alle rapporter. Jeg kan godt 
fortælle, at vi ville give meget for, at sådan et 
ville styrte ned her i området, så vi kan finde 
ud af, hvad det er.” 

De ivrigste tilhængere af Roswell-sagen 
som århundredets ufo afviste McCoys 



udtalelser med et skuldertræk: Enten var han 
ikke en del af inderkredsen, eller også løj han. 

Dag 3: Den 19. juli 1952 

Sent om eftermiddagen lørdag den 19. juli 
1952 så Edward Nugent, flyveleder i 
Washington National Airport ved USA’s 
hovedstad, syv ekkoer på radarskærmen. I de 
næste mange timer dukkede mål op og 
forsvandt igen på mindst tre forskellige 


radarskærme. Dette førte til, at tre hurtigtfly- 
vende jagere gik på vingerne fra den 
nærliggende Newcastle Air Force Base. 
Piloterne var ikke i stand til at få visuel 
kontakt. I samme tidsrum så adskillige 
mennesker på jorden og personale i civile fly 
farvede lyskugler. Den følgende aften gentog 
begivenhederne sig. 

En uge senere, om aftenen den 26. juli, 
dukkede de uidentificerede mål op igen. 
Besætningen på en B-25 bomber på vej 
direkte mod et af målene så kun en båd på 
Potomac floden. De anså båden for at være 
årsag til det ukendte radarekko. Senere blev 
to F-94 jetfly sendt op fra Newcastle for at se 
nærmere på sagen. En af piloterne, løjtnant 
William Patterson, rapporterede fire hvide 
“lyskugler”, som nærmede sig hans fly og 
derefter fløj væk. Den anden pilot fik ikke 
visuel kontakt. 

Den 29. juli slog Pentagon dørene op 
for den største pressekonference siden Anden 
Verdenskrigs afslutning. Lederen af 
flyvevåbenets efterretningstjeneste generalma¬ 
jor John A. Samford fortalte, at det var 
temperaturinversioner, der havde skabt de 
falske radarekkoer og dermed observationerne 
ved Washington National Airport. Project Blue 
Book, som undersøgte ufo-rapporter for 
flyvevåbenet, forklarede senere observatio¬ 
nerne som “meteorer kombineret med 
observatørernes ophidselse”. 

Ifølge den amerikanske ufolog Jerome 
Clark “blev Washington-hændelsen en 
betydelig del af ufo-historien. Der opstod en 
frygt for, at ufo-rapporterne, hvis ikke ufoerne 
selv, kunne være en trussel mod den 
nationale sikkerhed.” (Den militære kommu¬ 
nikation havde i to weekender i juli været 
forstyrret af ufo-”støj”.) 

Som en følge af observationerne 
sammensatte CIA, Central Intelligence 
Agency, et panel af videnskabsmænd, som 
skulle se på ufo-problemet. På et møde i 
januar 1953 konkluderede panelet, at “de 
nationale sikkerhedstjenester øjeblikkelig 
skulle tage skridt til at fjerne den specielle 
status og aura af mystik, som de har givet de 
uidentificerede flyvende objekter.” 

Initiativet skulle vise sig ikke at bære 
frugt - at dømme ud fra emnets popularitet i 
dag. Så snart panelet og dets anbefalinger 
blev kendt, blev CIA i mange ufologers øjne 
sat i forbindelse med den voksende og 
verdensomspændende sammensværgelse og 
sløring, som nogle foretrækker at kalde det 
“Kosmiske Watergate”. 

Dag 4: Den 15. oktober 1957 

Måske var det kun et spørgsmål om tid, før 
det første ufo-sex-tilfælde dukkede op. Ifølge 
nogen af de tidlige 1950ers “kontaktpersoner” 
- dem, der påstod at de havde mødt 
besætninger fra flyvende tallerkener - var 
dette allerede sket. Men de fleste af de 
mandlige kontaktpersoners påstande var lette 
at afvise. I de fleste tilfælde så ufoernes 
besætningsmedlemmer ud som dig og mig, 
blot flottere. Det gjaldt især de kvindelige 
besætningsmedlemmer. Tag fx Aura Rhanes, 
som angivelig var kaptajn for en “pram” fra 
planeten Clarion. Clarion kunne ikke ses af 
Jordens astronomer, da den var gemt bag 
Månen, mens den kredsede om Solen. Ifølge 
kontaktpersonen Truman Bethurum “var hun 
en vidunderlig kvinde, mindre end nogen af 
de (otte) mænd, elegant påklædt, og med 
kulsort hår og olivenagtig teint.” 

En noget mere særpræget rapport kom 
fra staten Minas Gerais i Brasilien. Som følge 
af den stærke varme pløjede Antonio Villas 
Boas familiens mark om natten den 15.-16. 
oktober 1957. Omkring kl. 1 så han en “rød” 
stjerne på himlen komme nærmere og 
nærmere. Objektet fløj lavt over ham og 
landede i nærheden. Det var ægformet og 
havde tre ben. 

Traktorens motor gik i stå. Villas Boas 
forsøgte at flygte, men fire små væsener 
omringede ham og bar ham op ad en stige og 
ind i objektet. Indenfor var der yderligere fem 
hjelmklædte væsener, som tog tøjet af ham, 
gned ham ind i en slags væske og førte ham 
ind i et andet rum, hvor de tog en blodprøve 
fra undersiden af hagen. Han blev ladt alene i 
rummet, hvor en grå røg fik ham til at kaste 
op. 

En “smuk” nøgen kvinde, ikke helt 
som en jordisk kvinde, trådte ind i rummet. 
Villas Boas blev “stærkt seksuelt ophidset”, 
en reaktion han tillagde den væske, som han 
blev smurt ind i tidligere. De havde samleje to 
gange, en oplevelse, som ikke helt faldt i hans 
smag. “Nogle af de gryntelyde, der kom fra 
hende...gav mig det ubehagelige indtryk, at 
jeg lå med et dyr,” sagde Villas Boas til de 
brasilianske forskere ufologen Joao Martins 
og dr. Olavo T. Fontas, professor i kirurgi ved 
den nationale medicinske skole. Ifølge Villas 
Boas pegede “kvinden” på sin mave, smilede 
og pegede på himlen, før hun forsvandt. 

Måske ønskede de blot en “god avlshingst til 
at forædle deres afkom,” sagde han. 

Villas Boas’ historie var så fantastisk og 
sensationel, at selv de oprindelige 
undersøgere modstræbende offentliggjorde 


den. Faktisk blev den ikke almindelig kendt 
før i 1965, da Gordon Creighton skrev en 
række artikler om sagen i Flying Saucer 
Review , som dengang var et af de mest 
velansete ufo-tidsskrifter. Samme år blev 
Betty og Bamey Hiils bortførelse fra septem¬ 
ber 1961 berømt som følge af journalisten 
John G. Fullers udgivelse af bogen The 
Interrupted Joumey. 

Villas Boas’ oplevelse var forløberen for 
mange bortførelser med en tvungen seksuel 
kontakt. Om historien er sand eller opdigtet, 
står hen i det uvisse, men i en lang periode 
var mange amerikanske og europæiske 
ufologer meget skeptiske over for de ufo¬ 
rapporter, som de modtog fra Syd- og 
Mellemamerika. 

Dag 5: Den 25. marts 1966 

Observationerne havde ikke den store 
betydning. Men biproduktet havde betydning. 
Om aftenen den 20. marts 1966 så lederen af 
Hillsdale College, Hillsdale, Michigan, 
sammen med 87 kvindelige studerende et 
glødende objekt, der lignede en fodbold, svæve 
over et sumpet område. Pludselig fløj det over 
mod kvindernes sovesal. Lyset blev svagere, 
når en bil nærmede sig, og igen “klarere, når 
bilen forsvandt”. Den efterfølgende dag så to 
politibetjente og tre andre et stort glødende 
objekt over et sumpet område nær Dexter, 

100 km fra Hillsdale. 

Hvad angår ufoer var disse fænomener 
forholdsvis trivielle. Men antallet af vidner, 
over 100, gav national opmærksomhed, og fik 
medierne til at forlange en forklaring. Den 25. 
marts henvendte dr. J. Allen Hynek, astrono¬ 
misk konsulent for Project Blue Book, sig til 
en meget stor forsamling i Detroit Press Club - 
den største forsamling i klubbens historie. 
Hynek antydede, at de sete lys blot var 
selvantændt gas, som stammede fra de 
rådnende planter i sumpene - populært sagt 
“sumpgas”. 

Offentlighedens reaktion kom prompte. 
Aviserne var hurtige til at gøre nar af den 
forklaring, at et ufo, hvad det så end var, så 
let kunne affejes som sumpgas. Offentlighe¬ 
dens indtryk var, at flyvevåbenet hellere ville 
bruge en letkøbt forklaring end at foretage en 
videnskabelig undersøgelse af den slags 
rapporter. Hyneks rygte led ubodelig skade. 
Han trak senere sumpgas-forklaringen tilbage 
og dannede Center for UFO Studies, CUFOS. 

Gerald R. Ford (dengang republikansk 
repræsentant for staten Michigan, leder af 
mindretallet i Repræsentanternes Hus og 
senere præsident efter Nixon) forlangte, at 

“den amerikanske befolkning fik en bedre 
forklaring, end den flyvevåbenet gav.” 
Resultatet blev, at House Armed Services 
Committee holdt den første kongreshøring om 
ufoer den 5. april 1966. 

En anden fulgte i juli 1968 i House 
Science and Aeronautics Committees regi. 
Høringen satte gang i en kædereaktion, der på 
længere sigt tillod flyvevåbenet helt at trække 
sig ud af aktiv ufo-forskning. Det endte med, 
at flyvevåbenet indgik en 500.000 dollars 
kontrakt med University of Colorado, Boulder, 
som så foretog en videnskabelig undersøgelse 
af fænomenet. Fysikeren Edward U. Condon 
blev leder af projektet. På trods af indbyrdes 
stridigheder brugte flyvevåbenet den 17. 
december 1969 den rapport, som blev kendt 
under navnet Condon Rapporten, som basis 
for en beslutning om at lukke Project Blue 
Book for altid. 

Dag 6: Den 2. november 1968 

I bind 3 af sin UFO encyclopedia: High 
Strartgeness gennemgår Jerome Clark “dr. X’s 
sag”, og betegner den “som én af de mest 
fantastiske ufo-beretninger, han nogensinde 
har hørt. Til forskel fra andre bizarre 
ufo-beretninger er denne ledsaget af et fysisk 
bevis af sælsom art.” 

Sidst i oktober 1968 huggede en 
anonym fransk læge sig i benet med en økse, 
da han kløvede brænde på sin ejendom i det 
sydlige Frankrig. Han måtte tilbringe fire dage 
i sengen. 

Tidligt om morgenen den 2. november 
blev han vækket af sin 14 måneder gamle 
søn. Mens han fyldte sutteflasken, 
bemærkede X nogle lysglimt, der kunne ses 
gennem persiennerne. Det regnede og trak op 
til storm. Lysglimtene blev ikke efterfulgt af 
torden. Han åbnede dørene ud til terrassen 
for bedre at kunne se lysene. Til sin store 
overraskelse så X to lysende, cylinderformede 
objekter flyve gennem dalen på hans højre 
side. De var ens og sølvfarvede med hvidt lys 
foroven og mørkerødt forneden. 

Begge cylindre havde to antenner, en 
foroven og en forneden. Fra dem begge kom 
en klar lysstråle nedad. De lysglimt, som først 
havde tiltrukket sig hans opmærksomhed, 
kom fra en antenne på den venstre cylinder. 
De to objekter nærmede sig hinanden, og 
deres søgelys tegnede et “X” på himlen, før de 
smeltede sammen til ét lys. Ifølge dr. X fløj de 
to objekter ind i hinanden og blev til ét, som 
så fløj hen mod terrassen, hvor han stod. Den 
samlede lysstråle ramte lægen, og der lød et 
højt brag. Så forsvandt både objekt og lys. En 


hvid “tråd” næsten som “flydende lys” blev 
tilbage, sprang op mod himlen og skrumpede 
ind til en plet, der så forsvandt med et brag. 

Dr. X skrev med det samme en rapport 
om det, han havde set, og forsynede den med 
skitser. Derefter vækkede han hustruen. Det 
var hende, der opdagede, at han nu havde 
glemt alt om såret på benet. Det var helet. 
Mere mirakuløst var, at et sår han havde fået 
ti år tidligere, da han trådte på en landmine i 
Algeriet, også begyndte at hele de næste dage. 
En af familiens venner, der tilfældigvis var den 
franske ufolog Aimé Michel, som har skrevet 
flere klassiske bøger og artikler om ufoer, 
hørte om sagen. Michel fortalte Jacques Vallee 
og andre om observationen, og endelig blev de 
medicinske fakta dokumenteret. 

Det ville have været logisk, hvis dr. Xs 
observation allerede havde gjort sig fortjent til 
at blive betegnet enestående og havde indtaget 
sin plads i ufo-historien, men der skete mere. 
Kort efter hændelsen dukkede et rødt udslet 
med form som en ligebenet trekant op rundt 
om hans navle. Fænomenet var synligt med 
intervaller på tre uger. Det var tydeligt i to til 
tre dage, hvorefter det langsomt forsvandt i 
løbet af få timer. Mærkeligt nok dukkede det 
også op på sønnens mave. 

Dette blev dog ikke slutningen på 
sagen. Familien blev snart plaget af 
poltergeist-fænomener. Dr. X hævdede, at han 
af og til mødte en fremmed, der havde 
kendskab til, hvad der skete i hans hus, og at 
han selv havde fået evnen til at levitere. 
Sådanne påstande strider ikke blot imod 
almindelig sund fornuft, de skræmmer også 
de seriøse ufologer, der går ind for videnska¬ 
belige undersøgelser. Hvis den ortodokse 
videnskab er skeptisk over for den ikke- 
jordiske forklaring på ufoerne, hvordan ville 
den så ikke reagere på påstande om mystisk 
helbredelse, trekantede udslet og udokumen- 
teret levitation? 

Der er dog ingen vej tilbage, for så vidt 
det drejer sig om ufo-rapporter. Som Arnold 
åbnede døren for mange lignende ufoer, 
således banede dr. X vejen for rapporter med 
paranormalt indhold og mærkelige eftervirk¬ 
ninger. I 1966 kunne den amerikanske ufolog 
Preston Dennett udarbejde et katalog med 
over 100 tilfælde, hvor en påstået “helbre¬ 
delse” fulgte i kølvandet på en ufo-observa¬ 
tion. 


Dag 7: Den 21. oktober 1978 

Vi har allerede hørt om sex i forbindelse med 
ufoer og også om påståede mirakuløse 

helbredelser. Hvad med døden? Inden for 
ufologien er det altid svært at finde den 
“første” observation af en slags. Den 7. januar 
1948 døde den 25-årige pilot kaptajn Thomas 
Mantell, som gjorde tjeneste ved Kentucky Air 
National Guard, da han forfulgte et ufo. Men 
var det metalliske objekt, som Mantell 
forfulgte, da han tabte bevidstheden som følge 
af iltmangel, virkelig et ufo? I første omgang 
blev det identificeret som Venus. Senere 
mente man, at det var en af de dengang 
hemmelige Skyhook-balloner. 

Frederick Valentich-sagen var 
anderledes. Tidligt på aftenen den 21. oktober 
1978 fløj den 20-årige Valentich fra Moorabin 
Airport i Victoria, Australien, over Bass 
Strædet til King Island, en tur der skulle tage 
omkring 70 minutter. Han nåede aldrig frem 
til King Island, og det eneste man hørte til 
ham, var en optagelse af samtalerne med ham 
på hans skæbnesvangre tur. En optagelse 
som flykontrollen i Melboume frigav. 

Kort efter kl. 19.00 spurgte Valentich 
Melboume, om der var “nogen kendt trafik 
under 5.000 (fod)” i hans område. Han 
befandt sig i 4.500 fods højde. Melboume 
svarede, at der ikke var “nogen kendt trafik”, 
men Valentich blev ved og beskrev et stort 
objekt, som kort efter fløj rundt om ham. “Det 
ser ud, som om han leger”, sagde Valentich. 
“Han flyver over mig to til tre gange...med en 
hastighed jeg (ikke kan) identificere.” 

“Bekræft, at du ikke kan identificere 
flyet,” sagde Melboume. 

Til det svarede Valentich: “Bekræfter.” 

Han rapporterede så, at motoren i 
hans Cessna 182 begyndte at sætte ud. Som 
det næste siger Valentich: 

“Det mærkelige fly svæver over mig 
igen...Det svæver, og det er ikke et fly.” 

Valentichs mikrofon står åben de 
næste 17 sekunder og transmitterer en 
skurrende metallisk lyd, før der bliver helt 
stille. Vraget af Valentichs fly blev aldrig 
fundet, selv om der blev sat en eftersøgning i 
gang. Det ville være latterligt at antage, at 
sådanne sager er almindelige eller pr. 
automatik kræver en forklaring, der ligger 
uden for al fornuft. 

Valentichs meget omtalte forsvinden 
gentager blot den kendsgerning, at ufo¬ 
rapporter hverken er trivielle eller udeluk¬ 
kende et “amerikansk” fænomen. 


Dag 8: Den 30. november 1989 

Budd Hopkins’ bog Witnessed: The True Story 
of the Brooklyn Bridge UFO Abdactions blev 


først udgivet i 1996, men de begivenheder den 
handler om, fandt sted tidligt om morgenen 
den 30. november 1989. Sagen blev virkelig 
en sensation selv efter de “normale” ufo¬ 
bortførelsesstandarder. 

Linda Napolitano hævder, at hun kort 
før kl. 4.00 blev transporteret tværs gennem 
sin lejlighed på 12. etage og ud gennem 
vinduet og ind i et stort ufo, der svævede i 
nærheden. Uden for bygningen og stadig i 
natkjole befandt hun sig i en stråle af blåt lys 
sammen med tre små, ranglede og smidige 
væsener med store øjne. Alle fire blev 
“beamed” om bord i ufoet i en scene som taget 
lige ud af Star Trek. 

Som den førende forsker i påståede 
ufo-bortførelser var Hopkins selvfølgelig vant 
til sådanne sager. Men denne sag tog en 
uventet drejning pga. mærkelige meddelelser. 
Det begyndte med et brev mere end et år efter 
hændelsen, den 1. februar 1991. Det første 
brev var underskrevet af “politibetjentene Dan 
og Richard”, som påstod, at de holdt parkeret 
under Franklin D. Roosevelt Drive den 
omtalte nat og så Lindas bortførelse gennem 
en kikkert nogle få blokke fra hendes bopæl. 
(Efter observationen forsvandt ufoet formo¬ 
dentlig i Hudson floden.) 



9 






UFO-Vision nr. 6 


Meget overraskende modtog Hopkins 
endnu et brev i november 1991, to år efter 
den oprindelige hændelse. Dette brev var fra 
Janet Kimball (pseudonym), som påstod, at 
hun kørte over Brooklyn Bridge på det 
omtalte tidspunkt. Hun fortalte, at hendes bil 
gik i stå, da hun var vidne til det samme, som 
Linda, Dan og Richard allerede havde fortalt 
om. 

Da Hopkins kulegravede sagen, viste 
den sig mere omfattende, end han havde 
forestillet sig. Dan og Richard indrømmede, at 
de ikke var almindelige gadebetjente, men var 
tilknyttet efterretningstjenesten. Der havde 
også været en “tredje mand" til stede, påstod 
de. Hopkins nævner ham ikke i sin bog, men 
det er almindeligt kendt, at det antageligt var 
Javier Perez de Cuellar, daværende 
generalsekretær for FN. 

De anonyme Dan og Richard påstod 
senere, at der var mindst 25 andre livvagter 
og politikere under Franklin D. Roosevelt 
Drive den nat, hvor Linda blev bortført af et 
ufo. Linda har senere fortalt, at hun to gange 
blev kidnappet på gaden i New York af de to. 
Perez de Cuellar har benægtet ethvert 
kendskab til sagen. Ifølge Hopkins har 
ufologeme kun to valgmuligheder: enten er 
sagen et gigantisk fupnummer eller en 
magtdemonstration fra de ikke-jordiske. 

I begge tilfælde bringer Linda-sagen 
emnet bortførelse ud, hvor det drejer sig om 
tro. Når alt kommer til alt: hvis FN’s 
generalsekretær som påstået har været 
bortført, hvem er så offer eller mål næste 
gang? USA’s præsident? Det viser også en 
trend i Hollywood-film og sensationsbøger her 
mod årtusindets slutning: enhver bog eller 
lilm skal være mere bemærkelseværdig og 
sensationel end sin forgænger. Videnskaben 
har det på samme måde. Hvis det nyeste 
billede fra Hubble teleskopet ikke er bedre 
end det forrige eller ikke afslører noget nyt 
eller uventet, er der noget galt. 

Dag 9 

Den vigtigste dag i ufo-historien venter stadig 
i kulissen. Det er den dag, da de ukendte 
besøgende træder ud af skyggen og giver sig 
til kende over for en større menneskemængde 
- den såkaldte landing-på-plænen-ved- 
Det-hvide-Hus. Den er ikke sket endnu, og 
man kan blot tænke på, om der vil gå 50 år 
mere, uden at landingen finder sted. Sker det, 
vil alle spekulationer om ufo-fænomenets 
natur automatisk stå i et helt andet lys. 

Men hvad vil der ske, indtil vi når frem 
til den niende dag? Uden en krystalkugle er 


det ene gæt lige så godt som det andet. Når 
man ser tilbage, vil man nok mene, at det hele 
fortsætter i samme spor som i dag, hvor den 
ene påstand modsiger den anden, især når 
det endegyldige bevis mangler. Naturen hader 
vakuum, og ufologien er ingen undtagelse. Så 
længe fænomenet forbliver ukendt og 
uforklaret, vil vi komme med påstande, teorier 
og i nogle tilfælde endda med “beviser” af 
tvivlsom karakter. 

En del af problemet er, at det er svært 
at komme med et negativt bevis, i dette 
tilfælde at ufoer ikke eksisterer. Selv om 
videnskaben på overbevisende måde kunne 
bevise, at vi ikke besøges af ikke-jordiske, 
betyder det ikke nødvendigvis, at vi ikke har 
fået besøg engang i fortiden (fortidsastronaut¬ 
teorien), eller at vi ikke vil blive kontaktet i 
fremtiden. Alt det, vi kan sige, er, at 
spørgsmålet om kontakt med andre intelli¬ 
gente livsformer - og hvad en sådan kontakt 
ville betyde - har stor betydning for homo 
sapiens som art. Håbet om at blive kontaktet 
af en højere intelligens vil sige mere om os, 
end det siger om de fremmede væsener, som 
foretager kontakten. 

Påstandene om en ufo-sløring - udført 
af USA, USA’s agenter og allierede - kan ses i 
samme sammenhæng. Enhver afvisning fra 
officielt hold i USA bliver taget som en 
sammensværgelse mod ufologer, der hævder, 
at de “misinformeres”. En benægtelse bliver 
rutinemæssigt taget for en bekræftelse. 

Det sædvanlige eksempel på, at 
regeringen kan holde på en hemmelighed, 
hvis den virkelig vil, er Manhattan Projektet, 
som resulterede i den første atombombe. Man 
glemmer dog, at på trods af krig og lignende, 
blev atomhemmeligheden lækket i løbet af få 
år, hvis ikke i løbet af få måneder, med det 
resultat, at Sovjetunionen kort efter krigen 
havde egne atomvåben. Det er simpelthen en 
umulighed, at en regering kan holde alt om 
ufo-fænomenet hemmeligt i 50 år. 

Hvad vi har i dag, er en situation, hvor 
ufologien søger videnskabens godkendelse 
uden at kunne give noget til gengæld. 
Befolkningen er delt i to lejre. Spørger man 
om folks mening, vil et flertal fortælle, at de 
tror på ikke-jordisk liv og ufoer. Halvdelen af 
de adspurgte i en meningsmåling udført af 
Ohio State University og Scripps-Howard 
News Service i 1996 sagde, at de mener, at 
noget, der ligner “flyvende tallerkener, er 
virkelige, og at regeringen skjuler sandheden 
for os.” En lignende undersøgelse i Tyskland 
viste, at 25 % af befolkningen mener, at 
fremmede rumskibe allerede er landet blandt 
os. 

Et ubekræftet (og ubekræfteligt) rygte 
på Internet siger, at ufoer nu er det næstmest 
populære emne på World Wide Web efter sex. 
Mens jeg skrev denne artikel, foretog jeg en 
web-søgning på Roswell UFO Museum sidst i 
februar 1997. Det viste sig, at siden havde 
været besøgt af 34.918. Museet havde indtil 
oktober 1996 haft 129.000 besøgende - alene 
de seneste ti måneder 57.000. Det tal steg 
højst sandsynlig i 1997, hvor der var tale om 
et 50 års jubilæum. 

Kort sagt er ufoernes tid nu kommet. I 
de seneste 50 år har de spillet en betydelig 
rolle. På verdensscenen har de stor betydning 
for mange, fra den ydmyge Rosenkrantz til 
den fyrstelige Hamlet. At være eller ikke at 
være, det er spørgsmålet. Svaret er, at 
antallet, om ikke nødvendigvis beviset, klart 
er på ufoernes side. 

Noter: 

1. UFO’et der styrtede udkom på dansk i 1981 på forlaget 
Bogan. I 1997 blev bogen genudgivet med titlen UFO 
styrtet ved Roswell (ISBN 87-7466-203-1, kr. 150,00). 
Desværre har de seneste 16 års udvikling i sagen ikke 
givet anledning til en opdatering med nye oplysninger, så 
den nye udgave bringer intet nyt for dagen. 


2 . Roswell (Viacom Pie tures 1994, varighed: 88 min.) 

Filmen genfortæller myten om nedstyrtningen ved 
Roswell. Filmens hovedperson, major Jesse A. Marcel, 
skildres som en ærlig soldat, der finder resterne af et 
nedstyrtet rumskib. Flyvevåbnet gør ham til grin, så 
ingen vil tro ham, og sandheden om nedstyrtningen kan 
forblive en dyb hemmelighed. 

Dennis Stacy redigerer sammen med Patrick 
Huyghe det glimrende tidsskrift The Anoma¬ 
list. Læs mere om bladet på adressen: 

www.cloud9.net/~patrick/anomalist/ 
STATEMNT.HTM 


THE AnørtiALlST 


UFO’ernes verden 

- klassiske beretninger Jorden rundt 

"...Pludselig opdagede jeg mod syd et skinnende objekt...Det befandt sig ikke på vejen og lignede 
ved første øjekast en bil med bunden i vejret. Jeg troede , at det måske var nogle bøm t som 
havde gjort det , for lige ved siden af objektet stod der to skikkelser i hvide kedeldragter. En af 
dem så ud til at dreje hovedet og kigge overrasket på patruljevognen. 

Jeg havde kun holdt stille i nogle få sekunder og kørte nu hurtigt ned mod de to skikkelser 
i håb om at kunne hjælpe..." 

Sådan fortæller betjent Lonnie Zamora. Den 24. april 1964 så han et ægformet fartøj 
uden for byen Socorro i staten New Mexico. Ved siden af fartøjet stod to ufonauter. Det 
amerikanske flyvevåben undersøgte Zamoras nærobservation af tredje grad, men fandt efter 
grundige undersøgelser ingen forklaring på hændelsen. Den er i dag en ufo-klassiker, ligesom 
de mange andre beretninger, der behandles i “UFO’emes verden” skrevet af UFO-Nyts redaktør 
Kim Møller Hansen. 

I perioden 1981-1986 var artikelserien “UFO-klassiker” et fast indslag i UFO-Nyt. Serien 
redegjorde for de berømte ufo-observationer, så både nye og “gamle” læsere kunne læse dem 
med udbytte. Artiklerne fremlagde så korrekte oplysninger som overhovedet muligt, med 
relevante gamle og nye kilder - og hvor det var muligt, blev sagerne opdateret med de senest 
tilgængelige undersøgelser, interviews etc. Nu er alle disse artikler samlet for første gang i 
“UFO’emes verden”. 

“UFO’emes verden” består af fire gennemillustrerede hæfter på i alt 212 sider! 

Pris: 126 v 00 kr. 

Bestilling: “UFO’emes verden” bestilles ved at indbetale kr. 126 + kr. 15 (porto/ekspedition), i 
alt kr. 141, på giro 9 11 77 25, SUFOI, Postboks 6, 2820 Gentofte. Skriv venligst “UFO’emes 
verden” på modtagerdelen. 

De italienske marsmænd 


Når man læser amerikansk ufo-litteratur, får man det indtryk, 
at amerikanerne opfandt ufo-landingerne. Den italienske Rosa 
Lotti ufo-landing, som fandt sted den 1. november 1954, 
foregriber dog begivenhedernes gang og er fyldt med detaljer. 


Af Hilary Evans 


Det var allehelgensdag, og Rosa vågnede kl. 
6.30 for at gå til den tidlige messe i Cennina 
Kirken. Hun medbragte en buket blomster, 
som hun ville ofre til den hellige jomfru. Hun 
havde sine sko og strømper i hænderne, så 
hun ikke fik dem svinet til med mudder. Da 
hun gik igennem skoven, blev hun overrasket 
over, at der stod et mærkeligt objekt mellem 
træerne. Hun havde ingen anelse om, hvad 
det kunne være, så hun fortsatte mod kirken. 
To små væsener, der var halvt så høje som 
mennesker, men ellers lignede mennesker, 
kom dog i vejen. 



De talte til Rosa på et sprog, som hun 
ikke forstod, tog hendes blomster og strømper 
og smed dem ind i deres “raket”. Her tog de en 
lille genstand og pegede på hende, som om de 
ville fotografere hende. Rosa blev bange og løb 
væk. Væseneme gjorde intet forsøg på at følge 
efter hende. Da hun vendte sig, så hun, at de 
stadig stod ved deres “fartøj”. Det var det 
sidste, hun så til dem. 

Den 40-årige Rosa Lotti var en 
almindelig og respekteret bondekone og mor 
til fire. Undersøgere fandt ingen grund til at 
mistænke hende for at være hysterisk eller 
have en hallucination. Da hun fortalte sin 
sognepræst om hændelsen, forbandt han den 
med “dischi volanti”, flyvende tallerkener, og 
antydede, at de væsener, som hun mødte, var 
“i Marziani”. 

Hvad forklaringen end er, er Rosas 
oplevelse en af de mere tiltalende såvel som en 
af de mest gådefulde nærobservationer. 

“Jeg håber, at de en dag er i stand til at 
fange et af de væsener,” bemærkede Rosas 
mand i et interview i 1977, “så vil vi få at vide, 
at min kone talte sandt.” 


Walter Molortis Jlotte tegning var på for siden af 
det italienske ugeblad u La Domenica del 
Corriere ” den 14. november 1954 blot to uger 
efter Rosa Lottis møde med “mænd fra Mars”. 
(Tegning: Walter Moloni/Mary Evans Picture 
Library) 


Hilary Evans er ufo-historiker og medejer af 
Mary Evans Picture Library (59 Tranquil 
Vale, London SE3 OBS), som bl.a. har 
mange ufo-relaterede billeder. 

Lidt for langt ude 


Af Jeffrey B. King 


Budd Hopkins: Witnessed. The True Story of 
the Brooklyn Bridge UFO Abductions , Pocket 
Books, New York, 1996 
ISBN 0-671-56915-5, hardcover, 399 sider. 
Pris: US $ 23. 


Witnessed: The True Story of the Brooklyn 
Bridge UFO Abductions er kunstneren og 
ufo-forskeren Budd Hopkins tredje bog. 

Endnu en gang fortæller han om mennesker, 
som påstår, at de er blevet bortført af 
fremmede rumvæseme og udsat for diverse 
eksperimenter. Bogen fokuserer på de 
lidelser, som kvinden Linda “Cortile” 
(pseudonym) blev udsat for af både menne¬ 
sker og fremmede væsener. Forfatteren 
hævder, at netop den beretning er det 
stærkeste bevis på, at “en stærk, ikke- 
menneskelig intelligens i al hemmelighed 
længe har bortført og eksperimenteret med 
mænd, kvinder og børn”. Beviserne er dog 
meget tynde, måske de tyndeste, som Budd 
Hopkins nogensinde er kommet med. 

Det er almindeligt kendt, at de 
påståede bortførelser ikke er noget bevis i sig 
selv. Hypnose bliver ofte anvendt til at 
afdække bortførelserne. Der kan dog stilles 
spørgsmål tegn ved, om hypnose virkelig kan 
lukke op for hukommelsen og afdække 
hændelser, som i vid udstrækning minder om 
kendte søvnforstyrrelser. Det svageste ved de 
påståede bortførelser er, at der ikke er 
egentlige vidner til hændelsen, selv om der 
angiveligt har fundet tusinder, hvis ikke 
millioner, bortførelser sted alene i USA. 
Hopkins mener selv, at han med denne bog 
kan afvise al kritik. 

Lindas formodede bortførsel fandt sted 
kl. 3.15 den 30. november 1989. Det var fem 
måneder efter, at hun havde kontaktet 
Hopkins for første gang, og efter hun havde 
læst hans anden populære bog Intruders. Hun 
var også med i en af hans bortførelses- 
støttegrupper. Dagen efter bortførelsen 
fortalte Linda Hopkins, at hun havde set et 
mærkeligt væsen i sit soveværelse. De 
nærmere detaljer dukkede op under hypnose 


flere dage senere. Linda svævede ud gennem 
et lukket vindue i sin lejlighed højt oppe i et 
højhus og ind i et klart lysende ufo, der 
svævede uden for vinduet [1). 

Hopkins fortæller, at det eneste 
usædvanlige i Lindas oplevelse var en 
ordveksling, som hun havde med de frem¬ 
mede om bord: “NOBBYEGG.” “NO KAVE. 
KAVE.” “NOBBYEGG.” “NO KAVE.” Da 
hændelsen var så almindelig, havde Hopkins 
nær glemt den, da der var så mange andre 
sager. 

I februar 1991 modtag han et brev fra 
to mænd, som kun underskrev sig med deres 
fornavne “Richard” og “Dan”, også pseudony¬ 
mer. De påstod, at de var politibetjente og 
havde overværet Lindas bortførsel fra deres 
politibil, som var parkeret i nærheden af 
Brooklyn Bridge. Richard og Dan hævdede, at 
de ikke vidste, om Linda stadig var i live. 
Derfor mente de, at de var nødt til at fortælle 
nogen om deres oplevelse 15 måneder 
tidligere. Richard og Dan opsøgte Linda i 
hendes lejlighed, uden Hopkins havde fortalt 
dem, hvordan de fik fat i hende [2]. 

Både Hopkins og Linda kontrollerede 
hos New York politi, om Richard og Dan var 
politibetjente. Det var de ikke. De skrev selv til 
Hopkins og fortalte, at de i virkeligheden var 
sikkerhedfolk, og at de den pågældende nat 
havde været vagter for en VIP, som også havde 
set bortførelsen. Det kom senere frem, at de 
tre mænd også blet kidnappet og transporte¬ 
ret til stranden, hvor de så Linda, omtalt af de 
fremmede som “Sandets Dame”, tage prøver af 
sandet sammen med adskillige fremmede. Et 
af beviserne på denne latterlige hændelse 
skulle være, at Richard påstår, at han og Dan 
måtte grave en sanddækket VIP fri fra taget af 
bilen efter hændelsen. Det ser ud til, at de 
fremmede var for klodsede til at aflevere den 
vigtige passager i bilen og derfor blot smed 
ham på taget. 

Hopkins nægter at fortælle, hvem 
denne VIP er og kalder ham blot “Den tredje 
mand”. I 1992 kunne adskillige ufo-blade, 
tidsskrifter og aviser fortælle, at det højst 
sandsynligt var Javier Perez de Cuellar, 
daværende generalsekretær for FN. Det vil 
næppe komme som en overraskelse, at 
hverken den tidligere generalsekretær eller FN 
har registreret, at hans bil var parkeret på 

omtalte tid eller sted og iøvrigt ikke kender til 
nogen bortførelse. 

Der dukkede hurtigt flere “vidner” op. 
Flere måneder efter Richards og Dans første 
brev, skrev “Janet Kimball” til Hopkins og 
fortalte, at hun også havde set bortførelsen, 
da hendes bil sammen med mange andre gik i 
stå på Brooklyn Bridge. I sit brev til Hopkins 
fortæller Janet, at de andre mennesker på 
broen skreg i rædsel, da de så ufoet. 

I 1993 fulgte så en telefonsamtale med 
en mand ved navn Frank Turner (hans rigtige 
navn). Han havde forsket i Lindas 
bortførelses-beretning og hans tante, Cathy 
Turner, påstod, at hun havde set et rødt ufo 
svæve over en bygning i New York, men hun 
havde ikke set bortførelsen. Cathy Turner 
kunne hverken huske, hvilket årstal eller 
hvilken måned, hun så ufoet, kun at det var 
senere end 1988. Hun kunne heller ikke 
huske, hvilken bro hun stod på, da hun så 
det. Ved hjælp af diverse “korrektioner” af 
Cathys oplysninger får Hopkins hendes 
beretning til at støtte Lindas. 

Lindas beretning slutter ikke med en 
ufo-bortførelse. Hun har ikke blot problemer 
med sine ikke-jordiske bortførere: Hun er 
også adskillige gange blevet bortført af 
Richard og Dan. Det er øjensynligt Dan, der 
plager hende, da han har forsøgt at drukne 
hende. Linda blev endda ramt af en bil, da 
Dan forfulgte hende gennem Manhattan. Der 
blev desværre ikke indgivet anmeldelse, og 
der var heller ingen vidner. De eneste beviser 
på disse bortførelser er et sæt fotografier af 
Linda, hvor hun løber på stranden [3], en 
påstået båndoptagelse af Linda og Dan og et 
udsagn fra en bodyguard, som Hopkins 
skaffede. Han siger, at han så den grå bil, 
som Richard og Dan formodenlig bruger, når 
de forfølger Linda. Han indrømmer dog, at der 
ikke er noget bevis på, at den bil har noget 
som helst med Linda at gøre. Med et sådant 
bevis, kan man godt forstå, at Linda aldrig 
har meldt det til politiet. 

Der er mange svage punkter og 
ubesvarede spørgsmål i forbindelse med 
Lindas bortførelser, både dem de fremmede 
foretog, og dem mennesker foretog. Hvordan 
vidste Richard, Dan og Janet Kimball, at de 
skulle kontakte Budd Hopkins, da han endnu 
ikke havde offentliggjort, at han beskæftigede 
sig med sagen? Hvorfor rapporterede ingen af 
de andre, som holdt på Brooklyn Broen, om 
denne forbløffende hændelse? Hvorfor var der 
ingen andre af de mange mange mennesker, 
som var på gaderne i den aldrig sovende New 
York, der gjorde opmærksom på hændelsen? 
Hvorfor så chaufførerne, som kørte til og fra 


New York Post, og vagterne i den bygning, 
hvor Linda bor, ikke ufoet med det blændende 
lys? 

Richard påstår, at han, Dan og “Den 
tredje mand” ikke var alene, men havde 
selskab af 15 andre mennesker, deriblandt “to 
regeringsembedsmænd, to udenlandske 
embedsmænd og en af verdens ledere”. Hvem 
var disse mennesker? Er der noget bevis på, 
at de så denne fortryllende hændelse den 30. 
november 1989? 

Enten overser Hopkins disse 
spørgsmål, afviser dem på et meget løst 
grundlag, eller også kommer han med tåbelige 
forklaringer. Fx forklarer Hopkins, at grunden 
til, at ingen andre så bortførelsen, var, at 
rumvæsenerne kun gjorde sig synlige for 
udvalgte personer eller “slukkede” deres 
bevidsthed. Hvorfor gjorde de sig så ikke helt 
usynlige eller “slukkede” for alles bevidsthed? 

Hopkins mener, at bortførelserne er “et 
forsøg på at påvirke regeringer rundt omkring 
på Jorden”. Hvorfor kontakter de så ikke 
regeringerne direkte i stedet for alle disse 
krumspring? 

Det største problem med Witnessed er, 
at Hopkins hævder, at det drejer sig om 
uafhængige vidner. Tidsskrifter og aviser har 
skrevet, at Perez de Cuellar adskillige gange 
har benægtet, at han var vidne til den slags 
hændelser [4]. 

Når det drejer sig om hovedvidneme 
Richard og Dan, er der ingen andre end Linda 
og hendes familie, der har set dem. Der er 
ikke én eneste, der kan bekræfte, at de 
virkelig eksisterer. Hopkins har kun været i 
kontakt med dem via anonyme breve. Hopkins 
har truffet Cathy Turner og talt i telefon med 
hende. Hopkins fortæller, at hun døde i 1994, 
så det er umuligt at få en forklaring fra hende. 
Hopkins traf også Janet Kimball en enkelt 
gang, men tidsskriftet “Omni” skrev i 1994, at 
hun kort efter nægtede at tale om sagen, selv 
med Hopkins. 

“Saucer Smear”, et populært ufo-blad, 
fortæller, at Janet Kimball også er død. Det er 
altså svært at finde nogen, der kan bekræfte 
Lindas historie. 

Som det ses, kan Witnessed ikke 
oplyse navnet på ét eneste uafhængigt vidne. 
At denne bog skulle være det endelige bevis, 
er og bliver en illusion. 

Hopkins har et problem, når han 
forsøger at underbygge sagen med andre 
“bekræftelser” hovedsageligt fra andre 
bortførtes erindringer under hypnose. En 
kvinde, “Erica”, siger, at hun så Lindas ufo, 
mens hun sammen med et større antal 
mennesker svævede hen mod et ufo, som 

ventede på dem ved East River. At Hopkins 
bruger så latterlige beviser er i sig selv et bevis 
på, at hans historie ikke kan holde vand. Det 
giver uvilkårligt et problem, især når han 
påstår, at Witnessed “er den vigtigste 
beretning nogensinde”. 

Det korrekte spørgsmål, som vi kan 
udlede af Witnessed , er ikke, om Hopkins 
endelig har bevist, at ufo-bortførelserne er 
virkelige begivenheder, men hvornår disse 
beretninger vil krakkelere, når der fortsat ikke 
dukker et eneste konkret bevis op? 


Jeffrey B. King er advokat i Houston, Texas. 


Noter: 


1. Ikke overraskende opdager Hopkins, at dette blot er én 
blandt mange af Lindas påståede bortførelser. 

2. Der er en interessant uoverenstemmelse mellem Lindas 
beretning og de to vidners. Under hypnose slog Linda fast, 
at der var fem ikke-jordiske i hendes lejlighed, inden hun 
blev transporteret ud gennem vinduet. I deres breve og 
samtaler med Linda fortæller Richard og Dan, at der kun 
var tre ikke-jordiske, som svævede ud til fartøjet sammen 
med Linda. Hvor var de andre to nu henne? Plyndrede de, 
ligesom en indbrudstyv i Houston gjorde for nylig, deres 
offers køleskab, og brugte hendes vaskemaskine og 
tørretumbler? 

3. Indholdet i disse fotografier er ikke i overensstemmelse 
med Lindas beretning om, hvor de er taget. Ifølge Linda 
havde Dan kidnappet hende og ført hende til en 
strandhytte og tvunget hende til at iføre sig en natkjole 
magen til den, hun bar den nat, hun blev ufo-bortført. 
Hun siger selv, at hun tog natkjolen oven på sit almindel¬ 
ige tøj (hun havde blå jeans på) og løb langs standen, 
mens billederne blev taget. Dan fangede hende senere i 
brændingen og tog de våde jeans af hende. Billederne 
viser imidlertid tydeligt, at Linda ikke har jeans på under 
natkjolen. 

4. Se fx Patrick Huyghe “The Great High Rise Abduction”, 
Omni april 1994, og Jim Schnabel “They’re Corning to 
Take Us Away”, The Independent, den 2. januar 1994. 


Kilde: Skeptical Inquirer, March/April 1997. 


www.sufoi.dk 

SUFOI’s hjemmeside på Internettet er blevet 
en overvældende succes. Besøgstallet er i 
kraftig vækst: På en måned klikker 10.000 
Intemet-brugere sig ind på siderne! 

Hjemmesidens webmaster, Lars H. 
Andersen, arbejder ihærdigt på fortsat at 
udvikle de mange sider. Dette sker i tæt 
samarbejde med flere repræsentantskabs¬ 
medlemmer og UFO-Nyts redaktion. 

Siderne rummer mange nyttige 
informationer om SUFOI, rapportarbejdet, 
artikler om mystik mellem himmel ogjord, 
særlige informationssider for skoleelever, 
nyheder, oversigter over SUFOI’s 
salgsmaterialer, masser af links til Internet¬ 
tet, nyt om foreningsarrangementer og 
meget, meget mere. 

Blandt nyhederne på SUFOI’s 
hjemmeside finder du en online-adgang til 
Willy Wegners omfattende bibliografi 
Extraterrestrial indflydelse? En international 
bibliografi om astroarkæologU 
præastronantik f ufolore og tilknyttede emner. 

Willy Wegner er kendt for sine gode 
ufo-bøger og flere omfattende og særdeles 
nyttige bibliografier. Er du på bogjagt, bør 
du bruge Extraterrestrial indflydelse. 



Besøg SUFOI’s hjemmeside: 

www.sufoi.dk 

Du kan også besøge Willy Wegners hjemme¬ 
side og læse hans web-magasin Para-nyt 
med alt godt om grænselandet mellem 
fantasi og virkelighed. Adressen er: 

hjem•get2net.dk/wegner 

Nye tidsskrifter 


Global 

- ufo investigation magazine 

“Global ufo investigation magazine” udgives af 
Global UFO Investigation System, GUFOIS, 
Unit 4, The Modem Moulds Business Centre, 
Harwood Road, Littlehampton, West Sussex, 
BN 17 7AU. Tidsskriftet er i A4-format, 
udkommer hver anden måned og er på 48 
sider. Det tilsendte eksemplar havde 44 sider 
og manglede oplysninger om årstal og nr. 

Pris: £ 15,00. 



Tidsskriftet Global søger efter sandheden, og 
med indholdet i det tilsendte eksemplar 
kommer man vidt omkring. Om sandheden er 
i artiklerne eller et sted derude, må læserne 
selv bedømme. Sandheden er jo ofte farvet af 
de øjne, der ser. 

Det generelle indtryk er godt. 
Tidsskriftet indeholder mange gode illustratio¬ 
ner, et pænt layout uden de store overdrivel¬ 
ser, som den moderne DTP ofte giver 
anledning til, og med artikler om hele 
ufo-fænomenets store spektrum. Artiklerne 


spænder lige fra landmandens sorte muld, 
komcirkler og kvægmishandlinger, til 
verdensrummets nære og Qeme mysterier, 
Marsansigtet og liv på en planet nær en 
stjerne i stjernebilledet Jomfruen. 

Global er et ufo-magasin, så ufoerne er 
ikke glemt. Der er mange beretninger om 
observationer af både store og små ufoer, dog 
mest fra de britiske og nærliggende øer og et 
nyt ufo-vindue, øen Wright. 

En rigt illustreret artikel om cirklerne i 
de britiske kornmarker, giver det indtryk, at 
godt nok må cikleme, eller kunstværkerne, 
som de efterhånden er blevet, være lavet af 
intelligente væsener, men disse væsener må 
have haft forbandet god tid. 

Ufo-magasinet Global har den store 
fordel frem fra andre lokale ufo-magasiner, at 
det er engelsksproget og derfor kommer ud til 
langt flere mennesker end fx et dansk 
ufo-magasin. Det forklarer også den forholds¬ 
vis lave pris på £ 15,00 for et år. 

-for 

Bladdød og et nyt newsletter 

I 1978 blev organisationen CAUS (Citizens 
Against UFO Secrecy) stiftet af W. Todd 
Zechel, Peter A. Gersten og Brad Sparks. 

CAUS ville have alle ufo-dokumenter, som de 
amerikanske myndigheder måtte ligge inde 
med, offentliggjort i henhold til loven om 
offentlighed i forvaltningen, Freedom of 
Information Act (FOIA). 

I de følgende år havde CAUS vind i 
sejlene og fik faktisk frigivet mange dokumen¬ 
ter, som bl.a. blev offentliggjort i CAUS’ 
newsletter Just Cause. 

I 1984 var organisationen imidlertid 
“brændt ud”, hvilket især skyldtes, at en af 
hovedkræfterne Peter Gersten trak sig ud af 
arbejdet for at hellige sig andre interesser. 
Samme år udgav Barry J. Greenwood og 
Lawrence Fawsett bogen Clear latent (i dag i 
ny udgave med titlen: The UFO Cover Up). 
Denne bog bygger netop på frigivne ufo¬ 
dokumenter. Efter aftale med Gersten blev der 
pustet liv i Just Cause med Barry Greenwood 
som redaktør og Fawsett som udgiver. 
Nyhedsbrevet har lige siden på seriøs vis fulgt 
op på det materiale, som i sin tid blev fremlagt 
i Clear latent I de seneste 13 år har CAUS i 

praksis været synonymt med Greenwood. 

Nu er der imidlertid sket dramatisk 
nyt. I januar 1998 blev Greenwood gjort 
opmærksom på, at der på en hjemmeside 
tilhørende Steven Greer (CSETI) var en 
henvisning til CAUS med Greenwoods 
adresse, men med et fremmed telefonnum¬ 
mer. Nummeret viste sig at tilhøre et medlem, 
som aldrig havde været tilknyttet CAUS, men 
som repræsenterede den store amerikanske 
ufo-forening MUFON. 

Efter lidt detektivarbejde fandt 
Greenwood ud af, at Peter Gersten nu var 
vendt tilbage på den amerikanske ufo-scene, 
havde udnævnt sig selv til leder af CAUS og 
udpeget et par andre til at være 
repræsentanter for CAUS. Samtidig takkede 
han Greenwood for det store arbejde, som 
denne havde udført for CAUS via Just Cause i 
de forløbne år. Gersten erklærede, at han nu 
tog over efter Greenwood og ville puste liv i 
CAUS. 

Greenwood kendte selvsagt intet til, at 
han skulle have trukket sig tilbage, men da 
han opdagede, at Gersten bl.a. afholder et 
kursus med titlen “Healing Yourlnner Alien”, 
var sagen klar: Greenwood har pr. 25. januar 
1998 meddelt, at han ikke længere redigerer 
Just Cause , og at han ikke fremover vil sættes 
i forbindelse med CAUS. 

Barry Greenwood udgiver nu sit eget 
nyhedsbrev: U.F.O. Historical Revue. Man kan 
abonnere på det ved at sende 20 US dollars 
til: 

Barry J. Greenwood, Box 176, 
Stoneham, Ma. 02180, USA. 

Kim Møller Hansen 


Area 51 


Area 51 er en tophemmelig militærbase i 
USA - og nu også et nyt svensk blad om 
science fiction, ufoer, astronomi, forteana og 
meget mere. Area 51 er på 52 sider i 
A4-format i et professionelt layout og 
udkommer seks gange årligt. Et halvårligt 
abonnement koster sv. kr. 135,00. 

En stor del af bladets stof stammer fra 
det engelske tidsskrift Fortean Times. Så 
hvis man i forvejen holder dette blad, har 
man nok ikke også behov for at læse Area 
51. 

Abonnement tegnes hos Press Data på 
tlf. 46-8-799-63-06. 


/kmh 


Ufologisk Tidsskrift 

Ufologisk Tidsskrift er et forum for seriøs og 
dybdeborende ufodebat, og indeholder 
artikler om dansk og udenlandsk ufoforsk¬ 
ning. Tidsskriftet udkommer irregulært, og 
der betales pr. nummer. 

Ufologisk Tidsskrift nr. 2 er udkommet. 
Her kan du bl.a. læse om en analyse af en 
usædvanlig kugle fundet i Ukraine, 
ufobortførelseme og fantasitilbøjelighed hos 
ufovidner. 

Bestil nummeret ved at indbetale kr. 
50,00 på giro 9 11 77 25 til SUFOI, 

Postboks 6, 2820 Gentofte. 

Husk at skrive “Ufologisk Tidsskrift nr. 
2” på girokortets modtagerdel. Herefter 
modtager du tidsskriftet, indtil du afmelder 
det. Skynd dig, oplaget er stærkt begrænset! 

UFO-Vision 

Vi har stadig enkelte eksemplarer af ældre 
numre af UFO-Vision. 

UFO-Vision 1988, 48 sider, kr. 78,00 
UFO-Vision 1989, 60 sider, kr. 78,00 
UFO-Vision 1990/91, 36 sider, kr. 78,00 

UFO-Vision nr. 5 

Med UFO-Vision nr. 5 (udgivet i 1997) får du 
100 sider med mange timers læsning. Her 
er anmeldelser af ufo-bøger og andre bøger 
om det ukendte, anmeldelser af videoer, 
film, cd-rom’er og tidsskrifter. 

Læs også: 

♦ Hilary Evans’ tankevækkende artikel om 
ufoer og folklore 

♦ Keith Basterfields artikel om 
sammenhængen mellem ufo-fænomenet og 
overnaturlige fænomener 

♦ Søren Thomas’ humoristiske gennemgang 
af science fiction filmenes skildringer af 
mødet mellem jordboere og rumvæsner 

♦ ...og meget, meget mere. 

Søger du efter mystiske informationer 
på Internettet? Så kan du også få en 
håndsrækning af UFO-Vision ved at bruge 
bladets mange Intemet-adresser. 

UFO-Vision nr. 5 er på 100 sider, gennemil¬ 
lustreret og i A4 format i kraftig limindbin¬ 
ding. Pris: kr. 148,00 

Bestilles ved at indbetale beløbet + 15 kr. i 
porto/ekspedition på giro 9 11 77 25, 

SUFOI, Postboks 6, 2820 Gentofte. 

Ro s well, igen, igen... 


Af Kim Møller Hansen 


Den virkelige sløring 

Det er sagt og skrevet til hudløshed af 
sammensværgelses-tilhængerne, at et 
fremmed rumskib skvattede ned ved Roswell i 
New Mexico i 1947, og at de amerikanske 
myndigheder lige siden har gjort alt for at 
skjule sandheden om denne hændelse. Men 
det er ikke myndighederne, men visse - 
såkaldte - ufologer, som er de rigtig slemme 
drenge. Det siger ufo-skeptikeren Philip J. 
Klass i sin nye bog The Real Roswell 
Crashes-Saucer Coverup , og hans argumenta¬ 
tion er svær at komme udenom. 

Roswell-"forskere” som fx Stanton 
Friedman, Dori Berliner, Kevin Randle og Don 
Schmitt tjener til dagen og vejen ved at skrive 
og holde foredrag om Roswell. De får alle en 
hård medfart af Klass, som viser, hvorledes de 
herrer benytter sig af ikke-eksisterende vidner 
og omfattende citatfusk m.m. for at få 
begivenhederne i 1947 til at passe med deres 
version af historien. 

Klass sammenligner Roswell- 
forfattemes historier og påviser, at der er 
store uoverensstemmelser, ligesom han klart 
dokumenterer, at forfatterne beskylder 
hinanden for at lyve og fordreje fakta. 



Klass stiller også store spørgsmålstegn 
ved vidnernes troværdighed, fx Frank 
Kaufmann og Glenn Dennis. 

Derimod nævner Klass ikke obdukti¬ 
onsfilmen med et eneste ord. Nok fordi den er 
så indlysende et svindelnummer! 

Diverse dokumenter og rapporter fra 
de amerikanske myndigheder gennemgås 
grundigt - også hvorledes kongresmedlem 
Steven Schiff forsøgte at profilere sig selv og 
opnå goodwill i offentligheden ved at påstå, at 
flyvevåbnet havde tilbageholdt vigtige 
Roswell-dokumenter for ham. Påstanden har 
vist sig at være uholdbar. I det hele taget kan 
Klass ikke finde det mindste tegn på, at et 
rumskib styrtede ned i Roswell, og at 
myndighederne forsøger at skjule det. 

“Noget” styrtede faktisk ned - nemlig 
en ballon fra det hemmelige Mogul-projekt. 

Det distraherer dog ikke Roswell-forfatteme, 
som hellere vil sælge en spændende historie 
om et rumskib. 

Har man læst nogle af Klass’ tidligere 
bøger, kender man hans stil, omend han med 
en del gentagelser i argumentationen, også 
viser, at han ikke er helt ung længere. Klass 
ynder at dykke ned i de mindste detaljer, når 
citatfusk m.m. skal påvises. Det kan godt 
være lidt trættende i længden, men selvfølgelig 
nødvendig for argumentationens værdi. 

Læsere af UFO-N yt vil være bekendt 
med de fleste af afsløringerne i bogen, idet Per 
Andersen på glimrende vis løbende har 
afdækket sagens mange aspekter i UFO-Nyt. 
Klass’ bog giver et godt overblik over sagen og 
er en god modvægt til det kritikløse sludder, 
som mange andre har skrevet om Roswell. 
Derfor kan bogen varmt anbefales! 

Philip J. Klass: The Real Roswell Crashed- 
Saucer Coverup , Prometheus Books 1997, 240 
sider, illustreret, ISBN 1-57392-164-5, 
indbundet, US $ 24,95. 

Kontakt: www. prometheusbooks. com 

Eventyrbog med flotte billeder 



The Alien Autopsy Film, Area 51, & the U.S. 
Government Coverup of UFOs. 

MICHAEL HESEMANN 
S PHILIP MANTLE 

FORE WORD BY JESSE MARCEL M.O. 


Der er selvfølgelig ikke meget truthorn i Klass’ 
skeptiske Roswell-bog, og hvis man hellere vil 
læse rumskibstilhængemes udgave af 
Roswell-sagaen, er Beyond Roswell et godt 
bud. 

Bogens forfattere er Michael Hese- 
mann og Philip Mantie. Hesemann redigerer 
bladet Magasin 2000 og er ofte meget 
vidtløftig. Jeg har oplevet ham et par gange i 
direkte udsendelser på tysk tv, hvor han har 
forvildet sig ud i de mest absurde påstande og 
er blevet til grin for åben skærm. Philip 
Mantie er efterforskningsleder hos BUFORA 
(Britisk UFO Research Association). 

Bogen genfortæller alle myterne om 
Roswell, den store sammensværgelse, Area 51 
samt Santillis obduktionsfilm. Forfatterne har 
besøgt Roswell og interviewet de påståede 
vidner m.fl., uden at det dog bringer noget nyt 
for dagen. 

Bogen gør en del ud af 
obduktionsfilmen, hvilket 
ikke er så underligt, fordi 
netop Mantie er manden, 
der i samarbejde med 
Santilli har været med til at 
markedsføre filmoptagel¬ 
sen, som af eksperter i 
obduktion kaldes for 
amatøragtig, og af special effects folk kaldes 
for fup. 

Bogen udmærker sig ved to ting: Det 
omfattende og meget flotte billedmateriale og 
et forord skrevet af den eneste nulevende 
person, som har rørt ved vragstumperne i 
Roswell i 1947, Jesse A. Marcel. 

Forordet bringes her i Flemming O. 
Rasmussens oversættelse: 

“Der skete noget forunderligt for mig midt om 
natten den første uge af juli 1947. Jeg var 


dengang 11 år. Jeg var vidne til en begiven¬ 
hed, der, når alle får fuld kendskab til den, vil 
være et vendepunkt for menneskeheden. 

Jeg kunne næsten ikke tro, at det, jeg 
så på køkkengulvet den nat, var virkeligt. Den 
forvirring, der opstår, når man bliver vækket 
kl. 2 om natten af sin bedste søvn, fortog sig 
hurtigt, da jeg så de mærkelige genstande, 
som min far, efterretningsofficer ved Roswell 
Army Air Field i Roswell, New Mexico, havde 
taget med hjem fra et nedstyrtningssted på en 
nærliggende gård. Det store spørgsmål var: en 
nedstyrtning af hvad? Det var helt sikkert 
ikke fra et kendt fly eller en af de balloner, der 
blev anvendt som radarmål. 

Genstandene havde egenskaber, som 
jeg hverken har set før eller siden. Min far var 
meget ophidset og syntes, at min mor skulle 
se nærmere på det, som han helt sikkert 
kaldte for dele af en ‘flyvende tallerken*. 

I begyndelsen ledte vi efter elektroniske 
komponenter som radiorør, modstande, 
kondensatorer og ledninger. Der var dog intet 
af den slags i de genstande, som jeg 
undersøgte. Det, jeg så, var en forvirrende 
samling af metallignende folie, bakelit eller 
plasticstykker og stænger. Som for at 
fuldende forvirringen var der mærkelige 
violblå geometriske symboler på nogle af de 
metalliske I-formede stænger. 

Alt dette betød for mig, at jeg erkendte, 
at vi ikke er alene i vor galakse, og at der er en 
avanceret civilisation, som bruger teknikker, 
vi ikke kender. Der er helt sikkert en bred 
vifte af civilisationer “derude”. De spænder 
lige fra folk, der lige er trådt ind i stenalderen, 
til folk der kan rejse mellem galakserne. Jeg 
formoder, at vi befinder os et sted mellem de 
to yderområder på en skala med viden og 
videnskabelig udvikling blandt civilisationer i 
universet. Det kan meget vel være, at de af 
vores “fætre”, som besøger os en gang 
imellem, endnu ikke har nået toppen af den 
videnskabelige udvikling, og at der er andre, 
der er så langt fremme i udviklingen, at de for 
os ville ligne guder, hvis vi i det hele taget 
kunne genkende dem som en form for 
intelligensvæsener. De ville være så langt 
fremme i udviklingen, at de ikke længere 
behøver en fysisk krop og i virkeligheden blot 
består af ren energi med en overlegen 
intelligens. Dette lyder måske som noget 
sludder, men hvem har ret til at sige, at den 
slags ikke findes? 

Det er helt sikkert, at der er nogle få 
personer blandt klodens magthavere, der ved, 
at vores planet bliver undersøgt af ikke- 
jordiske civilisationer. Måske er grunden til at 
holde dette hemmeligt for den brede befolk- 

ning, den kendsgerning, at vi i virkeligheden 
ikke har blot det mindste at skulle have sagt 
over vores egen klode. Dette kan være 
grunden til, at en “magt-elite” vil gøre alt for, 
at almindelige mennesker ikke må få at vide, 
at vi ikke er alene, og at vi rent faktisk er 
genstand for undersøgelser udført af meget 
avancerede ikke-jordiske samfund. 

Denne kendsgerning foruroliger ikke 
mig, og jeg vil ikke være bange for at dele 
denne viden med mine brødre og søstre på 
denne planet. Mine tanker modsiger 
selvfølgelig de populære science fiction film, 
hvor rumvæsnerne angriber og udrydder 
jordboere. 

Jeg tror, at hvis regeringen bekræfter, 
at vi ikke er alene, vil vi som mennesker 
udvide vores horisont meget og forstærke 
begreberne om vores plads i universet. 

Sidst, men ikke mindst vil det placere 
Gud på et højere plan, fordi vi nu ikke 
længere behøver at begrænse ham til at have 
skabt os i sit eget billede, hvad dette billede så 
end er. 

Jeg er glad for at kunne skrive dette, 
min første offentlige erklæring med fuld støtte 
til Michael Hesemanns og Philip Manties bog. 
Deres og andres forskning er opmuntrende for 
mig, da personlig overbevisning ikke er det 
samme som offentlig bevisførelse. Selv om jeg 
er personligt overbevist om, at ET besøger os, 
har vi med Beyond Roswell et muligt bevis på, 
at de mange rygter om ikke-jordiske livsfor¬ 
mer har besøgt Jorden, taler sandt. Lad os 
tage fat i regeringen og få den til at opgive sin 
sløring og fortælle os sandheden. Vi har ret til 
at få sandheden at vide. Min far tænkte på 
min mor og mig den nat i 1947; derfor er der 
så endnu mere grund til at tænke på hele 
Jordens befolkning her et halvt århundrede 
senere. 

Jesse A. Marcel, M.D. 

Den 1. august 1996.” 

Michael Hesemann & Philip Mantie: Beyond 
Roswell Michael O’Mara Books Limited 1997, 
303 sider, illustreret, ISBN 1-85479-227-X, 
rigt illustreret, £ 15,99. 




Super-hemmelig svindel? 

Alle, der igennem årene har læst mange 
ufobøger og artikler og set utallige tv¬ 
udsendelser og videoer om emnet, er sikkert 
stødt på navnet: Stanton T. Friedman - med 
stillingsbetegnelsen atomfysiker. Dette er ikke 
nogen tilfældighed. Stanton Friedman har i 
snart 40 år beskæftiget sig med ufo-problema¬ 
tikken - i de sidste mange år som ufolog på 
fuldtid. 

Personligt har jeg aldrig haft megen 
fidus til hans titel som atomfysiker, men altid 
mistænkt ham for blot at have taget et 
brevkursus i “den lille atomfysiker”, og 
derefter brugt titlen for at stive egoet af og 
skabe respekt omkring sin person. Hans 
mange (vellønnede) optrædener på tv og ved 
ufo-kongresser, hvor han tilsyneladende har 
gentaget de samme tynde argumenter igen og 
igen uden forudgående efterforskning, har 
ikke højnet hans anseelse i mine øjne. 

Mit negative syn på Stanton Friedman 
er også blevet forstærket af de mange artikler 
skrevet af Philip J. Klass og andre ufo¬ 
skeptikere, hvor Friedmans argumentation 
tilbagevises, og hans personlighed til en vis 
grad latterliggøres. 

Efter at have læst Friedmans nye bog 
Top Secret/Majic er mit syn på ham ændret en 
hel del i positiv retning. Han har tilsynela¬ 
dende arbejdet i adskillige år som atomfysiker 
med udvikling af bl.a. nye våbensystemer og 
fremdriftsmidler til raketter. Og endnu 
vigtigere: i bogen viser han, at han evner at 
efterforske en sag på seriøs vis. 

Jeg er i bund og grund stadig uenig 
med Friedman: Jeg tror ikke , at ufoerne er 
fremmede rumskibe, og at to af disse 

intelligent styrede fartøjer styrtede ned i New 
Mexico i 1947 og blev bjærget af det ameri¬ 
kanske flyvevåben. Ej heller, at en top¬ 
hemmelig embedsmandsgruppe under 
kodenavnet Maj estic-12 blev dannet den 24. 
september 1947 af præsident Harry Truman 
med det formål at undersøge fremmede 
fartøjer og deres besætning. Og jeg tror heller 
ikke, at de offentliggjorte MJ-12 dokumenter 
er den ægte vare. Alligevel har jeg med 
interesse og fornøjelse læst Friedmans bog. 

Bogen er velskrevet, visse steder 
ganske humoristisk og underholdende, og den 
giver et godt billede af Friedmans arbejdsme¬ 
tode og grundighed. Friedmans formål med 
bogen er at vise, at MJ-12 dokumenterne er 
ægte. Ved års efterforskning med besøg i 
mindst 15 store arkiver, mange interviews, 
årelange tovtrækkerier med myndighederne 
for at få frigivet gamle dokumenter etc., 
konkluderer Friedman - ikke overraskende - 
at dokumenterne er ægte. Dermed skulle det 
så også være dokumenteret, at nedstyrtnin¬ 
gen ved Roswell (som Friedman har efterfor¬ 
sket før alle andre) er en realitet. 

Det bekymrer tilsyneladende ikke 
Friedman, at dokumenterne dukkede op i 
1980eme fra en anonym kilde og blev sendt 
med posten til Friedmans to venner Jaime 
Shandera og Bill Moore. Især sidstnævnte er 
noget af en spøgefugl og skulle være afsløret i 
flere practical jokes vedr. ufoer. 

Friedman forsøger i bogen at vise, 
hvorfor dokumenterne ikke kan være 
fremstillet af Shandera, Moore eller for den 
sags skyld ham selv. Dokumenterne rummer 
nemlig oplysninger, som Friedman først har 
været i stand til at verificere, efter han kom i 
besiddelse af MJ-12 dokumenterne. 

MJ-12 gruppen bestod efter sigende af: 
Adm. Roscoe H. Hillenkoetter, dr. Vannevar 
Bush, secretary James V. Forrestal, gen. 
Nathan F. Twining, gen. Hoyt. S. Vandenberg, 
dr. Detlev Bronk, dr. Jer orne Hunsaker, 

Sidney W. Souers, Gordon Gray, dr. Donald 
Menzel, gen. Robert M. Montague og dr. Lloyd 
V. Berkner. 

Friedman gennemgår hvert medlems 
karriereforløb og påviser, hvorfor netop disse 
personer var særligt velegnede som medlem¬ 
mer af gruppen. 

Mest overraskende var det for 
Friedman, at astronomen - og ufo-skeptikeren 
over alle - Donald Menzel var med i MJ-12. Da 
Friedman efterfølgende begyndte at forske i 
Menzels liv, interviewe folk der kendte ham 
godt og læse diverse dokumenter om Menzel, 
gik det op for Friedman, at Menzel havde levet 
et dobbeltliv. Ganske interessant læsning! 


Også her er Friedmans bog helt på linje med 
de mange amerikanske dokumentarfilm og 
bøger, som dyrker sammensværgelsesteorier 
og andre skumle ting. 

Til gengæld har Friedman ingen fidus 
til Ray Santillis “obduktions-video”, som 
dukkede op i 1995 (hvem har egentlig det?). 
Og han påviser også, hvorledes andre 
Roswell-forskere som fx Kevin Randle og Don 
Schmitt har manipuleret groft med data i 
deres version af Roswell-nedstyrtningen. 

Ufo-skeptikeme får også et gok i 
nødden. Ikke mindst Philip Klass, som har 
været særlig hård ved Friedman. Og Fried¬ 
mans sejre over Klass fremhæves naturligvis: 
På et tidspunkt påstod Klass, at den 
skrivemaskine, hvormed MJ-12 dokumen¬ 
terne var skrevet, slet ikke blev brugt af 
myndighederne i begyndelsen af 1950erne. 
Han ville endda give Friedman en dusør, hvis 
denne kunne bevise det modsatte. Det 
lykkedes faktisk for Friedman, og Klass måtte 
af med 1.000 dollars! 

Fra tid til anden dukker nye MJ-12 
dokumenter op. I marts 1994 modtog Don 
Berliner, tilknyttet “Fund for UFO Research”, 
en stor konvolut - igen uden afsender. I 
konvolutten lå en 35 mm film, som efter 
fremkaldelsen viste sig at være en affotografe¬ 
ring af en sensationel rapport med titlen 
“Majestic-12 Group Special Operations 
Manual: Extraterrestrial Entities and 
Technology, Recovery and Disposal”. Ægte 
eller fup? - Stanton Friedman er naturligvis i 
fuld gang med en ihærdig efterforskning! 

Stanton T. Friedman: Top Secret/Mqjic , 
Michael O’Mara Books Limited 1997, 272 
sider, illustreret, ISBN 1-85479-203-2, 
indbundet, £ 15,99. 

Michael O’Mara Books Limited kan kontaktes 
på fax nr. 0171-627 3041. 

“Jeg var skyld i Roswell 
hændelsen...’’ 


AfLawrence Spohn 

En videnskabsmand i New Mexico 
siger, at hans forskning var skyld i den 
berygtede Roswell ufo-hændelse. Den 
4. juni, på 50 års-dagen for opsendel¬ 
sen af den test-ballon, der satte gang i 
årtiers rygter, modtog han en 
hædersbevisning. 

Charles B. Moore, videnskabsmænd fra 
Socorro, modtog “Otto C. Winzen Lifetime 
Achievement Award” på the American 
Institute of Aeronautics and Astronautics 
konference i San Francisco. 

Moore ser en “poetisk retfærdighed” i, 
at han modtog legatet på jubilæumsdagen for 
ballonopsendelsen. 

“Man kan ikke flygte fra fortiden,” 
sagde den 76årige med et smil. 

Moore er professor emeritus ved New 
Mexico Institute of Mining and Technology og 
formand for Langmuir (lyn) Laboratory vest 
for Socorro, New Mexico. Han har skrevet en 
del afhandlinger og forsket i dannelse af 
skyer. 

Han kan dog ikke huske, at han har 
fået en større opmærksomhed end den, den 
formodede nedstyrtning i Roswell gav ham. 

“Det er en myte...som folk har fortalt 
og gjort bedre,” siger han. “Men den har intet 
med virkeligheden at gøre.” 

“Og den har så absolut intet med 
videnskab at gøre,” fortsætter Moore, som 
modtog hæderen for en række videnskabelige 
opdagelser, deriblandt opsendelse af 
avancerede videnskabelige balloner og 
opdagelsen af damp i atmosfæren på Venus. 

I sommeren 1997 gjorde Moore 
tjeneste som videnskabelig rådgiver ved New 
Mexico Weather Control and Cloud Modifica- 
tion Commission. I maj førte det til den første 
anvendelse i 30 år af kunstig skydannelse i 
det østlige New Mexico. 

Moore og atmosfære-forsker Bernard 
Vonnegut foretog de første videnskabelige 
forsøg med sky dannelser for mere end 40 år 
siden nær Socorro. 

Hans konklusion er: Teknikken er 
fremragende til at danne iskrystaller i skyer, 


men fastholder fugtigheden i skyerne, hvilket 
reducerer nedbøren på jorden. 

Roswell-hændelsen er 50 års snak om 
sammensværgelse og sløring af ikke-jordiskes 
indtrængen. Hændelsen, som har mange 
tilhængere og fortalere, blev fejret i sommeren 
1997 i Roswell. Men Moore og flyvevåbenets 
forskere siger, at det hele er noget forfærdeligt 
vrøvl. 

Flyvevåbenet har gennemgået egne 
klassificerede dokumenter, og i en rapport fra 
1994 er konklusionen, at Roswell nedstyrtnin¬ 
gen blot var vragrester efter en ballon, der blev 
opsendt under det yderst hemmelige 
MOGUL-projekt. Som 26-årig og ny dimitteret 
forsker fra New York University stod Moore for 
eksperimenterne. 

Han udviklede en ny højtflyvende 
ballontype, som blev afprøvet med henblik på 
spionage. Ballonerne var indrettet til at lytte 
efter lydbølger fra soyjettiske a-bombe forsøg. 

For tre år siden sagde Moore i et 
interview i “Albuquerque Tribune”, at han har 
foretaget sine egne undersøgelser i Roswell- 
sagen og er sikker på, at de “ikke-jordiske” 
rester, der blev fundet nær Roswell, var 
resterne af Mogul-ballon Flight 4. Taget af 
vinden, var det den eneste ballon, som ikke 
blev fundet. 

Kilde: Skeptical 
Inquirer , Septem¬ 
ber/ October 
1997. 


Charles B. Moore 
fremviser en gammel 
radarreflektor magen 
til dem, der blev 
anvendt i 1947. Den 4. 
juni 1947 opsendte 
han forsøgsballon 
Flight 4 fra 
Alamogordo. 
Opsendelsen bestod af 
23 balloner, der bar en 
stribe instrumenter og 
tre radarrejlektorer. 

Roswell Report: Case Closed 



Roswell Report: Case 
Closed , US Government 
Printing Office stock 
number 008-070- 
00719-3, ISBN 0- 
16-049018-9, 250 sider. 
Roswell Report: Case 
Closed. Pris: US $ 18,00. 


I juli 1994 afsluttede flyvevåbenet en 
omfattende undersøgelse i arkiverne for at 
give et svar på en General Accounting Office 
(GAO) forespørgsel om den hændelse, der 
populært går under navnet “Roswell 
hændelsen”. Forespørgslen fra GAO havde sit 
udspring i et spørgsmål fra et kongresmedlem, 
som ville vide, om flyvevåbenet eller et andet 
regeringsorgan lå inde med oplysninger om 
det ikke-jordiske fartøj og dets besætning, 
som skulle være styrtet ned nær Roswell, New 
Mexico, i juli 1947. 

Flyvevåbenets rapport fra 1994 
konkluderer, at forgængeren for flyvevåbnet, 
U.S. Army Air Force, fandt rester af et af 
flyvevåbenets ballonbårne under¬ 
søgelsesprojekter med kodenavnet MOGUL. I 
arkiverne var der en del materiale om 
MOGUL-projektet. Meget af det var ikke 
klassificeret og derfor tilgængeligt for 
offentligheden. Disse dokumenter blev 
udleveret til GAO, som udgav dem samlet i ét 
bind, så offentligheden let kunne få fat i 
materialet. 

Roswell Report: Case Closed omtaler 
resultaterne af denne grundige undersøgelse 
og identificerer de sandsynlige kilder til 
påstandene om, at der blev fundet “lig af 


ikke-jordiske” ved Roswell. I modsætning til 
påstandene handler mange af beretningerne 
om ikke klassificerede og vidt udbredte 
dokumenter fra flyvevåbenets arkiver. Andre 
beskrivelser af “lig” viser sig at stamme fra 
ulykker, hvor ansatte ved flyvevåbenet enten 
blev dræbt eller kom til skade under tjene¬ 
sten. 


Konklusionerne er: 

♦ - Flyvevåbenets aktiviteter, som stod på i 
adskillige år, er blevet bekræftet og viser 
sig også at have stået på i to eller tre dage i 
juli 1947. 

♦ - “Ikke-jordiske” set i New Mexicos ørken 
var sandsynligvis vellignende test-dukker, 
som blev brugt af flyvevåbenet til videnska¬ 
belig forskning med højtflyvende balloner. 

♦ - Den “usædvanlige” militære aktivitet i 
New Mexicos ørken skyldtes videnskabelig 
opsendelse af højtflyvende observationsbal¬ 
loner. 

♦ - Rapporter om militære enheder, der altid 
syntes at dukke op kort efter, at en 
flyvende tallerken er styrtet ned for at 
hente tallerkenen og “besætningen”, var 
faktisk præcise beskrivelser af 
flyvevåbenets mandskab, som samlede 
test-dukkerne op. 

♦ - Påstande om “ikke-jordiske lig” på 
Roswell Army Air Field hospital drejer sig 
højst sandsynlig om to separate hændelser: 

1) En ulykke i 1956, hvor et KC-97 fly 
styrtede ned og 11 mennesker omkom, og 

2) En ulykke i 1959 med en bemandet 
ballon, hvor to piloter omkom. 


Flyvevåbnetfrigav billederne i 
1997for at fortælle, ar rygter om 
sådanne forsøg kan have 
bidraget til Roswell-myten. 



Der er i tidens løb udført mange hemmelige 
forsøg på White Sands Missile Range i New 
Mexico. Her bliver en Viking-rumsonde samlet 
op fra ørkensandet engang i 
1972. 

Roswell Report: Case ClosecL er baseret på en 
grundig undersøgelse underbygget med 
officielle dokumenter, tekniske rapporter, 
filmoptagelser, fotografier og interviews med 
de personer, som var med, da det skete. 

Kilde: Skeptical Inquirer, September/October 
1997 





Anthropomorphic Dummy Launch 
and Landing Locations 


NEW MEXICO 


[uerque 


| Clovts 

F Sttft' 1 / 

.(Horn« Out***!#/ 


Tesi flange 


Cruces y 


El Paso 


Anftvepnmorph«? Dummy Leuneh loeaikms 
O AntkropomorpOic Dummy landing location* 

locations numbens w*th*o symbol 

comaspond *o tistirg o t iocatrø m found m Apfmnciix A 


$Wt(G&: ?mtr.Gcmi$s of U.S. Air Fore« d&rømed&ai project m> 7218, 
task 7171S (HrøH mm} project no. 722Z, t ask 71748 {EXC£L$fOR> 


24 





























UFO-Vision nr. 6 


Sort snak 



Project Preserve Destiny 


Insider Account of 
Alien Contud and 
Government Cover-up 



Af Kim Møller Hansen 

Dan Sherman arbejdede næsten tre år som 
“intuitiv kommunikator” (Intuitive Communi- 
cator), mens han var ansat i det amerikanske 
flyvevåben. I Above Black fortæller han om sin 
uddannelse, de ting han erfarede gennem 
kontakten med ikke-jordiske, og om de 
hændelser der fik ham til at forlade 
flyvevåbenet, koste hvad det ville. 

Ved at skrive om sine oplevelser, håber 
han, at andre i samme situation vil gøre det 
samme. Han fortæller: 

“De oplysninger, som jeg bringer frem i 
lyset, er meget vigtige, for nogen er jo nødt til 
at tage hul og begynde at fortælle. “Preserve 
Destiny” er blot et af mange ikke-jordiske 
projekter, som jeg har den amerikanske og 
andre regeringer mistænkt for at være 
indblandet i. Ved at fortælle offentligheden, 
hvad jeg ved, forsøger jeg at tage afstand fra 
dem, som vogter over hemmelighederne hos 
NSA, CIA, flyvevåbenet, NRO og andre 
organisationer. Jeg håber, at denne bog vil 
åbne døren for andre derinde, og at de vil føle 
sig frie nok til at træde ud i dagslyset. Hvis 
ikke, ‘vil de’ fortsætte med at undertrykke de 
mest fascinerende aspekter ved vor egen 
eksistens...at der eksisterer andre!” 

Så vidt bagsideteksten på en bog med 
et mærkværdigt indhold. I 1992 (vist nok) fik 
Dan Sherman besked om at møde op på 
hovedkvarteret hos NSA (National Security 
Agency) i Washington D.C., hvor han troede, 
at han skulle videreuddannes inden for sit 
arbejdsområde (elektronisk kommunikation) i 
flyvevåbnet. I stedet forblev han indkaldt til 
et møde hos den mystiske kaptajn White, som 
fortalte den måbende Sherman, at flyvevåbnet 
i 1947 fik kontakt med fremmede væsner 
(Greys) og i samarbejde med dem påbegyndte 
“Project Preserve Destiny” med det formål at 
skabe mennesker, som skulle være i stand til 
at kommunikere direkte med de fremmede. 
Shermans mor blev i 1960 og 1963 besøgt af 
disse “Greys”, som åbenbart pillede ved 
hende, således at hendes næste barn 
(Sherman, født i 1963) fik disse særlige 
kommunikative evner. 

Kaptajn White fortalte Sherman, at 
tiden nu var inde til, at Sherman skulle 
kommunikere med de fremmede. I alt modtog 
han 75 budskaber telepatisk fra de fremmede 


og skrev dem direkte ind på en computer, 
hvor budskaberne gik videre til hovedkvarte¬ 
ret. Sherman fik bl.a. at vide, at universet 
vrimler med liv, at Greys tror på Gud, og at 
der vil ske store forandringer på J orden i 
fremtiden. Men da han havde modtaget 
omkring 20 budskaber om de fremmedes 
bortførelser og undersøgelser af mennesker, 
fik Sherman nok og trak sig ud af flyvevåbnet 
(sådan helt uden problemer!). 

Sherman var særlig udvalgt til 
opgaven. Han mener selv, at flyvevåbnet m.fl. 
på forskellig vis styrede hans liv, således at 
han kunne blive en “intuitiv kommunikator”. 
Fx boede han som 10-årig nær Beale Air Force 
Base, hvor en af familiens bekendte var pilot 
på en SR-71 (Blackbird) - der blev brugt til 
spiontogter - og således blev Shermans 
interesse for flyvevåbnet vakt. 

En ganske utrolig historie, ikke sandt? 
Historien kan naturligvis ikke efterforskes, for 
NSA er noget af det mest tys-tys, der findes, 
og hvem i NSA vil udtale sig om historien - 
uanset om den er sand eller ej? Smart ikke? 

Bogen er utrolig tyndbenet med meget 
få konkrete facts, næsten intet om budskaber¬ 
nes reelle indhold, og beskrivelsen af, hvordan 
kommunikationen foregår, er noget pseudovi- 
denskabeligt papegøjesnak. 

Dan Shennan var ansat i 
det amerikanske 
flyvevåben i over 12 år og 
blev dekoreret med AF 
Commendation Medal og 
AF Achievement Medal 
med dobbelt egeløv. Han 
har også modtaget AF 
Outstanding Unit Aivard 
med tredobbelt egeløv , 
såvel som han er blevet 
hædret for sin deltagelse i 
Golfkrigen. 

Dan Sherman: Above Black - Project Preserve 
Destiny: Insider Account of Alien Contact and 
Government Cover-up, OneTeam Publishing 
1997, 147 sider, ill., ISBN 0-9660978-0-7, 

US $ 18,00. 

Bogen kan bestilles på: 

www.aboveblack.com 

UFO 1947-1997 

Det er næsten som at gense kammeraterne fra en 
gammel skoleklasse, når man læser denne nye 
ufo-klassiker af en bog, redigeret af englænderen 
Hilary Evans og amerikaneren Dennis Stacy. 


Af Ole Henningsen 

Bogen er udkommet i anledning af, at det i 
1997 var 50-året for amerikaneren Kenneth 
Amolds berømte observation af 9 lysende 
genstande, der med stor hastighed fløj rundt i 
Mount Rainier bjergene. Den observation, der 
om nogen anden gav stødet til en efterhånden 
verdensomspændende bølge af iagttagelser af 
uidentificerede flyvende objekter på himlen. 

Evans og Stacy er begge velkendte 
navne på ufo-scenen. Hilary Evans har en 
lang række bøger bag sig, og Dennis Stacy er 
forfatter til en mængde ufo-relaterede artikler 
og interviews. Han er i øjeblikket bl.a. 
redaktør af det amerikanske tidsskrift The 
Anomalis t. 

I bogen har redaktørerne satset på via 
deres vidtforgrenede kontaktnet at få bidrag 
ind fra en række personligheder, der med 
deres deltagelse - eller undersøgelser - 
dækker det halve århundredes ufo¬ 
undersøgelser, der fejres med udgivelsen. Og 
så har man i bogen forsøgt at placere de 30 
bidragyderes indlæg inden for det mest 
relevante årti. 

Dennis Stacy fremhæver i sin 
introduktion til bogen 8 datoer, der var med 
til at forme ufo-scenen frem til vore dage. 

Nogle af disse datoer, fx Amolds observation 
og den næsten lige så berømte tildragelse, 
hvor den unge australske pilot Frederick 
Valentich forsvandt i forbindelse med en 
rapporteret ufo-observation, vil de fleste 
læsere sikkert være enige i vigtigheden af. At 
nævne Roswell-nedstyrtningen kan måske 
forekomme nogen at være irrelevant, hvis 
man skal se på seriøsitet. Men en uomtvistelig 
kendsgerning er det jo, at den om nogen har 
sat dagsordenen gennem den seneste halve 
snes år. (Se iøvrigt også side 3, 18 og 28). 

Anders Liljegren fra Sverige står for et 
meget lille kapitel, der beskæftiger sig med 
den amerikanske general Doolittles rolle i 


sagen om de skandinaviske spøgelsesraketter 
i 1946. Et eksempel på gode, koncentrerede 
oplysninger for freaks, der er interesserede i 
dette mysterium. 

Såkaldte kontaktpersoner får også 
deres omtale i bl.a. belgieren Marc Hallets 
afsnit om George Adamski, hvor mange 
pudsige detaljer graves frem fra gemmerne. 

For de historisk interesserede er det 
spændende at læse Jacques Vallees uddrag af 
hans dagbog i perioden 15. maj til 9. juli 
1966, der bl.a. beskæftiger sig med hans 
samarbejde med astronomen J. Allen Hynek, 
der på dette tidspunkt var konsulent for U.S. 
Air Force’s undersøgelsesprojekt om ufoer - 
Project Blue Book. Dette projekts tidligere 
leder, Hector J. Quintanilla, redegør i et 
separat kapitel om arbejdet i projektet set 
indefra bl.a. om Socorro-hændelsen, hvor en 
betjent i New Mexico iagttog et æggeformet, 
hvidt fartøj flyve bort og efterlade spor i 
ørkenen. 

De enkelte kapitler skal ikke 
gennemgås her, men jeg kan dog ikke stå for 
at nævne et par overskrifter fra et af bogens 
sidste kapitler, skrevet af Jenny Randles, som 
også talte på SUFOI’s kongres i Lyngby 
Storcenter i efteråret 1997. Det er hendes 
opfattelse, at hvis man ikke kan opklare 
mindst 9 ud af 10 ufo-rapporter, så er der 
noget galt med ens arbejde. En af hendes 
andre erfaringer på området siger hende, at jo 
flere vidner der er, jo mindre sandsynlighed er 
der for, at man har med et rigtigt ufo¬ 
fænomen at gøre. Hun siger endvidere, at en 
førstehåndsberetning er den eneste, der dur. 
Man skal grave dybt og samtidig huske på, at 
det er observatørens beretning, der tæller i 
første omgang - ikke rapportørens. 

Bogens danske bidrag er skrevet af 
UFO-Nyts mangeårige redaktør Kim Møller 
Hansen, der redegør for den spændende 
tildragelse, hvor en ung mand den 29. 
september 1995 havde motorstop med sin bil i 

nærheden af Vejle samtidig med en ufo¬ 
observation på tæt hold. Hændelsen har 
tidligere detaljeret været omtalt i UFO-Nyt , 
ligesom rapportoptageren, Torben Birkeholm, 
fortalte om undersøgelserne ved SUFOI’s 
kongres i Lyngby Storcenter. 

Og hvad har vi så lært af de sidste 50 
års offentlige ufo-interesse? På trods af 
tusindvis af øj en vidner apporter, mere eller 
mindre utydelige filmoptagelser og ejendom¬ 
melige fotos af ting på himlen, så er mysteriet 
stadig ikke entydigt løst. 

Måske fordi mysteriet i virkeligheden 
er af en betydelig mere kompleks natur, end 
vi umiddelbart har gået og forestillet os. Eller 
måske fordi det i virkeligheden er af en helt 
anden natur, eller...Ja, mulighederne er 
mange. Derfor er det også glimrende at få 
forskelligartede beretninger belyst fra 
forskellige synsvinkler i en sådan bog, der 
derfor ikke er gennemsyret af en enkelt 
forfatters grundsyn hele vejen igennem. 

Hvis man har interesseret sig for 
ufo-fænomener gennem en længere årrække, 
virker bogens kapitler næsten på samme 
måde som gensynet med gamle kammerater 
ved et jubilæum i en gammel skoleklasse. 

Man kender de fleste igen. Nogle skal måske 
lige sættes på plads i hukommelsen, fordi de 
har ændret lidt udseende eller holdning. Men 
det er altid interessant at se, hvilken 
udvikling de - måske - har gennemgået i 
årenes løb. Så selv om nogle af bogens 
forfattere måske skriver om lidt andre emner 
end tidligere, læser man dem med samme 
entusiasme som tidligere - eller måske med 
samme afdæmpede forsigtighed. 

Det er min vurdering, at de fleste af 
bogens forfattere medvirker til at gøre os alle 
klogere på ufo-mysteriet, fordi de hver for sig 
oprigtigt delagtiggør os i deres viden og 
beretter om nogle af de tildragelser rundt om i 
verden, de på forskellig vis har været 
involveret i. Enten de nu selv på stedet har 
undersøgt de enkelte sager eller senere har 
gennemgravet arkiverne for at finde fakta 
frem - også til os andre. 

Bogen er glimrende illustreret med 
tegninger og fotos, hvoraf mange i sagens 
natur er velkendte for den læser, der tidligere 
har gravet sig gennem et større udvalg af 
bøger om emnet. 

På bogens bagside er den rubriceret 
som “non fiction”. Det er da helt bestemt også 
en af de bedre ufo-bøger, jeg i de mange år 
har læst, og den kan absolut anbefales både 
garvede sjæle og ny tilkomne interesserede i 
uf o-fænomener. 


Og interessen for ufo-fænomener har 
formentlig aldrig været større. Dennis Stacy 
nævner i bogen, at en søgning på Internet gav 
omkring 35.000 referencer til ordet UFO, så 
noget tyder på, at emnet har en andenplads 
på World Wide Web efter emnet sex, der også 
med et populært udsagn er kommet for at 
blive! 

Hilary Evans and Dennis Stacy: UFO 1947 - 
1997. From Arnold to the Abductees: Fifty 
Years of Flying Saucers , John Brown 
Publishing Ltd., London 1997. 

ISBN 1-870870-999, 272 sider, ill., indbun¬ 
det. £ 16.99. 


A World History of UFOs 

UFO 1947-1997 udkom i 1997 også i en 
australsk version med titlen A World History 
of UFOs udgivet af forlaget Red Sparrow. 
Bogen har fået et forord af den kendte 
australske ufolog Bill Chalker, som bl.a. har 
forfattet bogen The OZ Files om den 
australske ufologis historie (anmeldt i 
UFO-Vision nr. 5, side 86). 



Køb bogen! 


I Danmark kan UFO 1947-1997 købes hos 
Skandinavisk UFO Information. 

Bogen bestilles ved at indbetale kr. 160 + 
kr. 15 (porto/ekspedition), i altkr. 175 , på 
giro 9 11 77 25, SUFOI, Postboks 6, 2820 
Gentofte. Skriv venligst “UFO 1947-1997” på 
modtagerdelen. 


27 













UFO-Vision nr. 6 


Det 20. århundredes myte 


Når vi ser tilbage på den dag for 50 år siden , da de flyvende tallerkener 
dukkede op, må vi konstatere, at nu var deres tid uden tvivl kommet. Vi 
føler, at det var uundgåeligt, både den måde ufoerne dukkede op på, og 
den måde fænomenet udviklede sig på. Den enkle, oprindelige myte 
affødte en række sub-myter, hvoraf nogle havde udspring i den folkelige 
kultur, og andre opstod i den nye ufo-kultur. Og de påvirkede gensidigt 
hinanden. 

Ethvert afvigende fænomen har det med at tiltrække en hob af mere 
eller mindre beslægtede fænomener, der øger dets tiltrækning og 
understøtter dets antagelighed. Det første Loch Ness uhyre skabte et 
hastigt voksende antal af lignende “skabninger”, således at søuhyrer i 
dag er en acceptabel “uregelmæssig kategori”. Udviklingen er gået fra 
én-af-en-slags hændelse til en stereotyp, og fra en stereotyp til variation- 
over-dette-emne. Det er sådan, myter skabes. 


AfHilary IDvans 

Man kan godt tillade sig at sige, at intet andet 
fænomen har udviklet sig så bredt som 
ufo-fænomenet. Kenneth Amolds ligefremme 
og ukomplicerede observation er nu indhyldet 
i et bredt spektrum af lignende hændelser, så 
fænomenets oprindelige kerne er fuldstændig 
forsvundet. De jævne observatører, der så 
mærkelige ting på himlen i 1947, ville i dag 
blive meget forbavsede over at se deres enkle 
observationer sat i forbindelse med kvæg¬ 
mishandlinger, cirkler i kornmarker, 
uidentificerede sorte helikoptere, mænd- 
i-sort, nedstyrtede tallerkener i ørkener, 
tallerken-baser på Antarktis, kontaktpersoner 
på interplanetariske rejser og ufo-bortførelser. 
Gennem de seneste 50 år er disse forskellige 
afskygninger af ufo-fænomenet dukket op en 
efter en. Mange af dem er blevet forbundet 
med det oprindelige fænomen, så en ny, 
forunderlig, detaljeret og uforlignelig mytologi 
er indgået i verdens i forvejen rige folklore. 

En harmløs myte 

I 1940eme var de flyvende tallerkener 
vidunderlige tingester for de stjerneøjede guds 
ord fra landet. Ingen blev overraskede over 
‘The Corning of the Saucers” - titlen på den 
bog, som Kenneth Arnold skrev sammen med 
Ray Palmer i 1952. Forbavsede, begejstrede - 
men ikke overraskede. Det var som om, at 


folk havde ventet, at tallerkenerne ville dukke 
op før eller siden. Det var som om, de blot 
ventede på Arnold - eller hvis ikke lige netop 
ham - så en anden, der havde set det samme. 
Da så nyheden kom, fløj den hele Jorden 
rundt i løbet af få timer - et tydeligt tegn på, at 
menneskeheden ventede på netop sådan en 
nyhed, uden at det blev sagt højt og tydeligt. 

Den første reaktion var, at tallerke¬ 
nerne var skabt af en fremmed og formodent¬ 
lig Qendtlig civilisation. I USA var det lig med 
Sovjetunionen. Og den holdning, at det var 
russerne, der var ansvarlige, holdt i lang tid. 
Så sent som i 1960eme kunne dr. Don Boys 
fra Indianapolis udgive en bog med titlen 
“Flying Saucers - Myths, Madness or made in 
Moscow?”. 

Et alternativ til russerne som 
bussemændene var de nazistiske bussemænd. 
Det var kun to år siden, at krigen i Europa 
sluttede. Det var derfor muligt, at nazisterne i 
krigens sidste dage havde oprettet en base på 
Antarktis - et område de havde brugt meget 
tid på at udforske før krigen. Det var også 
almindelig kendt, at de havde eksperimenteret 
med diskosformede fartøjer og havde udviklet 
raketmotoren. Kombinationen af hemmelige 
baser og hemmelig teknologi skabte det 
mulige scenario, som den italienske forsker 
Renato Vesco beskrev detaljeret i “Intercetta- 
teli Senza Sparare” (“Fang, men skyd ikke”). 
Forsøgte nazisterne at gøre deres drømme til 
virkelighed og skabe en overlegen race ved 
hjælp af ufoer? For den generation, der stadig 

huskede verdenskrigen, var det ikke svært at 
tro. Nazi-teorien forsynede tallerken-myten 
med en af de tidligste, men også mest 
sejlivede sub-myter: Vescos bog blev 
genoptrykt, og hans teorier blev taget op til en 
ny og seriøs debat i 1990erne. 

Men efterhånden som vidne efter vidne 
fortalte om observationer, stod det klart, at 
tallerkenerne foretog manøvrer, som var den 
jordiske teknologi langt overlegen. De fløj for 
hurtigt og vendte for brat, de ændrede facon, 
de delte sig og blev ét igen, de dukkede op af 
intet og forsvandt i intet. Hvad mere var, de 
dukkede op i mange forskellige faconer og 
størrelser, fra kugler med en diameter som en 
fodbold til gigantiske firkanter på størrelse 
med en fodboldbane. Med den mangfoldighed 
var det meget logisk at antage, at de ikke kom 
fra et sted på vores planet, men et sted uden 
for den. 

Det var en logisk slutning, og den 
virkede overbevisende. Når man ser på denne 
slutning, er det forbavsende, hvor hurtigt 
befolkningen fandt en plads til de ikke- 
jordiske i deres trossystem. Men det skete 
selvfølgelig ikke så pludseligt, som det ser ud 
til: forberedelserne havde stået på et helt 
århundrede. På samme måde som en religiøs 
overbevisning kan blive udløst af et syn af 
Jomfru Maria, således spirede myten om de 
flyvende tallerkener op afjorden - udløst af 
Amolds observation. 

Myten om en anden verdens 
besøg 

Tanken om, at der findes andre beboede 
verdener, er et udbredt tema, som mennesker 
har syslet med gennem hele historien: Baron 
von Munchhausen er blot én af mange 
rumrejsende, der er dukket op i den folkelige 
litteratur. Det, der kun havde været fantasi, 
blev imidlertid muligt i slutningen af det 18. 


århundrede, da brødrene Montgolfier byggede 
en ballon og gjorde mennesket i stand til at 
forlade sin planet. Selv om disse første spæde 
forsøg på at flyve kun løftede de rejsende 
nogle få hundrede meter fra jorden, åbnede de 
for muligheder, der var alt andet end fantasi. 
Jules Vernes og H.G. Wells’ science fiction 
romaner var tydeligt inspireret af videnska¬ 
bens teorier på deres tid, og deres tanker blev 
fulgt op i 1920eme og 1930eme. Det er ikke 
en overdrivelse at sige, at alle myterne om de 
flyvende tallerkener - lammende stråler, 
lysstråler, der fik folk til at svæve, telepatisk 
kommunikation og ufo-bortførelser - blev 
forudsagt af de geniale forfattere, der bidrog til 
Amazing Stories , Air Wonder Stories og andre 
samtidige bøger. 

Disse forfatteres scenarier var så 
detaljerede - Hugo Gemsback, pioneer inden 
for udgivelse af science fiction pulp-magasi¬ 
ner, holdt endda på, at hans forfatteres 
fiktioner havde rod i videnskabelige facts - at 
ved verdenskrigens udbrud blev kontakt med 
væsener fra andre verdener en accepteret 
mulighed. Da radioudsendelsen Klodernes 
kamp den 30. oktober 1938 udløste et 
massehysteri, var det et tegn på, hvor 
nærværende denne kontakt var blevet. For 
tusindvis af mennesker var myten blevet en 
frygtindgydende virkelighed. 

Man kan imidlertid ikke sige, at alle 
var rede til at springe med på den bølge - for 
at citere titlen på Jimmy Guieus bog fra 1954 
Les Soucoupes Volantes Viennent dun Autre 
Monde - “De flyvende tallerkener kommer fra 
en anden verden”. Mange var enige, men 
mange andre var mere skeptiske. 

De indrømmede, at de flyvende 
tallerkener var af ikke-jordisk oprindelse, men 
på den betingelse, at der stadig var nogle 
flyvende tallerkener at forklare. Tænk, hvis 
der ikke var nogen. Antag, at de påståede 
observationer ikke var af noget fysisk. Hvad 
hvis nu observationsberetningeme ikke var 
andet end selvbedrag og misfortolkning? 

Der var fortilfælde i historien. 

Påstande om møder med Jomfru Maria og 
andre af religionens skikkelser dukker op over 
alt gennem historien: Kunne så mange 
tusinde mennesker blot have været ofre for 
hallucinationer? Ja, det er der god grund til at 
antage. 

En anden parallel er 
hekseforfølgelsen, som 
hærgede fra det 15. til det 
18. århundrede. Det tog 
flere hundrede år, før 
verden tog muligheden for 
selvbedrag i så stor 
målestok alvorligt. Så 
kunne det samme ikke gøre 
sig gældende angående de 
flyvende tallerkener? spurgte skeptikerne. 

De, der havde svært ved at acceptere 
den ikke-j or diske hypotese, tog godt imod 
teorien om, at ufoer kunne være illusion eller 
selvbedrag. Men ved på denne måde at afvise, 
at der er blevet set noget, fik skeptikerne dog 
et stort problem, når de overså et så stort 
vidnegrundlag fra troværdige og ærlige 
personer, som hverken havde drukket, taget 
stoffer eller på anden måde var psykisk ude af 
balance. Påstanden om, at intet af det sete 
havde grund i noget fysisk, var uacceptabel 
for forskere som Donald Keyhoe, hvis 
konklusion var, at Flying Saucers Are Real 
hvilket var titlen på den artikel i magasinet 
True , der blev en milepæl i ufologien. Det var 
helt klart, at der var set objekter, som folk 
ikke kunne identificere - altså ufoer fandtes. 

Hvad mere var, de var fysiske facts. På 
dette niveau var det muligt, og faktisk 
fornuftigt, at se ufoer som fysiske rumskibe 
fra civilisationer som vores egen, dog noget 
mere avanceret. Titusindvis af observationer 
blev rapporteret og lod sig systematisk 
klassificere som “dagslysskiver”, “nattelys” 
osv. Der blev lavet plancher med de forskellige 
typer, i stil med de plakater, som luftmelde- 


korpset havde over fly under Anden Verdens¬ 
krig. At det var fysiske fartøjer, var der ingen 
tvivl om. Og det var helt ok at antage, at 
tallerken-myten var en videnskab i sin vorden. 

Hvis det var sandt, at det var fysiske 
fartøjer, drejede det sig ikke mindre om noget 
af det mest betydningsfulde i menneskehe¬ 
dens historie. Kaptajn Mantells død (se også 
side 9)var en påmindelse om, at der lå en 
ildevarslende virkelighed bag myten. På det 
tidspunkt advarede bøger som Flying Saucers 
on the Attack om den mulige trussel for ikke 
blot de enkelte observatører, men for hele 
menneskeheden. 

Den kosmiske myte 

En ting stod klart, at før så usædvanlige 
påstande kunne accepteres, måtte der 
usædvanlige beviser til. Med rapporter fra hele 
kloden syntes det kun at være et spørgsmål 
om tid, før det endelige bevis 
dukkede op. 

Men de gode hensigter om 
videnskabelige undersøgelser 
blev lige fra starten saboteret 
af de velmenende, men 
uvidenskabelige interesser, 
som mange grupper havde. 
Disse grupper mente, at de 
flyvende tallerkener var noget 
større end blot nogle andre menneskers 
rumfartøjer. De afviste den tanke, at de var 
fjendtlige og udråbte dem til besøgende fra en 
højere verden, der var venlig stemt over for 
menneskene, og derfor bragte budskaber fra 
interplanetariske parlamenter, galaktiske 
styrker og kosmiske broderskaber. 

Det hastigt voksende antal teorier, som 
berigede myten i de flyvende tallerkeners 
guldalder, er en hyldest til menneskets 
fantasi. Kom tallerkenerne fra fortiden, 
fremtiden eller en parallel verden? Kurt 
Glemser, som ikke kunne bestemme sig, skrev 
både Flying Saucers and Inner Earth (Flyvende 
tallerkener og den indre Jord) og Flying 
Saucer from the Fourth Dimension (Flyvende 
tallerkener fra den 4. dimension). En forfatter 
foreslog, at God Drives a Flying Saucer (Gud 
flyver en flyvende tallerken). En anden 
påpegede, at det var magiske ånder fra den 
islamiske tro. At flyvende tallerkener er 
sataniske, var fundamentalisternes 
grundsætning: selv prædikanten Billy 
Graham stod ikke alene, når han sammenlig¬ 
nede dem med engle. Andre så dem som 
budbringeren Armageddon - Flying Saucers: 
Portents of the “last Days n (Flyvende tallerke- 

ner: tegn på “de sidste dage”) var en apokalyp¬ 
tisk fortolkning. Indforståede kommentatorer 
påpegede, at ufoernes optræden tydede på, at 
de var langt foran den jordiske teknologi. 
Kunne det være en avanceret civilisation, der 
forsøgte at lede os mod en ny forståelse af 
vores plads i kosmos? 

Mens de sande troende byggede en 
landingsplads og forsynede den med lys, så de 
besøgende kunne lande deres rumfartøj (et 
aspekt i myten, som er fortræffelig dokumen¬ 
teret i Douglas Currans In Advance of the 
Landing ), brugte andre mere jordnære, men 
lige så gode forklaringer. En trænet forsker i 
det paranormale, den østriske grevinde 
Wassilo-Serecki, foreslog, at ufoerne kunne 
være levende væser, som boede i jordens 
atmosfære. 

I sin bog They Live in the Sky fortalte 
new zealænderen Trevor James Constable, 
hvordan infrarød fotografering sammen med 
“elementære principper fra den spiritistiske 
videnskab” gjorde ham i stand til tage fotos af 
sådanne “usynlige” dyr i den californiske 
ørken. De, der afviste den ikke-jordiske 
hypotese, bød denne jordnære forklaring 
velkommen. Kenneth Arnold mente selv, at 
ufoerne var rumdyr. 

Nærkontakt myten 

Hvis de flyvende tallerkener kan besøge vores 
planet, kan de også lande på den. Og mens de 
små kugler kan være 
ubemandede sonder, er de 
store helt sikkert beman¬ 
dede: Det var det næste 
logiske trin i mytens 
udvikling. Kun få var i 
første omgang blevet 
overrasket over de flyvende 
tallerkener, og få blev 
overrasket, da den første 
observatør stod frem og 
fortalte, at han havde mødt 
et besætningsmedlem fra en 
flyvende tallerken. 

Endnu en gang, 
ingen overraskelse: men 
påstandene om kontakt 
mødte en del skepsis, ikke 
kun fra dem, der satte spørgsmålstegn ved de 
flyvende tallerkener, men også fra dem, der 
mente, at de var en videnskabelig kendsger¬ 
ning. Den første beretning, som lagde 
grunden for mytens nye udvikling, kom fra 
George Adamski. Han fortalte den godt og 
overbevisende og syntes at fremlægge beviset. 




Tvivlerne fandt huller i hans historier, der blev 
mere og mere utroværdige, efterhånden som 
han bryggede videre på dem og fortalte om 
sine eventyrrejser til fjerne planeter. 

Det forhindrede ham selvfølgelig ikke i 
at blive en slags model for en del efterlignin¬ 
ger. Kontaktpersonerne havde deres storheds¬ 
tid og satte kulør på ufo-myten, hvor Howard 
Menger og Truman Bethurum fortalte om 
deres romantiske møder med de fortryllende 
rumkvinder, og Cecil Michael berettede om sin 
Round Trip to Hell in a Flying Saucer. 

Blandt andre rejsende var Colorado- 
landmanden Buck Nelson, som fløj til Mars, 
Månen og Venus sammen med sin hund 
Teddy. John Womack fra Alabama fik en 
“anti-dæmon-pille”, som beskyttede ham mod 
de ondskabsfulde ånder, der påførte menne¬ 
skeheden svære lidelser. Der blev fundet 
mange væsener fra andre verdener på Jorden: 
Forfatteren Brad Steigers anden kone var et af 
disse “stjememennesker”, og i 
forskellige lister kunne folk se, 
om de var af ikke-jordisk 
oprindelse. Den mest heldige var 
måske Elizabeth Klarer fra 
Sydafrika. Hendes ikke- 
af-denne-verden romance med 
Akon fra Meton resulterede i, at 
hun fødte ham et barn. 

Disse beretninger underholdt 
det publikum, der strømmede til 
foredragene, hvor kontaktperso¬ 
nerne nød berømmelsen. Men 
de gjorde seriøse forskere som 
Keyhoe rasende. Hans ihærdige 
anstrengelser for at få støtte fra 
regeringen og videnskabelige 
kredse blev undergravet af den 
slags historier, som kun latterliggjorde de 
flyvende tallerkener. En skærpende 
omstændighed var, at mens det er svært at tro 
på disse historier, var de også svære at afvise. 
De mennesker, der indsamlede observations- 
beretninger, gik modstræbende med til også at 
tage Adamskis og Mengers beretninger med i 

deres faktuelle og sobre rapporter: med 
hvilken begrundelse ville de have holdt dem 
ude? 

“En moderne myte” 

Mens nogle bifaldt og andre ignorerede 
kontaktpersonerne, var der andre, der uden 
at gå så langt som til at acceptere dem, så 
noget vigtigt i dem. Den californiske kontakt¬ 
person Orfeo Angeluccis oplevelse dannede 
baggrunden for den bog, der som den første 
fik øje på ufo-mytens kvaliteter. Carl Jungs 
Flying Saucers: a Modem Myth of Things Seen 
in the Skies placerede flyvende tallerken 
myten og især kontaktpersonernes legender i 
den arketypiske folklores historie. For første 
gang siden de flyvende tallerkener dukkede 
op, stadfæster Jung den holdning, som 
hverken accepterer dem som pålydende eller 
afviser dem over én bank som skeptikerne, 
men ser dem som et enestående fænomen, 
der optræder på et andet virkelighedsniveau. 

Andre forskere gik længere ud i det 
ukendte. John Keels 
anarkistiske Operation 
Trojan Horse (1970) bød 
læserne inden for i et 
“Disneyland of Gods”, hvor 
besætningerne fra de 
flyvende tallerkener 
optrådte sammen med 
møl-mænd, 

spøgelsesflyvere, mænd- 
i-sort og kosmiske 
spøgefugle. Jerome Clark 
og Loren Coleman gav 
spekulationerne et puf i 
nedadgående retning ved 
at foreslå en “paraufologi", som kædede ufoer, 
troen på alfer, besøgende engle og New Age 
sammen. Hvordan man end ser på det, så fik 
de folk til at åbne øjnene for disse antagelser 
og gav dem mulighed for at se på ufoerne på 
en anden måde. 

Men skønt sådanne antagelser udviser 
et alternativ ved at tage de flyvende tallerke¬ 
ner som pålydende, trak de mindre i den 
etablerede videnskab end den ikke-j or diske 
hypotese. Her var det samme problem som i 
andre tilfælde: manglen på bevis. Ved at sætte 
ufoer i forbindelse med alfer og religiøse 
visioner gjorde de fænomenet endnu mere 
ubeviseligt og usandsynligt. Så mens 
paraufologien berigede myten med stimule¬ 
rende nye perspektiver, gjorde den ikke 
fænomenet mere stuerent i de videnskabelige 
kredse. 


En videnskabelig myte 

Hvis den videnskabelige verden følte bekym¬ 
ring ved at afvise ufoerne, var det kontaktper¬ 
sonerne, der gav dem den rette motivering. 
Historie efter historie, ofte fortalt i privat 
udgivne hæfter for forfatterens egen regning, 
vidnede mest om en kultagtig ufo-aktivitet. 
Populære sammenkomster som George Van 
Tassels ved Giant Rock i Californien, eller 
folkelige møder som Buck Nelsons ved 
Mountain View i Missouri samlede en farverig 
skare, som udvekslede historier. En viden¬ 
skabsmand måtte være meget sikker og meget 
forsigtig, hvis han ikke ville risikere sit 
omdømme ved at blive forbundet med et så 
upålideligt fænomen. 

Ikke desto mindre var der få, der gjorde 
det alligevel: Den agtværdige astronom J. 

Allen Hynek turde beskæftige sig med ufologi. 
Andre, der turde, var adfærdsforskerne. Da 
fru Dorothy Martin fra Chicago påstod, at en 
beskyttende ikke-jordisk ville hjælpe hendes 
gruppe til at blive evakueret, når Jorden gik 
under, blev spændingen, der 
voksede i tiden op til under¬ 
gangen, et mat anti-klimaks, 
da der intet skete. Gruppen 
blev fulgt af Leon Festinger og 
andre sociologer, der havde 
infiltreret den. Deres opdagel¬ 
ser blev offentliggjort i When 
Prophecy Fails , og det så ud til 
at bekræfte, at tallerkenerne 
og deres besætninger ikke blot 
var illusioner, men afslørede 
også, hvad de sande troende 
gør for at tilpasse sig myten. 
Mens videnskaben brugte 
kontaktpersonerne som en rimelig undskyld¬ 
ning for at afvise hele ufo-fænomenet, forblev 
en del overbeviste om, at fænomenet 
repræsenterede en ægte udfordring, og de 
forsøgte at videreføre deres aktiviteter, som 
om kontaktpersonerne var en beklagelig 
komplikation og fuldstændig irrelevante for 
det ægte ufo-problem. På dette tidspunkt var 
den seriøse ufo-forskning global. Pligtopfyl¬ 
dende forskere i Sverige, Australien og Italien 
forfulgte gåden med en forbavsende 
ihærdighed. Tidsskrifter som det franske 
Lumiéres dans la Nuit, det belgiske Infore- 
space , det danske UFO-Nyt og det spanske 
Stendek står som monumenter over utallige 
arbejdstimer udført med tålmodighed og 
metodik, lyttende til rådvilde bønder og 
forvirrede husmødre. Selv om metoderne var 
primitive, improviserede og vilkårlige, var den 
komplette samling af rapporter og data 

uvurderlig. Først papir-kartoteker, så 
databaser på computere. De kataloger, der 
efterhånden var bygget op, viste, at myten har 
rod i virkeligheden. 

Enhver forskning er kun så god, som 
dem, der foretager forskningen, og selv om de 
største organisationer udgav håndbøger og 
vejledninger og afholdt rapportoptagerkurser, 
var der store forskelle på gruppernes holdning 
til fænomenet. Nogle var i realiteten religiøse 
grupper. Andre var lokale klubber dannet som 
en undskyldning for at få selskabeligt samvær 
og fælles stjemekiggeri. På trods af 
uundgåelige stridigheder og rivalisering 
opfattede forskerne sig som medlemmer af et 
verdensomspændende sammenhold, der 
arbejdede mod et fælles mål. De kendte 
hinanden ved navn, hvis ikke personligt, og 
ved offentlige konferencer og private sammen¬ 
komster mødtes de for at udveksle synspunk¬ 
ter og opdagelser. 

Bortførelses-myten 

Selv om kontaktpersonerne overdrev, var 
deres påvirkning af de seriøse ufo-forskere 
ikke kun negativ. De rigtige ufologer tog dog 
afstand fra enkeltpersoner som George King, 
som påstod, at han var udvalgt til at 
repræsentere Jorden i et intergalaktisk 
parlament og havde kæmpet med i et luftslag, 
som reddede Jorden fra at blive ødelagt af 
fjendtlige fremmede. (“Den 8. juli 1964 fandt 
denne, den største begivenhed i Jordens 
historie sted.”) Men ligesom svindlerne, som 
næsten fra starten havde været en beklagelse, 
men en uundgåelig del af ufo-fænomenet, 
kom de med en slags bekræftelse på, at 
fænomenet var virkeligt. Enhver parasit skal 
have en vært. 

For den seriøse ufolog var det ikke 
svært at tage afstand fra kult- og kontaktper¬ 
soner. Det blev straks sværere, da kontakt¬ 
personerne gav plads for de bortførte. Der var 
ikke det store slip mellem kontaktpersoner og 
bortførte - fx kunne Betty Andreasson, som 
troede, at hende bortførere var budbringere 
fra Gud, høre til i begge kategorier. Kontakt¬ 
personerne og de bortførte havde samme 
personlige historie at fortælle om deres møder 
med fremmede. Ingen af dem kunne dog 
bevise noget. Forskellen mellem dem var ikke 
ret stor. 

Karakteristisk for kontaktpersoner 
som Adamski, King, Siragusa og mange flere 
var, at de hævdede, at de var udvalgt pga. 
deres specielle evner. Det var dog meget svært 
at forstå, hvorfor lige netop de var blevet 


udvalgt. Med de bortførte var der en forskel: 
de blev valgt ved tilfældigheder og ikke på 
grund af særlige kvalifikationer. Mens 
kontaktpersonerne blev behandlet som særligt 
udvalgte gæster og taget med på ture i 
rumskibe ud i galaksen, følte de bortførte sig 
som forsøgskaniner i laboratorielignende 
omgivelser, hvor de gennemgik forskellige 
undersøgelser. Nogle gange er kvinderne 
blevet inseminerede, andre gange tager de 
sædprøver fra mændene. Nogle er i stand til at 
se det hele i et positivt lys med en omlægning 
af livsførselse til følge: de bliver vegetarer, 
holder op med at ryge, opdager at de har 
helbredende kræfter, får en mere spirituel 
indsigt eller slår sig på kunsten. For de fleste 
bortførte er der dog tale om en negativ 
oplevelse - de føler ubehag og kommer ud af 
balance. 

De, der forsvarede de bortførte, gjorde 
det ved at bevise, hvordan deres oplevelser 
passede ind i et scenario, hvor fremmede 
søgte biologiske og især genetiske oplysninger 
om vores art. Det er denne meget almindelige 
forklaring, der gør de bortførte mindre 
troværdige end kontaktpersonerne. Jo mere 
“virkelig” historien lyder, des tydeligere træder 
uoverensstemmelserne og selvmodsigelserne 
frem. Bortførelsesberetningeme natur og 
bortførernes fremgangsmåde stiller 
spørgsmål, men giver ingen svar. 

Når alt kommer til alt, var det det store 

antal af påståede bortførte, som var det mest 
vægtige argument for, at de ikke var fysisk 
virkelige. De løb op i flere tusinde. Dertil kom, 
at en opinionsundersøgelse viste, at flere 
millioner mennesker havde været bortført 
alene i USA. Hvordan kunne det gå til uden ét 
eneste skudsikkert bevis? Bortførelse er en 
fysisk hændelse: offeret bliver rent fysisk ført 
fra Jorden ind i et rumskib. Det er svært at 
acceptere, at der ikke i ét eneste tilfælde var 
et vidne til bortførelsen. På den anden side 
skete det i mange tilfælde, at den påståede 
bortførte befandt sig på Jorden, da han/hun 
blev ført op i et fjernt rumskib. 

Til trods for dens usandsynlighed har 
denne nye udvikling i ufo-myten fremtvunget 
en form for accept, som kontaktpersonerne 
aldrig fik. Mens kontaktpersonerne kun fik 
begrænset støtte - trods det at én i Dorothy 
Martins gruppe var universitetsprofessor - 
har de bortførte venner højt oppe i systemet. 
Bamey og Betty Hiil, de første som fik verdens 
opmærksomhed, blev hovedpersoner i en bog 
af John Fuller, en anset forfatter. Velansete 
universitetsprofessorer mente, at kontaktper¬ 
sonernes historier var fantasi, medens mange 
anså de bortførtes beretninger for at bygge på 
sandfærdige hændelser. En science fiction 
forfatter har fortalt, hvad der regnes for at 
være en “sand beretning” om, hvorledes han 
selv blev bortført af fremmede væsner. På det 
seneste har en forsker påstået, at FN’s 
generalsekretær har været offer for en 
bortførelse. 

Villigheden til at acceptere 
bortførelsesberetningeme afslører ikke kun 


den mentale tilstand i den offfentlighed, 
hvorfra de bortførte rekrutteres, men også den 
tankegang, der forsvarer dem. 

Troværdigheden i erklæringer fremsat under 
hypnose og løgnedetektorernes ufejlbarlighed 
som en objektiv garanti for sandhed, 
bekræftes af de troende og betvivles af 
skeptikerne. 

Da Alvin Lawson og hans kolleger 
beviste, hvordan “indbildte bortførte” kunne 
fortælle historier lige så overbevisende som de 
“sande bortførte”, blev hans opdagelser afvist 
med et skuldertræk af de troende, der 
stemplede hans metoder som ufuldkomne og 
hans konklusioner som ubrugelige. Psykolo¬ 
gen Kenneth Ring skaffede dog videnskabelig 
dokumentation for sine påstande om, at der 
var en del af befolkningen, som pga. deres 
psykiske habitus blev “bortførelses-modne”. 

Græsplænen-foran-Det- 

hvide-Hus-myten 

Mens kontaktpersonerne frem viste myten fra 
den mest farverige side, viste de bortførte dens 
mere dybsindige sider. Troværdigheden i 
beretningerne er på en måde underordnet. 

Det er den dybereliggende menneskelige 
adfærd, der har størst betydning. Også fordi 
så meget mere var på spil, har ingen anden 
del af ufo-myten polariseret ufo-forsknings- 
gruppeme så meget. Spørgsmålet om, hvorfor 
ingen bortførelse er blevet set af troværdige 
vidner på trods af det store antal, pegede 

tydeligere end noget andet på det, som altid 
har været et af de grundliggende problemer 
med ufoerne: deres flygtighed. 

Fra begyndelsen af de flyvende 
tallerkeners æra har deres nu-ser-du- 
mig-nu-ser-du-mig-ikke opførsel bidraget til 
deres myte-lignende karakter. Som spøgelser, 
alfer og Jomfru Maria får de vidnerne til at 
tvivle på, om de vil ses eller ej. Når antallet af 
ufo-observationer løber op i hundredetusinde, 
kan det diskuteres, om ufoerne ønsker at 
skjule sig eller blive set. Hvis de virkelig 
ønsker at blive set, hvorfor svæver de så ikke 
over Trafalgar Square, cirkler over Eiffeltåmet 
eller lander på plænen foran Det hvide Hus? 
Hvorfor er kontaktpersonerne og de bortførte 
almindelige mænd og kvinder og ikke førende 
videnskabsmænd og fremtrædende politikere? 

Forskerne kunne kun granske, og 
forklaringer fra de fremmede hjalp ikke stort. 
De flyvende tallerkeners myte var på sit 
højeste, da de fremmede forsøgte at forklare 
deres hensigter. I 1967 tilbragte Stefan 
Denaerde to dage i et fremmed rumskib på 
stranden ved Hollands Oosterscheldt, da 
væsener fra planeten Iarga fyldte ham med 
informationer, som ville få den tids generation 
til at tænke, men intet anvendeligt kom ud af 
det. Det var det samme med Why We Ave 
Here , en bog skrevet af “J.W.” fra Jupiter 
gennem Gloria Lee. Hendes død i 1962 efter at 
have fastet i 66 dage (fordi hun fulgte “J.W”’s 
instruktioner) indgød ikke tillid til de 
fremmedes visdom. 

Flying Saucer Intelligences Speak er 
Laura Mundos telepatiske budskab fra det 
ydre rums VIP’er. Den og mange andre, lange 
tekster konkurrerede med spiritistiske 
budskaber fra afdøde. Desværre var manglen 
på kontrollerbare beviser et kendetræk for alt 
det, der dukkede op. 


Myten om de 

nedstyrtede 

tallerkener 


Som teosofiens Mahatmas, Det store Hvide 
Broderskab eller mytologiens vismænd, blev 
de præsenteret som ufejlbarlige. Men måske 
var de - ligesom os jordboere - langt fra 
ufejlbarlige, men kunne rammes af pilotfejl og 
metaltræthed. En anden farverig del af 
ufo-myten, endda lige fra dens begyndelse, er 
nemlig rygterne om, at en eller flere tallerke¬ 
ner er styrtet ned, så både de og deres 
besætning har kunnet undersøges. 

Den 8. juli 1947, kort efter Amolds 
bemærkelsesværdige observation, offentlig¬ 
gjorde en amerikansk flyvebase i New Mexico 
oplysninger om, at der var fundet vragrester 
fra en flyvende tallerken på en ensomtbelig- 
gende gård nær Ros well. Den kendsgerning, 
at myndighederne hurtigt gik til medierne, var 
et tegn på, hvor hurtigt ufo-myten havde slået 
an. 

Historien blev trukket tilbage lige så 
hurtigt, som den var dukket op, men andre 
rapporter om nedstyrtede tallerkener kom fra 
Spitzbergen i 1952, Helgoland i 1955 og 
Chitpec, Mexico i 1964. I maj 1978 så 
tusindvis en ufo-nedstyrtning i nogle 
afsidesliggende bjerge i Bolivia. Ingen af disse 
beretninger fik større betydning, men de 
inspirede forskerne til at fortsætte. 

Leonard Stringfleld støvede et større 
antal vidner op. De var dog enten anonyme 
eller forsøgte at skjule deres identitet, men 
følte, at tiden nu var inde til at afsløre, 
hvorledes de havde været blandt de eksperter, 
der i hemmelighed fløj til Qeme steder i 
ørkenen for at undersøge en nedstyrtet 
tallerken og dens besætning. 

Det, den nedstyrtede tallerken skulle 
have været i stand til at skaffe, var et fysisk 
bevis, som videnskaben kunne røre ved og 
analysere. Manglen på et sådan bevis kvalte 


På trods af deres uvilje 
til at afsløre, hvorledes 
kræft skal helbredes, 
eller hvordan man 
opnår fri-energi- 
rumrejser, var det en 
naturlig antagelse, at 
de væsener, som 
overbragte disse 
budskaber, kom fra 
civilisationer, der var 
langt forud for vores. 

interessen for beretningerne, og rygterne om 
den nedstyrtede tallerken forsvandt i mange 
år. Men da sammensværgelses-myten 
dukkede op, var der igen en anledning til at 
tro på nedstyrtningerne: Tænk, hvis de rent 
faktisk var det fysiske bevis, men at det var 
blevet skjult for offentligheden? 

I 1980 blev Roswell-beretningen 
genopdaget og støvet af. Den fyldte bøger og 
tv-debatter med modstridende oplysninger, 
falske vidner, tvivlsomme dokumenter og 
gensidige beskyldninger mellem de stridende 
parter. Andre beretninger om nedstyrtede 
tallerkener, som fx i Aztec fra 1948 krydrede 
debatten. En filmstrimmel blev fundet, og den 
viste angiveligt obduktionen af et 
besætningsmedlem fra en af de nedstyrtede 
tallerkener. 

Sammensværgelses-myten 

I 1980, det samme år som Ros well-legenden 
blev genopdaget, dukkede en historie fra en 
noget mere troværdig kilde op, Rendlesham i 
England. Rygter samlet af lokale forskere førte 
til en historie om et landet ufo. Historien fik 
senere uventet støtte af et imponerende bevis: 
et officielt memo fra den amerikanske 
øverstbefalende til det britiske forsvarsmini¬ 
sterium og en båndoptagelse, der angiveligt 
var optaget af den selvsamme officer, mens 



han befandt sig i skoven nær objektet. 
Desværre var de nærmere omstændigheder så 
dunkle og båndet ikke overbevisende, at selv 
et sådan officielt bevis ikke kunne bruges til 
noget. Det er helt klart, at der skete noget ved 
Rendlesham, men hvad dette “noget” var, står 
fortsat hen i det uvisse. En eller anden et eller 
andet sted kender sandheden. 

Sådanne hændelser skabte endnu en 
sub-myte: påstanden om, at regeringer har 
været i stand til holde sandheden om ufoerne 



36 







UFO-Vision nr. 6 


hemmelig. Som med mange andre af 
ufo-mytens facetter, var denne ikke helt uden 
indhold, for selvfølgelig vil ingen regering 
afsløre alt, hvad den foretager sig og måske 
især ikke i sådan et tilfælde, hvor beviserne er 
så tynde. Stillet ansigt til ansigt med et så 
udbredt, men så flygtigt fænomen vil 
myndighederne ofte være rådvilde og ikke 
vide, hvad de skal stille op. Denne rådvildhed 
satte gang i myten om, at de havde noget at 
skjule, og i årenes løb blev sammen¬ 
sværgelseshistorier en del af ufoloren: 
“Flyvende tallerkener på Edwards Air Force 
Base”, “Mysteriet om Hangar 18” og “Håndbog 
for Område 51”. 

Beviset på, at myndighederne holder 
sandheden om ufoer hemmelig, var både 
tynde og dunkle, og en omvendt version af 
myten blev bragt på banen. Denne myte går 
ud på, at myndighederne meget præcist 
vidste, at der ikke var tale om ufoer, men 
brugte ufo-myten til at fremme egne interes¬ 
ser. Til tider kunne myndighederne være 
interesseret i at skjule visse operationer. Det 
skulle eksempelvis være forklaringen på 
Rendlesham-sagen i 1980 og den belgiske 
ufo-bølge i 1989. 

En alternativ forklaring er, at 
regeringen udnyttede ufo-observationerne til 
egen fordel, eller i visse tilfælde ligefrem selv 
skabte dem for at undersøge befolkningens 
reaktion. Det var angiveligt tilfældet ved 
Cergy-Pontoise sagen i Frankrig i 1979. 

Sandheden om mytens kerne 

Fra tid til anden har ufologer tyet til “den 
bedste observation”, et særligt tilfælde, som 
det var umuligt at forklare og derfor var en 
god grund til at tro på ufoer som et fænomen. 
Desværre viser ufo-forskningens historie, at 
selv om en sikker sag får en gennemgribende 
undersøgelse, går det ofte galt, og hele sagen 
falder på gulvet. Premanon-sagen i Frankrig 
(1954), Domsten-sagen i Sverige (1959), 
Zwischbergen fotografierne (1975) undersøgt 
af Wim van Utrecht, var tre gode sager, som 
blev underkastet en omhyggelig undersøgelse 
og kunne forklares i almindelige vendinger. I 
lyset af sådanne bristede illusioner kan 
skeptikerne med god ret hævde, at enhver sag 
kan forklares som et naturligt eller alminde¬ 
ligt fænomen, hvis der ofres tilstrækkelig 
efterforskning på den. 

Ikke desto mindre var der stadig sager, 
som trodsede efterforskningen. Blandt de 
mest imponerende var dem, hvor der i stedet 
for en enkelt spontan observation med et 
enligt uforberedt vidne var observationer, som 


gentog sig, og som det var muligt for kompe¬ 
tente forskere at overvære. Ved Yakima i 
staten Washington, Piedmont i Missour i og 
Hessdalen i Norge blev der gentagne gange set 
usædvanlige lysfænomener, som blev målt 
med diverse udstyr. Mens disse sager var med 
til at bestemme fænomenets væsentlige 
karakteristika, var de også med til at vise, 
hvad fænomenet ikke var. 

I Hessdalen stod ufo-myten ansigt til 
ansigt med ufo-virkeligheden. Mange af de 
lokale beboere fortalte om genstande med 
blinkende lys - observationer som tilpassede 
sig ufo-myten. Men de i hundredevis af 
fotografier, der blev taget, afslørede blot 
lysende klatter og streger. Det er en konfron¬ 
tation mellem subjektive indtryk og fysiske 
kendsgerninger. Der var ingen tvivl om, at 
fænomenet var fysisk, for de opstillede 
instrumenter bekræftede observationerne. 

Men intet tydede på, at ikke-jordiske gæster 
var til stede. Alt peger på, at det drejede sig 
om et naturligt fænomen, som måske var 
ukendt f or videnskaben og opførte sig på en 
højst besynderlig måde. 

Der var andre udfordrende ufo¬ 
fænomener: Foo-fighteme under Anden 
Verdenskrig. Amerikanske piloters observatio¬ 
ner under Korea-krigen trodser ifølge Richard 
F. Haines enhver forklaring. På trods af 
mange teorier ved vi stadig ikke med 
sikkerhed, hvad Kenneth Arnold så i juni 
1947, hvad Paul Trent fotograferede ved 
McMinnville den 11. maj 1950, eller hvad de 
skandinaviske spøgelsesraketter i 1946 var, 
eller hvad der var skyld i, at Frederick 
Valentich og fly forsvandt over Australien i 
1978. Indlejret som de er i ufo-myten, 
forbliver disse gåder måske ubesvarede: 

Måske er ufo-myten bestemt til at forblive 
dunkel svævende mellem fakta og fantasi. 

De fleste afjer, som læser dette, kan 
ikke huske dengang, da ufoerne ikke fandtes. 
Men der har været sådan en periode. Ufoerne 
er et produkt af vores tid, og da ufoernes tid 
var inde, blev de født. Når vi ser tilbage på de 
forgangne 50 år, opdager vi, at de flyvende 
tallerkeners mysterium rækker dybere ind i os 
selv og langt ud i det kosmos, vi bor i. Vi er 
heldige at leve i en tid med en så rig og 
afslørende myte. 

I de gode, gamle dage... 

Det forløbne år var i sandhed et jubilæumsår. Ufo-interessen 
fejrede sine første 50 år, hvilket bl.a. blev markeret med mange 
nye bøger og genudgivelser. Alt for mange endda! De fleste af 
dem må nemlig siges at være ganske overflødige, men enkelte er 
virkelige perler, fx “Saucer Attack!”. 


Af Kim Møller Hansen 



Saucer Attack! er en billedbog for voksne. I 
200 farveillustrationer får man et glimrende 
indtryk af tiden 1947-1967 med en enkelt 
afstikker til dyre-mishandlingerne i 1970erne. 
Alt sammen set ud fra en humoristisk og 
amerikansk synsvinkel. Hvad handler bogen 
så om? Ja, det siges meget præcist i bogens 
forord, skrevet af Eric Nesheim: 

“De flyvende tallerkener dukkede op i 
USA i en tid præget af store spændinger og 
usikkerhed. Befolkningen frygtede “bomben” 
og kommunistisk infiltration. Korea-krigen, 
Sputnik og vores mange uheld i rumkapløbet 
rystede den nationale tillid. Jeg kan huske, da 


en skråtobak-tyggende nabo spyttede på mig 
og meget ophidset fortalte, at “russkierne” 
ville besætte USA uden at løsne et eneste 
skud. 

Psykoanalytikeren Carl Jung mente, at 
flyvende tallerkener var psykologiske 
projektioner af kulturel frygt og 
ønsketænkning i en usikker verden. Begrebet 
“kommunistisk infiltration” blev blot erstattet 
af “flyvende tallerkener”. I de første bøger om 
flyvende tallerkener var dette ikke helt forkert. 

Inspireret af Jung havde kritikerne 
antydet, at film som “Earth Vs. Flying 
Saucers” (1956) og “Invasion of the Body 
Snatchers” (1956) var politiske allegorier eller 
metaforer for den kulturelle spænding. Men 
for et barn, som voksede op i 1950erne, 
syntes jeg, at film om flyvende tallerkener var 
alletiders! Min favoritfilm var ‘The Mysterian” 
(Chikyu Boeigun, 1957). Den havde alt: 
flyvende tallerkener, onde rumvæsner, 
bortførte kvinder og soldater, som kæmpede 
mod gigantiske hus-knusende robotter! En 
stor del af mine lege fulgte ubevidst handlin¬ 
gen i “The Mysterian” og andre lignende film 
og tegneserier. Meget af legetøjet sidst i 
1950erne og først i 1960erne lignede ting fra 
de populære film. Jeg legede med 
legetøjssoldater, rumskibe og store robotter 
for netop at genskabe handlingen i disse film. 

Offentligheden fik rigtigt øjnene op for 
ufoerne, da aviserne fortalte om Kenneth 
Amolds berømte observation i juni 1947. I 
1950 udkom den første serie af ufo-bøger, og 
filmen “The Flying Saucer” (1950) satte 
lighedstegn mellem russere og flyvende 
tallerkener. Midt i 1950erne fortalte George 
Adamski og Buck Nelson om deres kontakter 
med tallerkenfolket. I 1958 havde de bedste 
film om flyvende tallerkener nået biografernes 
lærreder, og i 1958 havde de flyvende 
tallerkener rent faktisk invaderet alle aspekter 
inden for den populære del af kulturlivet. 
Almindelige genstande fra salt- og 

Oversættelse af bogens forord: 
Flemming O. Rasmussen 


peber bøsser til kaffekopper var udsmykkede 
med flyvende tallerkener. Mange populære 
sange handlede om flyvende tallerkener. 
Legetøj, tyggegummikort, bøger og tegneserier 
var efterhånden gennemsyrede af flyvende 
tallerkener og helte med ballonmuskler og 
iført stramtsiddende tøj. 

Denne bog gennemgår de flyvende 
tallerkeners guldalder. Den indeholder mange 
illustrationer af flyvende tallerkener, 
mærkelige rumvæsner, invasioner fra rummet 
og andre relaterede emner fra filmplakater, 
bøger, blade og legetøj. Beskrivelserne af de 
flyvende tallerkener er et produkt af den tid, 
hvori de blev skabt. Som en metafor på 
epokens håb og frygt, kan de fortælle os noget 
om os selv...” 

Eric Nesheims forord er ikke falsk 
reklame, men fortæller meget præcist, hvad 
man får for pengene. Og det er virkelig 
oplysende og meget underholdende læsning, 
der kan varmt anbefales. De mange farveillu- 
strationer er inddelt efter emner i 12 kapitler 
og bundet sammen af gode billedtekster. 
Bogen er også forsynet med detaljerede 
billed-credits. 

Saucer Attack! er skrevet af Eric 
Nesheim og sønnen Leif. Erik Nesheim er 
professionel tegner (og dygtig) og samler på 
diverse ting fra 1950eme. 


NOW PUBUSHED EVERY MONTH! JUNI 25c 


Eric & Leif Nesheim: Saucer Attack! Pop 
Culture In The Golden Age Of Flying Saucers, 
Kitchen Sink Press/GPG, 1997, 128 sider, 
200 farveillustrationer, ISBN 1-57544-0660. 
Paperback US $ 16,95. 

Bogen kan bl.a. bestilles via Internet på: 

www.amazon.com 

May the Farce Be with You 


Som de fleste ved, bliver enhver populær genre 
parodieret før eller siden. I det forgangne år kom 
turen således også til den aktuelle bølge af science 
fletion film. Det er dog ingenlunde første gang, at 
denne type film bliver parodieret, og det er 
bestemt heller ikke alle parodier, der er lige så 
vellykkede som Mars Attacks! og Men In Black. 


Af Søren Thomas 

Det følgende vil blive en - forhåbentlig - 
fornøjelig gennemgang af denne type film, 
samt - hvor det har været muligt - et kig på de 
enkelte films fejl og mangler. 

Den første science fiction parodi hører 
efter alt at dømme til i den håbløse ende. 
Invasion Of The Star Creatures (1962) er kun 
blevet behandlet udførligt i ét værk, hvilket 
man må formode skyldes dens ringe kvalitet. 
Således har kritikeren Bill Warren følgende 
lovord om produktionen: 

Tm tempted to call the film loathsome, 
but that implies it has a certain power, and it 
lacks power, interest, humor, intelligence, 
talent, magination, etc.” 

[Keep watching the skies , s. 647) 

I almindelighed fungerer den ameri¬ 
kanske filmindustri på den måde, at 
profitable ideer genbruges til bevidstløshed, 
mens man går i en stor bue uden om ideer, 
der viser sig at blive fiaskoer. Det er dog 
næppe førnævnte films ringe succes, der er 
årsag til, at der skulle gå ti år, inden nogen 
igen turde binde an med at parodiere science 
fiction. Faktisk forsvandt Invasion Of The Star 
Creatures så hurtigt fra USA’s 
biograflærreder, at man må formode, at de 
færreste producenter kunne nå at blive 
skræmt over dens fiasko - fx havde én biograf 
så ringe publikumstilslutning, at den måtte 
tage filmen af plakaten efter kun én dag. 

Produktionen er ikke tilgængelig på 
vores breddegrader, men det er måske godt 
det samme, når den ifølge Warren kun 


indeholder ét vellykket gag: De indledende 
credits, hvor vi får at vide, at “R. I. Diculous 
presents an Impossible Picture”, og hvor en 
voice-over kommentar fortæller, at “This is a 
true story. Only the facts have been complet- 
ely distorted.” Derfra falder humorens kvalitet 
støt med gags, der involverer de to hovedper¬ 
soner i færd med at oversprøjte hinanden med 
vand fra en haveslange... 

Der hersker anderledes morsomme 
toner i Woody Allens Sleeper (1973) (Dansk 
titel: Mig og fremtiden). Her ser man Allen 
spille sin sædvanlige lille-uheldige-mand 
figur, der har flere problemer end normalt at 
slås med. Meget mod sin vilje må han deltage i 
en undergrundsbevægelses forsøg på at styrte 
den diktator, der regerer USA i år 2073. 

Filmen indeholder mange vellykkede gags, 
hvoraf jeg vil nøjes med at nævne slutningen: 

Efter meget besvær lykkes det for 
oprørsbevægelsen at trænge ind på diktato¬ 
rens enemærker. De har tidligere fundet ud 
af, at han holdes kunstigt i live efter et 
bombeattentat. De kidnapper alt, hvad der er 
tilbage af ham - hans næse - og flygter. 

Filmen er værd at se alene pga. det 
øjeblik, hvor Allen holder en gruppe af 
diktatorens vagter i skak ved at rette en pistol 
imod den diktatoriske næse og råbe: “Tilbage 
eller jeg skyder præsidenten!” 

Om man har lige så stor fornøjelse ud 
af at se den pornografiske Jens Lyn-parodi 
Flesh Gordon (1972), kan jeg desværre ikke 
afgøre pga. filmens utilgængelighed, men mon 
ikke det er en produktion, hvor alder og 
modenhed afgør, om man finder den morsom? 

Det er i hvert fald det indtryk, jeg får af 
handlingsreferatet: Impotentaten Wang - 
kejser over planeten Porno - bader Jorden 
med en stråle, der gør folk sextossede, med 
kaos til følge. Men frygt ej! Sammen med 
professor Flexi Jerkoff og Dale Ardour er 
Flesh Gordon på vej til Porno i sit penisfor¬ 
mede rumskib for at redde os alle! Her møder 
han den homoseksuelle Prince Precious, er 
oppe imod robotter med boremaskine-formede 
peniser, konfronteres med en penisaurus og 
må redde Dale fra den store gud Porno, som 
kejser Wang bringer til live. (Behøver jeg at 
fortsætte? Nå, okay..) 

Filmens efterfølger Flesh Gordon And 
The Cosmic Cheerleaders (1989) holder 
standarden oppe - eller rettere nede - for her 
kan man se pruttende 
asteroider kaldet 
ass teroids. (Ho Ho) 

Nej, så har 

Woody Allen mere held 
med sig i den ellers ret 
middelmådige 


bliver den gamle kliché med det 
højteknologiske rumskib bemandet med højt 
kompetente personer vendt på hovedet ved at 
præsentere os for rumskibet Dark Star, hvis 
besætning har befundet sig så længe ude i 
verdensrummet, at de ikke kan holde 
hinanden ud længere. Skibets døde kaptajn 
ligger på køl i en frossen dvaletilstand, og det 
er derfor - trods alt - muligt at bede ham om 
råd i krisesituationer. Han er dog mere 
interesseret i at diskutere baseball. Filmen 
kulminerer med, at en af astronauterne må 
prøve at tale en tænkende bombe fra at 
eksplodere ved at diskutere fænomenologisk 
filosofi med den. Det nytter dog ikke - bomben 
kommer til den konklusion, at den er Gud og 
vælger at realisere sig selv som bombe ved at 

eksplodere. Og som om 
det ikke kan være nok, 
er skibet løbet tør for 
toiletpapir. 

Humoren i Dark Star 
bliver en enlig svale, for 
seks år senere dukker 
en film op, som, - jeg 


episodefilm Everything Yoa Ever Wanted To 
Know About Sex bat Were Afraid To Ask 
(1972) (Dansk: Min yndlingsperversion). I et af 
filmens afsnit bliver den gamle kliché med 
den gale videnskabsmand parodieret: Her 
drejer det sig om en gal sexolog, der i sit øde 
beliggende hus driver diabolske eksperimen¬ 
ter. Hvad vil der fx komme ud af at lade en 
voksen mand kopulere med et 200 kg tungt 
franskbrød? Naturligvis - fristes man til at 
sige - resulterer hans eksperimenter i, at et 
gigantisk flere hundrede kilo tungt kvinde¬ 
bryst drager hærgende gennem landskabet. 
Det stoppes dog ved hjælp af en lige så 
gigantisk bh. Men faren er ikke drevet over, 
for som Allen advarer, optræder den slags ting 
jo normalt parvis... 

I den mere sofistikerede ende af 
skalaen finder vi film som Dark Star ( 1972), 
der ifølge sine ophavsmænd er inspireret af 
Samuel Becketts “Venter på Godot”. Heri 


tør knap sige “danner skole” - men som i hvert 
fald benytter en ide, som så godt som alle 
efterfølgende science fiction parodier benytter: 
invasionhistorien. Måske skyldes dette, at 
denne ide er let at parodiere: rumvæseneme 
skal blot bryde med alle traditioner for 
udseende og væremåde og/eller udstyres med 
absurde motiver for deres invasion. Skaberne 
af førnævnte film har tilsyneladende fulgt 
denne opskrift, for her invaderes San Diego af 
- tomater! Store menneskeædende tomater. 
Igen er det en film, jeg ikke har haft mulighed 
for at se, så jeg vil nøjes med at notere, at 
Attack Of The Kitler Tomatoes fik ikke færre 
end tre efterfølgere: Return Of The Kitler 
Tomatoes! (1988), Kitler Tomatoes Strike Back 
(1991) og Kitler Tomatoes Eat France (1991). 
Jeg kan desværre heller ikke udtale mig om 
disse films kvalitet, men må nøjes med at 
konstatere, at det tiltaler min humoristiske 
sans at vide, at i Return Of The Kitler 

Tomatoes! optræder en gal videnskabsmand, 
som forvandler mennesker til tomater, og 
omvendt. 

De øvrige invasionshistorier er - hvad 
humorens kvalitet angår - en blandet 
landhandel. Værst er vel nok den ulidelige 
Martinns Go Home! (1990), hvor en filmkom¬ 
ponists nyeste værk tilkalder horder af 
marsmænd, som ikke har andet formål med 
deres invasion end at være provokerende. 
Hvad der på papiret kan have set ud som en 
lovende ide, har her resulteret i en film, der i 
løbet af sin 11/2 times spilletid formår at 
være morsom nøjagtig én gang. Det sker, da 
en af filmens irriterende marsmænd spørger 
hovedpersonen: 

“Du tror måske, at vi er kommet for at 
dele en avanceret civilisations hemmeligheder 
med jer? Glem det! Mars er et hul i jorden!” 
(Filmen er tilgængelig på dansk video under 
titlen: De kom fra Mars - Kan anbefales varmt 
til masochister). 

Lidt sjovere er Spaced Invaders (1990) 
(Dansk: Jorden tar-retur), hvor lillebyen Big 
Bean får besøg af fem små grønne mænd, der 
udmærker sig ved at være krigsliderlige - “I 
want to kill something if it’s the last thing I 
do!” - og ekstremt ineffektive i alt, hvad de 
foretager sig. Som helhed er filmen en af de 
komedier, der ville have fungeret bedst, hvis 
den kun havde været en halv time lang, men 
på trods af dette er der dog stor fornøjelse at 
hente i filmens vellykkede gags - fx taler og 
opfører rumvæsenet Blaznee sig som Jack 
Nicholson. (Hvorfor? Hvorfor ikke?). 

Selv professionelle komikere kan 
præstere science fiction parodier, der 
indeholder en vis kvote af skæverter. Et 
eksempel er her den britiske Morons From 
Oater Space (1985), hvor Mel Smith og Griff 
Rhys-Jones - herhjemme kendt fra komedie¬ 
serien “Smith og Jones”- optræder i en 
beretning, om dengang Jorden fik besøg af 
menneskelignende, men hjernedøde 
rumvæsener. Egentlig var de bare på ferie 
(deres rumskib havde en campingvogn på 
slæb), men de fik dog lejlighed til at demon¬ 
strere, hvad de selv mente var tekniske 
vidundere: kuglepenne! Inden de tog hjem, fik 
de dog også lejlighed til at opleve en kortvarig 
karriere som rockstjemer, og samtidig opleve 
den særlige jordiske evne til at gøre de mest 
ufortjente til berømtheder. 

Filmen har mange morsomme scener. 
Fx afbrydes de tumpede rumvæseners debut 
som rockstjemer brat af et imponerende 
moderskibs-lignende rumfartøj, som viser sig 
at indeholde en repræsentant for det firma, de 
har lejet deres rumskib af. Da de har sløset 


med udbetalingerne, er han rejst til Jorden for 
at konfiskere deres rumskib. Ligeledes må 
man heller ikke glemme scenen, hvor en 
politiker umotiveret bryder ud i sang for at 
erklære sin kærlighed til det kvindelige 
rumvæsen. 

Filmen skæmmes dog af “morsomhe¬ 
der” som: rummanden Bernard, der nyser i 
sin rumdragt, og formår at skjule sit visir med 
en kæmpemæssig grøn snotklat (Ha Ha), og 
scenen hvor det dummeste af 
rumvæseneme...bøvser! (Hi Hi) 

Enkelte af filmene benytter sig af en 
humor, der er vellykket nok på sine egne 
præmisser, men som har en så begrænset 
appeal, at de pågældende film ikke er blevet til 
mere end kult-successer. Som eksempel kan 
her nævnes den New Zealandske Bad Taste 
(1988), hvor Jorden invaderes af 
repræsentanter for en intergalaktisk fastfood 
kæde. Disse væsener har en slående lighed 
med Alfred Hitchcock uden næse, og har 
yderligere den charmerende vane, at de spiser 
hinandens opkast. (“Lucky me! I got a 
chuncky bit!”). Da væsnerne har intentioner 
om at bruge os som ingredienser i deres 
fastfood menuer, må invasionen naturligvis 
bekæmpes, og det bliver den af agenter fra 
AIDS - Alien Invasion Defence Squadron. 

Dette lyder måske umiddelbart morsomt, men 
filmens morbide splatterhumor vil nok skille 
fårene fra bukkene. Især da man ser en af 
AIDS-agenteme overleve et langt fald, hvor 
han får slået et stort hul i hovedet. Resten af 
filmen må han gå og stoppe sin genstridige 
hjememasse på plads. 

Andre film overlader det til tilskueren 
at uddrage det humoristiske i handlingen. Her 
er der kun få direkte gags, ingen egentlige 
morsomme bemærkninger, men derimod 
absurde plots behandlet med så stor alvor, at 
hvis man ikke vidste bedre, kunne man godt 
tro, at filmen var seriøst ment. Eksempler er 
her Kitler Kloajns From Oater Space (1988) og 
Backar oo Banzai (1984). I førstnævnte ser 
man den obligatoriske amerikanske lilleby få 
besøg af nogle morderiske rumvæsener, der 
ligner cirkusklovne. Deres rumskib er formet 
som et cirkustelt, de benytter sig af våben 
som popcorn-pistoler og candyfloss-kokoner, 
og deres leder er en cirkusklovn på størrelse 
med King Kong. Hvis dette ikke gør filmen 
værd at se, er den i stedet værd at se pga. 
scenen, hvor klovnerne bruger et ballondyr 
som sporhund. 

Har man ikke fået sin trang til 
absurditeter opfyldt med denne film, vil man 
nok få sin lyst styret med Buckaroo Banzai. 
Heri er Jorden i 1939 blevet invaderet af 

lectroider fra den 8. dimension, som for at 
dække over deres invasion, har hypnotiseret 
Or son Welles til at påstå, at hans berømte 
“War of the Worlds”-hørespil var fiktion, og 
ikke - som det i virkeligheden var - en 
reportage om lectroidemes invasion. Siden da 
har de levet i skjul på flymotorfabrikken 
Yoyodyne Propulsion Systems. De er ikke 
blevet opdaget, fordi de alle har påtaget sig 
det jordiske dæknavn “John”. Deres erob¬ 
ringsarbejde er dog blevet forsinket noget, for 
deres leders sjæl har besat den geniale dr. 
Emilio Lizardo, da han i samarbejde med 
heltens far opdagede den 8. dimension. En 
yderligere hæmsko for deres erobring er den 
udbrydergruppe af lectroider, hvis leder har 
valgt en diskret jordisk forklædning: en 
rastafari i 70er discotøj. Hele denne affære må 
udredes af helten Buckaroo Banzai, som er 
testpilot, hjemekirurg, hemmelig agent, 
fysiker - og leder af et rock-orkester. 

Forvirret? 

Som den opmærksomme læser uden 
tvivl har noteret sig, er science fiction 
parodier ikke ligefrem en genre, der byder på 
de store og kendte kassesucceser. Dette 
bunder naturligvis i de førnævnte forhold med 
film, der benytter sig af en humor med 
begrænset appeal, og film, der ikke er 
morsomme nok, men også i det faktum at 
filmene til tider benytter sig af vittigheder, der 
er så indforståede, at de kræver et overordent¬ 
ligt stort kendskab til science fiction filmenes 
klichéer. Er der fx nogen ikke-science fiction 
fans, der kan se komikken i det faktum, at 
den eneste japanske medvirkende i Attack Of 
The Killer Tomatoes taler med en eftersynkro- 
niseret amerikansk stemme? 

Yderligere problematisk bliver det 
selvfølgelig, når filmene til tider fremstår som 
én lang indforstået vits. Et eksempel er her 
den førnævnte Buckaroo BanzaU der fordrer 
kendskab til amerikansk kiosklitteratur fra 
30eme, den billigere ende af 50emes science 
fiction hæfter, samt de billigste science fiction 
film fra samme periode, for at man kan få det 
fulde udbytte af komikken. Det turde næsten 
være overflødigt at nævne, at filmen blev en 
underskudsforretning pga. dette forhold, men 
fik i stedet et trofast kultpublikum. 

Når en science fiction parodi således 
står i den situation, at den kun kan få succes 
hos en inderkreds, er der vel ikke noget at 
sige til, at de fleste filmskabere vælger at 
spille med sikre kort og nedprioriterer de 
indforståede vitser, eller giver dem en drejning 
der gør dem letforståelige. 

Et eksempel er her Mel Brooks 
Spaceballs (1987), der byder på velkomne hip 


til den ulidelige mængde følgeprodukter, der 
er blevet solgt i forbindelse med Star 
Wars-filmene, og på det letforståelige og 
aldeles umorsomme spil på Star Wars- 
figuremes navne: Yoda er blevet til Yoghurt, 
Jabba the Hut er blevet til Pizza the Hut, og 
Chewbacca er blevet til Barf (= Bræk) (Ti Hi). 
Mere vellykket er dog filmens åbningsscene 
der parodierer Star Wars ' berømte 
åbningsscene, hvor et gigantisk rumskib 
passerer kameraet: her er rumskibet så stort, 
at det ser ud til at være 46 minutter om at 
flyve forbi. Lige så morsom er filmens parodi 
på den berømte og berygtede scene i Alien , 
hvor monstret hopper ud af sit hjælpeløse 
offers brystkasse: her hopper den ud iført 
stepsko, gamacher og stråhat og synger 
“Hello, my ragtime-girl”. 

Ovennævnte gags er udmærkede 
eksempler på, at man ikke behøver at kende 
forlægget for at kunne se komikken - selv om 
det selvfølgelig forhøjer morskaben at vide, at 
offeret for den steppende parasit, er den 
samme skuespiller som i Alien. (Nu er hans 
replik ikke “Aaaarrrrrgggghhh!”, men derimod 
“Oh no! Not again!”) 

En film, der til fulde må siges at have 
ramt balancen, er så afgjort Tim Bur tons Mars 
Attacks! Nok er filmen næsten minut for 
minut en parodi på de invasionshistorier, som 
amerikansk film så flittigt dyrkede i 50eme, 
men det forhindrer dog ikke en i at se 
komikken - specielt ikke når Tim Burtons 
morbide humor udfolder sig: rumvæsnernes 
hoveder eksploderer, når de bliver udsat for 
hawaii-musik (man får næsten medlidenhed 
med de små grønne mænd); vi præsenteres for 
filmhistoriens mest groteske kærlighedsscene, 
hvor et afhugget hoved kysser en krydsning 
mellem en kvinde og en hund; og så må man 
heller ikke glemme en flok marsmænd, der er 
så onde, at de er komiske: det faldende 
Washington-monument anvendes her til at 
mase en flok spejderdrenge, ligesom kommen¬ 
taren “We come in peace” ledsages af 
nedmejninger af sagesløse jordboere. Men 
hvad andet kunne man forvente af væsener, 
der har en så suspekt moral, at de læser 
Playboy? Føjer man hertil det kostelige syn, 
det er at se gamle rotter som Jack Nicholson 
og Rod Steiger spille i en bevidst forloren stil, 
har man en af de bedre science fiction 
parodier. 

Nogle lige så vellykkede film er de to 
beretninger om den idealistiske videnskabs¬ 
mand Wayne Szalinski: Honey, I Shrunk The 
Kids (1989) og Honey , I Blew Up The Baby 
(1992). Her ser man, hvorledes hans Georg 
Gearløs-agtige opfindelser afstedkommer 

katastrofer. I første tilfælde bliver hans egne 
og naboens børn skrumpet til insektstørrelse, 
og må derpå kæmpe sig gennem den jungle 
som baghavens græsplæne er blevet for dem. I 
sidstnævnte tilfælde bliver hans toårige søn 
forstørret. Denne film er værd at se, alene for 
at nyde det kostelige syn, det er at se et 100 
meter højt eksemplar af et toårigt barn hærge 
Las Vegas. 

Til videre studier kan anbefales: 

Det afsnit af Monty Pythons Flying 
CirciLS , hvor Jorden invaderes af vaniliebud- 
dinger, der forvandler folk til skotter for at få 
lov til at besejre Jorden i tennis ved Wimble- 
don-tumeringeme. (Nej, jeg har ikke sniffet 
fortynder); Alien parodien The Creatwe 
Wasn’t Nice (1981), hvor monstret har det 
med at bryde ud i sange som “I want to eat 
your face” (Er kommet på video under den 
“danske” titel: Naked Space); og sidst - men 
ikke mindst - kan man jo altid nyde et gensyn 
med Men In Black . Man må formode, at denne 
films succes bunder i, at den på trods af sine 


X-FMes-agtige excesser, blot er endnu en 
parodi på den gennemprøvede invasionshisto¬ 
rie, tilsat den lige så gennemprøvede ide med 
det umage par, der lærer at arbejde sammen. 
En enkelt indforstået vits - som jeg vil regne 
med, at dette blads læsere vil finde stor 
fornøjelse i - forekommer, da en konfrontation 
med det fjendtligsindede rumvæsen er 
overstået og skal bortforklares: 

“Det var noget sumpgas, der fik 
planeten Venus til at spejle sig i en vejrbal¬ 
lon.” 

Kan vi forvente, at se flere science 
fiction parodier i fremtiden? En større 
mængde skal man nok ikke forvente. Det er 
vel begrænset, hvor ofte der kan laves gas 
med den eneste alment kendte science fiction 
ide - invasionen - men har man tålmodighed, 
er det vel ikke usandsynligt, at man en dag 
kan støde på film, der giver sig af med at 
parodiere fx tidsrejseberetninger. Eller også 
kan man lade sig nøje med den allerede lovede 
Men In Black 2. 


Nye bøger 



“Det må være en type 2 
variant nr. 3“ 

Når man som jeg er uddannet 
zoolog, er man i det store hele 
vokset op med felthåndbøger. 

Det vil sige de der små 
lommeformede bøger, som man 
kan tage med på tur og slå op 
i, når man skal finde ud af, 
hvilken blomst man har 
plukket, eller hvilke snegle det 
er, man har fundet på 
stranden. Jeg har 83 for¬ 
skellige felthåndbøger. De 82 af 
dem handler om meget 
jordnære emner, fra danske 
strandsten til mellemameri¬ 
kanske fugle. Nr. 83 er 
derimod noget helt for sig selv. 

The Field Guide to Extraterrestrials 
kunne godt lyde som en spøg, men forfatteren 
forsikrer i sit forord, at den er alvorligt ment. 
Bogen er en gennemgang og en beskrivelse af 
alle de hovedtyper af udenjordiske væsener, 
som tusindvis af ufo-vidner efter sigende har 
mødt i tidens løb. 


Bogen giver et glimrende overblik over 
dette noget forvirrende emne. Patrick Huyghe 
har opdelt de fremmede væsener i fire 
hovedgrupper: 

♦ Menneskelignende 

♦ Dyriske 

♦ Robotagtige 

♦ Eksotiske 

De tre første grupper giver sig 
selv, mens den sidste rummer alt 
det, der ikke passer ind i de 
andre, fx en gigantisk svævende 
hjerne. 

Hver af disse hovedgrupper kan 
så igen opdeles i forskellige 
undergrupper, som igen opdeles i 
forskellige varianter. I alt er der 
49 forskellige, og de er alle 
beskrevet og afbildet i bogen, og 
man har også mulighed for at 
læse en typisk iagttagelse. 
Desværre er tegningerne ikke så gode, hvilket 
naturligvis er en fejl, når det drejer sig om en 
felthåndbog. 

Huyghe har lagt et imponerende stykke 
arbejde i denne lille bog, der trods alt kun er 
på 136 sider. Man tør næsten ikke tænke på, 
hvor mange iagttagelser han har måttet 

gennemgå for at finde sit materiale. Det 
ændrer dog ikke på, at det er svært at se, 
hvilket formål denne bog egentlig tjener. 
Huyghe skriver ganske vist i sin introduktion, 
at hvis disse væsener virkelig er ikke-jordiske, 
så vil denne guide blive uundværlig. Jeg kan 
nu ikke umiddelbart se sammenhængen. 

Hvis bogen nu rummede noget om de 
enkelte væseners sprog, kultur og sindelag, så 
ville den ganske rigtigt være brugbar, men 
endnu er der trods alt ikke ét eneste konkret 
bevis for, at nogle af disse væsener overhove¬ 
det eksisterer. Man får en ubehagelig 
fornemmelse af, at bogen først og fremmest er 
et forsøg på at tjene nogle ekstra penge på 
den forøgede ufointeresse, som 50års jubilæet 
har medført. 

Det er en ganske sjov lille bog, men 
dens brugbarhed er temmelig begrænset. 

Patrick Huyghe: The Jield guide to extraterre- 
strials , Hodder and Stoughton 1997, ISBN 
0-340-69503 X, £ 5,99. 

Lars Thomas 


Mystiske mænd i sort 

Den engelske ufo-ekspert Jenny Randles' 
nyeste bog MIB (en forkortelse af Men- 
In-Black) handler om et af de særeste, men 
også mest skræmmende fænomener man kan 
opleve i forbindelse med ufoer, mændene- 
i-sort. 

De mystiske mænd-i-sort er især 
almindelige i USA, men kendes også fra andre 
dele af verden. De dukker af og til op, når en 
person har haft en oplevelse med ufoer, og 
truer vedkommende til at tie stille med 
ufo-oplevelsen. Mændene viser sig ofte meget 
kort tid efter iagttagelsen, som regel før vidnet 
overhovedet har rapporteret sin oplevelse til 
nogen, og de har altid et meget detaljeret 
kendskab til den pågældende hændelse. 

Mændenes udseende varierer en hel 
del. Specielt i USA opfører de sig ofte, som om 
de i virkeligheden er rumvæsener, der er 
klædt ud som jordboere, mens de i andre egne 
af verden optræder som repræsentanter for 
forskellige regeringsorganisationer. Meget ofte 
fremviser de identitetskort, men de stammer 
sædvanligvis fra ikke-eksisterende organisa¬ 
tioner, eller de bærer navne på personer, der 
ikke findes. Eller hvis de gør, ser anderledes 
ud, og iøvrigt befinder sig helt andre steder på 
det pågældende tidspunkt. 

Mange mennesker er begyndt at 
interessere sig for de mystiske mænd-i-sort, 
bl.a. inspireret af tv-serieme Strengt Fortroligt , 



Dark Skies og Millenium* Den nye biograffilm 
MIB vil formentlig kun øge interessen 
yderligere. 

Jenny Randles' bog om mænd-i-sort er 
både velskrevet og spændende, men også 
saglig og seriøs, omend hun måske nok drager 
sine konklusioner på et lidt spinkelt grundlag. 
Forfatteren giver en række eksempler på de 
mystiske mænds opførsel og udseende, og 
beskriver også de forsøg, der er blevet gjort for 
at få opsporet deres identitet. 

Det mest spændende afsnit er 
diskussionen af mændene-i-sorts oprindelse. 
De to vigtigste teorier går ud på, at de enten er 
forklædte rumvæsener eller regeringsagenter, 
som hver på deres måde forsøger at skjule, at 
Jorden i mange år har haft tæt kontakt med 
væsener fra andre planeter. Randles hælder 
mest til den sidste teori, selv om hun også går 
ud fra, at en stor del af historierne er 
svindelnumre eller indbildning. 

Alt i alt er MIB nok den bedste bog, 
man kan læse, når man vil have en generel 
orientering om disse mystiske mænd i sort tøj. 

Jenny Randles: MIB. Investigating the truth 
behind the men in black phenomenon, Piatkus 
1997, ISBN 0-7499-1721-0, £ 8,99. 

Lars Thomas 

Landet, hvor alt kan ske 

Borderlartds er en af de bedste generelle bøger 
om mystiske fænomener, jeg har læst i mange 
år. Forfatteren har et utroligt overblik over et 
stort og temmeligt broget emne. Nu hører 
Mike Dash ganske vist til inderkredsen 
omkring det engelske blad Fortean Times , så 
han har uden tvivl lettere ved at få adgang til 
oplysninger om sære ting end de fleste andre, 
men hans viden er alligevel imponerende. 

I Borderlands kan man naturligvis 
læse om en lang række mærkelige hændelser. 
Min personlige favorit er beretningen om 
damen, der så en kæmpereje i sin 
vaskekælder. Underholdningsværdien af alle 
disse historier er naturligvis stor, men det er i 
virkeligheden kun en behagelig sidegevinst 
ved bogen. Langt det vigtigste og mest 
spændende er Mike Dashs forsøg på at finde 
fællestræk ved alle disse mærkelige begiven¬ 
heder og se dem i sammenhæng. 

Det store spørgsmål er naturligvis, om 
nogle af disse hændelser, der for øjenvidneme 
har været yderst virkelige, overhovedet har 
nogen form for objektiv virkelighed. Der er 
ingen mangel på øj en vidneberetninger fra 
folk, der har set spøgelser, ufoer eller 
søslanger, men det kniber gevaldigt med 
konkrete fysiske beviser. 

Øj en vidneberetninger er notorisk upålidelige. 
Flere forsøg har vist, at folk kan bilde sig selv 
de mest utrolige ting ind, og at de fuldt ud er i 
stand til at lyve under hypnose, hvis det kan 
glæde hypnotisøren. 

Alene af rent praktiske grunde, bør 
Borderlands læses af enhver, der beskæftiger 
sig med mystiske fænomener. Den er nemlig 
også fuld af gode råd om, hvordan man 
undgår de mange fælder, der er forbundet 
med arbejdet med de forskellige former for 
kildemateriale, der er tilgængeligt. 

Ældre historiske kilder er fx ofte uhyre 
tvetydige, og derfor åbne for mildest talt 
forskellige fortolkninger. Den hollandske 
historiker Iman Wilkens nåede efter 20 års 
studier af Homers tekster frem til, at 
begivenhederne i Illiaden og Odyseen ikke 
fandt sted i Lilleasien, men i East Anglia i 
England. Comyns Beaumont, en jounalist på 
avisen Daily Mail, læste Bibelen med så stor 
nidkærhed, at han senere kunne skrive en 
bog, der viste, at Galilæa i virkeligheden lå i 
Somerset, og Edinburgh engang havde heddet 
Jerusalem. 

Svindel er naturligvis også en 
mulighed, man seriøst bør overveje, når man 
studerer en øj en vidneberetning. Et af de 
argumenter man oftest hører imod svindel¬ 


numre er, at personerne intet ville få ud af 
det. Som Mike Dash så tydeligt viser, er det 
desværre et meget tyndbenet argument. Der 
er ingen grænser for, hvad folk vil bedrive i 
forbindelse med et svindelnummer, og nogle 
gange kan de ikke engang selv forklare deres 
opførsel. 

I 1938 fortalte en lille gruppe mænd og 
kvinder i den nordengelske by Halifax, at de 
var blevet overfaldet og skåret af en mystisk 
angriber bevæbnet med en barberkniv. To 
detektiver fra Scotland Yard blev sat på sagen 
og nåede frem til et temmeligt overraskende 
resultat: Folks sår og skrammer var virkelige 
nok, men det var angriberen ikke. Hans 
formodede ofre havde skåret sig selv, uden at 
de dog kunne forklare hvorfor. Hvis tilsynela¬ 
dende fornuftige og normale mennesker er i 
stand til så ekstreme handlinger, kan man 
kun konkludere, at svindel er langt mere 
almindelig, end de fleste forskere tør 
indrømme. 

Man bør gå i gang med Borderlands 
med rank ryg og tænderne bidt fast sammen. 
Når man er færdig med at læse den, kan det 
nemlig tænkes, at man tvinges til at overveje, 
om ens yndlingsmysterier, det være sig ufoer, 
søslanger, spøgelser eller noget helt andet, er 
andet og mere end fup og indbildning. 

Mike Dash: Borderlands . The ultimate 
exploration of the unknown , Heinemann 1997. 
ISBN 0-434-00335-2, ill., 501 sider, £ 16,99. 

Lars Thomas 


Ny bog roses 
til skyerne 

Tidsskriftet Fortean 
Times strør normalt 
ikke om sig med gode 
anmeldelser af bøger, 
men en ny ufobog får 
betegnelsen 
“fantastisk" i deres 
anmeldelse. Det er 
bogen Ufos and 
Ufology skrevet af de 
engelske ufo-veteraner Paul Devereux og Peter 
Brookesmith. 

Med undertitlen “de første 50 år" giver 
bogen et sagligt og gennemarbejdet overblik 
over ufologiens første 50 år. Forfatterne 
illustrerer glimrende, hvordan ufologien fra 
dengang og til i dag har været et sammensu¬ 
rium af forskellige religioner, opfattelser, 
metoder, indfaldsvinkler og fraktioner af alle 
mulige retninger. Dette gør, mener forfatterne, 

ufologien til et morads, som det er vanskeligt 
(måske umuligt) at nå til bunds i. 

Men bogen går videre end dette. Den 
forsøger at give en forklaringsmodel på 
ufoerne, idet man igen skal være klar over, at 
ufoer er en sammensætning af flere forskellige 
fænomener. Forfatterne mener at have 
identificeret to hovedtyper af fænomener, som 
ufologer uheldigvis hele tiden får blandet 
sammen: Fysisk eksisterende lys på himlen 
(kunne være ukendte fænomener som de 
såkaldte “jordlys”) og psykologiske 
fænomener som søvnrelativerede fænomener 
(der står bag mange af de mere specielle 
oplevelser som “bortførelser”). 

Fortean Times (januar 1998) konklude¬ 
rer, at bogen varmt kan anbefales. 

Paul Devereux and Peter Brookesmith: Ufos 
and Ufology. The First 50 Years , Blandf ord/ 
Cassell 1997, ISBN 0-7137-2657-1, 192 sider, 
rigt illustreret i farve og s/h, stort format, 
indbundet, £ 18,99. 

Per Andersen 

Fra mexicanske 

kvægvampyrer 

til skældyr på gale veje 

“Centre for Fortean Zoology” (CFZ) er en 
organisation med base i Devon i det sydvest¬ 
lige England. Her dyrker den temmeligt 
usædvanlige rockmusiker Jonathan Downes 
sine mange interesser, forsker i mærkelige 
fænomener, og udgiver blandt andet 
tidsskrifterne Animals & Men og The Goblin 
Universe , samt centrets årbøger, hvoraf 
årgang 1997 er nummer to i rækken. 

Jonathan Downes er ikke sikker på, at 
historier om mystiske dyr nødvendigvis 
behøver at dreje sig om levende dyr i 
almindelig forstand. Efter hans mening kan 
det lige så godt være fysiske manifestationer 
af naturånder og andre mere eller mindre 
uforklarlige fænomener. Det kan også være 
noget helt andet. I Jonathan Downes øjne er 
intet umuligt, og derfor kan alle forklaringer 
være rigtige. De forskellige publikationer fra 
CFZ er derfor åbne for alle tanker, ideer og 
teorier. Det er både en styrke og en svaghed. 

Et åbent og fordomsfrit sind er 
naturligvis et gode hos en redaktør for et 
alternativt tidsskrift. I Jonathan Downes 
tilfælde er det lige ved at være for meget af det 
gode. Der bliver godt nok offentliggjort mange 
interessante synspunkter, som sikkert ikke 
ville komme ud andre steder, men CFZ 
Yearbook er fyldt med så mange forskellige 


ting af en så svingende kvalitet, at det er 
svært at hitte hoved eller hale i det. 

Her er artikler om alt fra 
kvægmishandlinger i Mexico, sange om 
mongolske dødsorme og historier om 
svømmende skældyr langt fra deres hjemegn, 
til omtaler af film med kiyptozoologiske 
emner, og beskrivelser af hvordan det er 
ufonauter som opdrætter de pumaer, pantere 
og andre store katte, som folk påstår de bl.a. 
ser i det sydlige England (og for den sags 
skyld også i Danmark). 

Dette overflødighedshorn af artikler 
giver et temmeligt rodet og forvirret indtryk, og 
det hjælper heller ikke, at årbogen ser ud, 
som om den er lavet på en halvdårlig 
kopimaskine i det lokale supermarked. 
Bevares, der er mange interessante og 
velskrevne artikler imellem, men jeg savner 
noget konsekvens i både stil og form. Ikke 
mindst fordi årbogen har ambitioner om at 
være videnskabelig. Tingene ville være 
nemmere at gå til og læse, hvis de var lavet 
efter de samme generelle retningslinier hele 
vejen igennem. Hvis det så er helt umuligt at 
lave årbogen uden skøre vittigheder og 
mærkelige rocksange, kan man jo altid samle 
dem i en særlig sektion på de sidste sider. 

The CFZ Yearbook er værd at holde øje 
med. 1996-udgaven var ikke så god, men 

1997- udgaven er langt bedre. Der er mange 
ting i den, som man ikke kan bruge til ret 
meget, men der er også rene mesterværker ind 
i mellem. Karl Shukers artikel om Storbritan¬ 
niens afskyelige snemand, den grå mand fra 
Ben MacDhui, er et godt eksempel på det 
sidste. Hvis den udvikling fortsætter, bliver 

1998- udgaven en udgivelse, som man under 
ingen omstændigheder må gå glip af. 

Jonathan Downes (red.): The CFZ Yearbook 
1997 , CFZ Publications 1997, Centre for 
Fortean Zoology, 15 Holne Court, Exwick, 
Exeter, EX4 2NA, England. 111., 192 sider, £ 
12,50. 

Lars Thomas 

Sære dyr, skøre dyr og ikke 
mindst de helt vanvittige dyr 

Den engelske kryptozoolog Karl Shuker har 
allerede skrevet en lang række fremragende 
bøger om sære dyr og mystiske fænomener. 
Fromjlying toads to snakes with wings passer 
godt ind i selskabet. Det er en samling af de 
artikler, som Shuker i årenes løb har fået 
offentliggjort i det amerikanske tidsskrift Fate. 

Og hvilken samling! Den er både seriøs og 
saglig, men også så underholdende skrevet, at 
man sagtens kan slå op i den en sen aften, og 
læse et kapitel eller to, bare for at blive 
underholdt. Det mest fantastiske ved Shuker 
og hans bøger, er mandens evne til at 
opsnuse oplysninger om mystiske dyr, som 
kun i meget begrænset omfang tidligere har 
været behandlet i litteraturen. I FromJlying 
toads to snakes with wings står der ikke ret 
meget om Loch Ness-uhyret eller den 
afskyelige snemand. Til gengæld kan man 
læse alt om både dj ævlefuglen fra Sri Lanka, 
bevingede slanger og andre flyvende krybdyr, 
og den sydafrikanske havelefant. 

Hvis man er bare den mindste smule 
interesseret i mystiske dyr, bør From Jlying 
toads to snakes with wings stå øverst på 
ønskesedlen. 

Karl P.N. Shuker: From Jlying toads to snakes 
with wings , Llewellyn Publications 1997. 

ISBN 1-56718-673-4. 

Lars Thomas 

Gamle danske vejrvarsler 

Hvad har vejrvarsler med ufoer at gøre? En 
hel del, faktisk. Især når man ved, at mange 
af de formodede ufo-observationer faktisk 
skyldes fejltolkning af kendte 
himmelfænomener. Og tolkning af dyr, 
planter, himlen m.m. er netop, hvad bogen 
Gamle danske vejrvarsler beskæftiger sig 
med. 

Det er en underholdende, velskrevet og 
let tilgængelig hånd- og opslagsbog om, 
hvordan vore forfædre (og en del mennesker i 
vor tid) iagttog himlen, dyrene og planterne 
for at finde ud af, hvordan vejret ville arte sig. 
Bogen rummer over 700 vejrvarsler, 250 
varsler som tager udgangspunkt i betydnings¬ 
fulde vejrdatoer, samt artikler om vejret og 
moderne meteorologers vurdering af gamle 
vejrregler. 

Af særlig interesse for ufo-interesse¬ 
rede er kapitlet “Himlen m.m.”, hvor 
forfatteren Ib Askholm bl.a. ser nærmere på 
bisole, solpletter, haloer om Solen, bimåner, 
nordlys, stjerneskud og lygtemænd. 

“Gamle danske vejrvarsler” har en 
omfattende litteraturliste og et glimrende 
register. 

Ib Askholm: Gamle danske vejrvarsler , Billesø 
& Baltzer, 3. udg. 1997, ill., 128 sider, stort 
mellemformat, tværvendt, kr. 158,00. 

Kim Møller Hansen 


Når småfolket viser sig 

Det kan måske nok virke fjollet at anmelde en 
bog om feer i et blad om ufoer, men faktisk er 
Janet Bords nyeste bog Fairies yderst relevant 
for ufointeresserede, specielt hvis man 
studerer ufonauter, nærkontakter og 
bortførelser. 

I de fleste menneskers øjne er feer 
noget, der hører til i eventyr. Ikke desto 
mindre er der mange mennesker, som påstår, 
at de ikke alene har set, men også fotograferet 
disse mærkelige væsener. I Fairies har Janet 
bord samlet en lang række af disse beretnin¬ 
ger og billeder, og det er yderst interessant 
læsning. 

Feer bliver stadig set den dag i dag, og 
ikke kun her i Europa. Kulturer over hele 
verden har tradition for møder med små 
mystiske væsener. De er fx en indgroet del af 
de nordamerikanske indianeres folklore. 

Udover billederne, hvoraf nogle siden 
hen er blevet afsløret som svindelnumre, er 
det mest fascinerende afsnit i bogen nok 
Janet Bords diskussion af feer og andre 
småfolk i relation til ufo-iagttagelser. Der er 
langt flere ligheder, end man umiddelbart 
skulle tro. Nogle af de ældre beretninger om 
feer fortæller således, at de fløj i glødende 
kugler eller ringe, og man har også eksempler 
på feer iklædt dragter, der ikke afviger 
væsentligt fra de kostumer, som moderne 
ufonauter er iført. 

Et andet interessant aspekt er 
lighederne mellem de moderne 
bortførelsesberetninger og historierne om folk, 
der er blevet indfanget af feer. Begge typer ofre 
kommer fx ud af oplevelsen med en fornem¬ 
melse af, at der kun er gået få minutter, mens 
der i virkeligheden er gået timer, dage eller år. 

Janet Bord er ikke den første, der har 
lagt mærke til disse ligheder. Den franske 
forfatter Jacques Vallee gjorde opmærksom på 
det allerede i 1970, da han skrev Passport to 
Magonia. 

Læser man Fairies , er man nødt til at 
tage sin holdning til ufoer i almindelighed, og 
nærkontaktberetninger i særdeleshed op til 
vurdering. Er nutidens beretninger bare 
gamle folkesagn i opdateret udgave, eller er 
det i virkeligheden folkesagnene, som viser, at 
de fremmede altid har været iblandt os? 

Janet Bord: Fairies. Real Encowiters with 
Little People, Michael O’Mara Books 1997. 
ISBN 1-85478-698-4, £ 15,99. 

Lars Thomas 

fortsættes... 

De skjulte dyr 

I efteråret 1996 fangede en naturvejleder fire 
sumpskildpadder i en sø lidt uden for 
Silkeborg. De fleste mente, at det måtte dreje 
sig om undslupne kæledyr. Men en nærmere 
undersøgelse viste, at det var ægte danske 
sumpskildpadder - en art, som uddøde 
herhjemme for godt 2.000 år siden! 

Sumpskildpaddeme er et nyt eksempel 
på den slags dyr, som kryptozoologen Lars 
Thomas kalder “skjulte dyr” - dyr, der ikke 
opfører sig, som de burde; dukker op på 
steder, hvor de ikke skulle; eller også bliver 
ved med at vise sig, selv om de er uddøde. 

Bogen De skjulte dyr handler om 
alverdens mystiske dyr: søuhyrer, afskyelige 
snemænd, tordenfugle, havaben, den jyske 
puma, den fynske løve m.fl. Alt sammen 
tilrettelagt, så bogen kan læses fra ca. 12 år. 

“De skjulte dyr” er flot illustreret med 
stik og fotos samt tegninger af Barbra Brix, 
alle i farver - hvilket desværre gør bogen noget 
dyr. 

Lars Thomas: De skjulte dyr , Klematis 1997, 
40 sider, ill., ISBN 87-7721-775-5, indbundet, 
stort format, kr. 228,00. 

Kim Møller Hansen 



Abe skudt under en ekspedition i Venezuela . 
Tilhører den en ukendt art af edderkop-aber? 


Flere mysterier 


Af Claus Hemmert Lund 

“Hvilken forbindelse er der mellem jernalde¬ 
rens Gundestrupkar, Kong Arthur og Holger 
Danske?” “Ingen!” ville mange voksne svare. 

Men børn omkring 12 års alderen ved 
bedre. De ved nemlig, at Gundestrupkarret er 
keltisk, og at kelterne havde nogle sagn om 
magiske kar og om Kong Arthur, der på en 
farefuld rejse ledte efter karret. Samme børn 
ved også, at Kong Arthur vil hjælpe England, 
når landet er i krise, præcis som Holger 
Danske vil hjælpe os danskere. 

Børnene har nemlig læst bogen 
Mysteriet om Kong Arthur og Ridderne af Det 
runde Bord af Klaus Aarsleff. Og hvis de ikke 
har gjort det endnu, bør de snarest have 
mulighed for det. 

Mysteriet om Kong Arthur og Ridderne 
af Det runde Bord er næsten en ridderroman i 
sig selv. Bogen indeholder en mængde 


historier fra en tid, hvor ridder idealerne var 
gældende, og hvor ordet “ridderlig” betød mere 
end blot det at låne sin paraply til en (helst 
ung og smuk) dame. 

Bogen indeholder mange af de kendte 
historier fra “riddertiden”: Hvordan Arthur fik 
et sværd trukket ud af en stor sten; hvordan 
han fik sværdet Excalibur (sværdet var for 
ridderne, hvad pc’erne er for os); hvordan en 
af Arthurs riddere - Erec - bekæmper en 
skurkagtig ridder; en mængde om jagten på 
Den hellige Gral - og meget mere. 

Ind imellem sniger sig også en meget 
kort historie om, hvordan vi danskere fik 
Dannebrog, lidt om Holger Danske og lidt om 
den jøde, der tog Jesus ned fra korset. Klaus 
Aarsleff kommer således vidt omkring uden af 
den grund at tabe tråden eller det 
gennemgående emne, som er Kong Arthur. 

Nogle “mysterier” er i dag opklaret. 

Således ved man, at Gral-kildens blodfarvede 
vand med en underlig smag er fyldt med 
okker, og at det første Dannebrog med stor 
sandsynlighed var et tempelridderflag. Men 
mange mysterier er stadig bevaret: Kong 
Arthurs grav er ukendt, Den hellige Gral er 
ikke fundet, og man kender ikke tågelandet 
Avalon. 

Mysterierne er der, og så længe der er 
mysterier, som ikke er bearbejdet for 
skoleelever, vil serien “Mysteriet om...” 
udkomme. 

Klaus Aarleff: Mysteriet om Kong Arthur og 
Ridderne af Det runde Bord , Gyldendal 
Undervisning 1997, 55 sider, illustreret, ISBN 
87-00-28446-7, kr. 100,00; DC 93.1. 



Du kan få mere at vide om alle bøgerne i 
Mysteriet om -serien ved at besøge: 

www.gyldendal•dk 

Klik på “Mere om” og derefter på “Mysteriet 
om”. 

Du kan også ringe på tlf. 33 11 07 75, lokal 
418. 


Mysteriet om UFO*er 

"...uden varsel - og uden en lyd - eksplode¬ 
rer et enormt lys lige over bilen. Lyset 
blinker hurtigt. Den unge mand ser ud ad 
forruden og opdager en mægtig skive. Han 
er bange, men åbner alligevel bildøren, 
sætter venstre fod på vejbanen og læner 
overkroppen ud...” 

Sådan begyndte en nervepirrende oplevelse 
for en ung mand, der en aften i september 
1995 skulle besøge sine forældre i Vejle. På 
den mørke landevej havde han en 
nærobservation af en ufo. 

Hvert år ser tusindvis af ganske 
almindelige mennesker noget uforklarligt på 
himlen. Hvad er det så, de ser? Og hvad ved vi 
egentlig om ufoer? 

I Mysteriet om UFO 9 er ser Kim Møller 
Hansen nærmere på nogle af de ufo-myter, 
som i øjeblikket er populære på bl.a. 

Internettet: Den påståede nedstyrtning i 
Roswell og obduktionen af ufonauteme, folk 
som bortføres af ufoer, og de uhyggelige 
“mænd-i-sort” som tvinger ufo-vidner til 
tavshed. Disse myter samt de mere troværdige beretninger som fx ufo-bølgen over Belgien i 
1989-91 og de veldokumenterede danske observationer tegner et billede af et spændende og 
drilagtigt mysterium, der helt sikkert også kan lære os meget om mennesket. 

Mysteriet om UFO 9 er 

Af Kim Møller Hansen 

54 sider, illustreret, kr. 100,00, ISBN 87-00-31704-7, Gyldendal Undervisning 1998 
målgruppe: 12-15 år 

Mysteriet om UFO 9 er kan købes hos alle boghandlere samt hos SUFOI, Postboks 6, 2820 
Gentofte ved at indbetale kr. 100 på giro 9 11 77 25. 

Tæt på et 


mysterium 



Af Claus Hemmert Lund 

Under mottoet “Man skal ikke tro på alt - men 
alt skal undersøges” har Skandinavisk UFO 
Information udgivet en lille video om ufoer - 
Uidentificerede Flyvende Objekter. Videoen 
hedder UFO’er - Tæt på et mysterium og 
koster 90 kr. + forsendelsesomkostninger. 

Nu skal man ikke tro, at videoens ca. halve 
time er nogle fanatikeres forsvar for, at 
Jorden besøges af væsener fra det ydre rum - 
tværtimod. 

Filmen viser eksempler på, at langt de 
fleste observationer, fotos eller filmoptagelser 
af “flyvende tallerkener” kan forklares som 
genskin af laserlys, jetfly, eller som simple 
fupnummer, hvor nogle mennesker enten vil 
“drille” dem, der tror på ufoer, eller vil være 
berømte i en kortere periode. 

Vore dages computerteknik kan i dag 
afsløre svindlere og påvise forhold, der ikke 
stemmer. En af videoens sekvenser viser, 
hvorledes en “fupmager” blev afsløret, da man 
gik tæt på hans billede. 

Mange tror på, at Jorden besøges af 
intelligente væsener, og nogle har endda talt 
med og lavet tegninger af dem. Desværre har 
man ikke konkrete beviser på disse såkaldte 
kontakter af 3. grad, selv om der er flere 
mennesker, der har lavet tegninger af de 
væsner, de har set. Til gengæld har man flere 
uforklarlige observationer af 2. grad: 
brækkede grene, mærkelige huller i jorden, 
aftegninger på jorden (de berømteste er nok 
“cirklerne” i kornmarkerne - måske nogle 
svindleres værk ved hjælp af en pløk, en snor 
og et bræt af passende længde). 

Hvis man tager de 200-400 årlige 
henvendelser til SUFOI, er der 10-20 
uforklarlige eller rettere uforklarlige for os i 
dag. Nogle kan være naturfænomener, som vi 
endnu ikke har kendskab til. Kuglelyn blev 
først “opdaget” og forklaret videnskabeligt i 
nyere tid, så hvorfor skulle der ikke være 
forhold, som videnskaben ikke kan forklare i 
dag. 

Men tilbage bliver nogle få observatio¬ 
ner, som ikke kan forklares, og hvor 
iagttageren ikke kan beskyldes for at ville lave 
fup. Et eksempel på dette er en dansk 
politibetjents beretning: Han blev engang 
standset i sin patruljevogn af en ufo og kunne 


først fortsætte efter flere minutter. 

Ingen af de reelle, objektive iagttagere 
har dog set noget, der kan dokumenteres som 
besøg fra fremmede verdener. Så troen på 
ufoer er netop - en tro. Derfor kan man godt 
have set et eller andet fænomen, der for 
iagttageren virker uforklarligt. Er dette 
tilfældet, opfordrer videoen til at kontakte 
Skandinavisk UFO Information, hvor 
kompetente mennesker tager iagttagelsen 
alvorligt - men sandsynligvis har en naturlig 
forklaring. 

Der er lavet mange vittigheder om små, 
grønne mænd fra Mars, væsener med 
antenner i stedet for ører, uhyrer der bortfører 
smukke jordiske kvinder osv. osv. De fleste 
vittigheder er tegnede med meget lidt tekst og 
efterlader et ironisk smil over for de menne¬ 
sker, der tror på besøg fra fremme verdener. 

Videoen UFO’er - Tæt på et mysterium 
tager gassen af den ironiske ballon og viser 
SUFOI-folk som realistiske skeptikere. 

Videoen kan derfor anbefales som indledning 
til emnearbejder og projekter med emnerne 
ufoer, mystik og overtro. 

UFO*er - Tæt på et mysterium , SUFOI 1997. 
Bestilles ved indbetaling af 105 kr. på giro 9 
11 77 25, SUFOI, Postboks 6, 2820 Gentofte, 
tlf. 70 20 11 22. 



Få en samlet fortegnelse over 
SUFOI's salgsmaterialer. 

Ring til: 70 20 11 22 

Digital mystik 


Af Kim Møller Hansen 


Sandheden er derude 

Det er velkendt, at 
visse sekter 
simpelthen “ved”, 
at “nogen” (den 
amerikanske 
regering, CIA eller 
et andet skummelt 
sammenrend) 
kender sandheden 
om ufoerne - hvad 
den så end går ud 
på - og forsøger at skjule den for os andre 
uskyldige sjæle. 

I stedet for at dyrke denne smitsomme 
paranoia og lede efter en “sandhed”, som 
måske ikke findes, er det mere frugtbart at 
fremskaffe informationer om et fænomen og 
forhåbentlig blive klogere eller forvirret på et 
højere plan. Og rundtosset kan man i 
sandhed blive, når man forvilder sig ud på 
Internettet. Det er tidskrævende at finde 
noget brugbart på denne “informationsmotor¬ 
vej”, som foreløbig mest er til glæde for 
telefonselskabernes årsregnskaber. 

Er man træt af ørkesløs og langsom¬ 
melig søgen på nettet, kan jeg varmt anbefale 
at investere i cd-rommen The Hidden Truth 
udgivet af Sadeness Software i 1997 som en 
multi-platform cd-rom, dvs. at den kan 
anvendes på både pc, Macintosh og Amiga. 

Materialet på The Hidden 7 Yuth er for 
størstedelens vedkommende hentet på nettet, 
og man anvender simpelthen sin Internet 
browser til at læse cd-rommens mange 


HTML-dokumenter med artikler, tusindvis af 
billeder, animationer, videosekvenser og 
lydklip. 

Med The Hidden Truth er det som at 
være på nettet - bortset fra tre væsentlige ting: 
Det går hurtigt, det er gratis, og informatio¬ 
nerne er nydeligt ordnet efter emner. 

Cd-rommens emner omfatter bl.a.: 

♦ Aliens and UFOs 

♦ Government coverup and conspiracies (fx 
MJ-12 dokumenterne og mordet på John 
F. Kennedy) 

♦ Serial killers and mass murderers (fx Jack 
the Ripper og Adolf Hitler) 

♦ Tv and movie science fiction 

♦ Og emner som astronomi, NASA’s 
opdagelser, bigfoot, Bermuda Trekanten, 
voodoo, sort magi, komcirkelfænomener, 
tidsrejser, katastrofer, hemmelige 
militærprojekter...og meget, meget mere! 

Det hele bindes sammen af oversku¬ 
elige menuer og et indeks, således at 
søgningen efter et relevant emne er hurtig. 

Kan man så finde noget af værdi på 
denne plasticskive? Selvfølgelig er der en del 
skidt på en cd-rom med 650 Mb materiale, 
men der er så sandelig også seriøse, skeptiske 
og humoristiske ting imellem. Bl.a. kan man 
under emnet “Bermuda Trekanten” få et 
historisk vue over emnet, fyldige litteraturli¬ 
ster, et kritisk blik på Charles Berlitz’ version 
af gåden samt få belyst mystikken ud fra en 
skeptisk, men jordbunden og veldokumente¬ 
ret synsvinkel. 


“The Hidden Truth ”, Sadeness Software 1997, 
£ 29.95 

E-mail: richøsadeness. demon.co.uk 

Web-site: 

www.sadeness .demon.co.uk/ 
hiddentruth•html 

Ufoer i farver 

I de seneste fem år har amerikansk tv hver 
uge vist et afsnit af ufo-serien “Sightings” med 
Tim White som vært. Serien vises nu i 
adskillige andre lande (se fx Sci-Fi Channel: 
www.scifi.com). Serien har foreløbig 
resulteret i diverse videoudgivelser, en bog og 
nu senest cd-rommen Sigtings Ufopedia 
udgivet af Anglia Multimedia i 1997. 

I en hovedmenu kan man vælge 
mellem “Alien life”, “Government”, “UFOs” og 
“Database”. Under hvert tema er der 
naturligvis en række underemner, som man 
kan klikke sig ind på. Hvert emne gennemgås 
af en klar og autoritativ speak med afstemt 
underlægningsmusik og masser af flot grafik. 

Man kan ikke selv foretage sig ret 
meget, når et emne er valgt, men blot læne sig 
tilbage og nyde underholdningen. Dog kan 
man under besøget i en hemmelig underjor¬ 
disk base (Area 51 i Nevada) bevæge sig rundt 
i et 3D-miljø, finde interessante ting at klikke 
på og derefter igen blive underholdt, til 
“filmen” er færdig. 

Cd-rommen skulle efter sigende bygge 
på objektive undersøgelser og være en slags 
ufo-encykloplædi. Men lad det være sagt uden 
omsvøb: Her er tale om velsmurt amerikansk- 
orienteret multimedie-underholding af høj 
teknisk kvalitet, hvor alt præsenteres som 
facts uden tøven i stemmen. Grafikken er 
meget flot med gode animationer og interes¬ 




sante historiske filmklip af bl.a. amerikanske 
projekter med udvikling af eksperimentalfly¬ 
ene Flying Flapjack, Avro-Car (“den flyvende 
støvsuger”) og diverse stealth-fly. 

Som opslagsværk er Sigtings Ufopedia 
dog ikke velegnet. Leksikonnet “A-Z Ufology 
Guide” er for kortfattet og mangelfuldt. 

Cd-rommens database rummer 1.004 
ufo-observationer. Omtalen af hver observa¬ 
tion er særdeles kort og uden kildeangivelse. 
Og de danske observationer (såmænd kun fire 
af slagsen) vil næppe genkendes af mange 
danske ufo-interesserede. Er man koblet på 
Internettet, kan databasen opdateres løbende 
via Anglia Multimedias web-site. 

Har man behov for at blive uforplig¬ 
tende underholdt, uden at skulle konfronteres 
med forklaringer og kritisk eftertænksomhed, 
så er Sightings Ufopedia et godt køb. 

Sightings Ufopedia , Anglia Multimedia 1997, 
£29.99. Fax 0171 579 4110. 

Web-site: 

www.anglia•co•uk 


Myter og legender 

Bonnier Multimedia har med cd-rommen 
Sagnomspundne steder og fortabte byer taget 
hul på serien “Myter og Legender”, som er en 
dansk udgave af en tilsvarende engelsksproget 
serie. 

Man kan rejse til 10 legendariske 
steder og fortabte byer: Atlantis, Påskeøen, 
Bermuda Trekanten, Edens Have, Ungdom¬ 
mens kilde, Babelstårnet, Eldorado, Stone- 
henge, Grædemuren og Labyrinten. 

Rejsen begynder i en fangekælder. Her 
indtastes en kode for at kunne rejse til et af de 
10 steder, hvor der er forskellige “aktive 

punkter" eller genstande, som man skal lede 
efter for at få yderligere informationer i form 
af speakerkommentarer, fotografier, animatio¬ 
ner etc. 

Programmet indeholder: 25 min. 
3D-animation, 30 min. video, 60 min. 
soundtrack, 30 min. speak, 800 
helskærmsbilleder og 200 sider historiske 
dokumenter. Alt fungerer upåklageligt og 
brugervenligt. 

Sagnomspundne steder og fortabte 
byer er god underholdning og minder i sin 
opbygning om cd-rommen Weird (se omtalen i 
UFO-Vision nr. 5 side 29-30). Cd-rommen er 
ikke et leksikalt opslagsværk, men en grafisk 
flot verden, der skal udforskes med 
tålmodighed. 



Myter og Legender: Sagnomspundne steder og 
fortabte byer , Bonnier Multimedia 1997, 
kr. 299,00. Kan bl.a. købes hos de fleste 
boghandlere. 


Planeter i fremmede 
solsystemer 



Af Robert Naeye 

Ken Croswell: Planet Quest. The Epic 
Discovery of Alien Solar Systems , The Free 
Press, New York, 1997. Hardcover, 324 sider. 
ISBN 0-684-83252-6. 

Pris: US $ 25. 

Donald Goldsmith: Worlds Unnumbered: The 
Searchfor Extrasolar Planets , University 
Science Books, Sausalito, Californien, 1997. 
Hardcover, 237 sider. ISBN 0-935702-97-0. 
Pris: US $ 28,50. 



En beslutning om at købe en bog om planeter 
uden for solsystemet er det samme som en 
beslutning om køb af en ny pc: Man ved, at så 
snart man har købt en, er den forældet. Men 
søger man en bog, der handler om planeter 
uden for solsystemet, er det passende at 
bruge 30 dollars på at købe en nu, da det 
første røre over opdagelserne er ved at have 
lagt sig. 

Der er endda et par titler at vælge 
imellem, selv om de endnu kun er de første to 
skud i krigen om bøger om planeter i 
fremmede solsystemer. Den første bog er 
Worlds Unnumbered af den garvede astronom 
Donald Goldsmith, forfatter til The Astrono¬ 
mers , Einstein's Greatest Blunder? og mange 
andre populære astronomibøger. Goldsmith 
giver velformulerede og letforståelige 
forklaringer og analyser af, hvordan disse 
planeter blev opdaget, og hvordan andre 
teknikker måske kan bære frugt i fremtiden. 

Bogen handler primært om, hvad disse 
nye planeter kan fortælle os om udviklingen af 
liv andre steder i universet. Goldsmiths 
behandling af mulighederne for liv og andre 
typer af verdener, som kan udvikle liv, er den 

bedste, jeg nogensinde har læst om dette 
emne. Jeg finder dog hans optagethed af 
ikke-jordisk liv forstyrrende. Man må dog se i 
øjnene, at de planeter, der til dato er fundet, 
ikke giver meget håb for liv. Alligevel skriver 
Goldsmith side op og side ned om perifere 
emner som SETI, ufoer og ufo-bortførelser. 
Disponeringen af bogen er også noget 
usammenhængende. 

Som en modsætning hertil giver bogen 
Planet Quest , som dukkede op hos boghand¬ 
lerne i august, en noget mere udførlig 
beskrivelse af planeterne og deres opdagelse. 
Croswell, som tidligere var en hyppig gæst i 
M Astronomy”s spalter og forfatter til The 
Alchemy of the Heavens , går kronologisk til 
værks. Dette giver en meget bedre bog og gør, 
at han rent historisk kan beskrive forløbet ved 
opdagelsen af planeterne. Croswell giver også 
en flot beskrivelse af opdagelsen af de første 
planeter uden for vores solsystem og de 
pulsar-planeter, som Alex Wolszczan og Dale 
Frail opdagede. Dem skriver Goldsmith meget 
lidt om, da liv er utænkeligt der. 

Croswell fokuserer på de personer, der 
står bag opdagelsen af planeterne. Hans bog 
indeholder mange citater fra forskerne, og 
efter at have læst bogen, har man en 
fornemmelse af at kende dem personligt. Man 
er vidne til et drama med udforskning og 
opdagelse, og man lever med i astronomernes 
håb og frustrationer. Planet Quest er fyldt 
med fascinerende lækkerbidder, fx følger man 
det canadiske planet-jæger team, der bruger 
dræbende giftig hydrogenflourid gas i deres 
spektrograf. 

Da Croswells bog kom på markedet 
nogle måneder senere end Goldsmiths bog, 


indeholder den opdagelser af nyere dato, 
såsom opdagelsen af en planet, der kredser 
om stjernen Rho Coronae Borealis, Nordlige 
Krone. 

Selv om jeg nød at læse begge bøger, 
synes jeg, at Planet Quest er skrevet mere 
levende og mere engageret, så det var en 
meget stor fornøjelse at læse den. Goldsmith 
bringer facts og giver en god forklaring på det 
videnskabelige, mens Croswell forstår at væve 
tingene bedre sammen og fortæller bedre. 
Kompositionen i Planet Quest er mere 
sammenhængende, og går man dybere ned i 
historien, som er fuld af falske alarmer og 
fejltrin, fumlen og famlen, udfører Croswell et 
strålende arbejde ved at fremlægge en bred 
vifte med alle emnets aspekter. 

De læsere, der kun er interesseret i, 
hvordan planeter tjener som en platform for 
ikke-jordisk liv, bør købe Goldsmiths bog. 
Mens de læsere, der synes, at disse planeter 
er interessante på deres egen måde, skal købe 
Croswells bog. 

Kilde: Astronomy, september 1997. 

Mens du læser dette, er redaktionen i fuld gang 
med næste nummer af UFO-Vision . Vi vil bl.a. 
bringe en tankevækkende artikel om, hvordan 
massehysteri opstår, og hvilken betydning 
massehysteri har for troen på bl.a. besøgende 
fra andre verdener. 

Rygterne om den påståede ufo-nedstyrtning i 
Rendlesham-skoven i december 1980 i England 
har fået fornyet aktualitet med udgivelsen af to 
omfattende bøger og en cd-rom om hændelsen. 

Dette og meget, meget mere kan du glæde dig til 
at læse om i næste nummer af UFO-Vision. 


“Historien er fyldt med eksempler på 
massehysteri, hvilket for os i dag 
måske er morsomt og underligt . 11806 
frygtede fx mange indbyggere i Leeds i 
England, at verdens ende var nær, da 
en høne begyndte at lægge æg, hvorpå 
der stod: é Kristus kommer/ Mange 
mennesker stimlede sammen for at se 
den guddommelige fugl, indtil man 
opdagede, at der var skrevet på 
æggene med ætsende blæk, før de var 
proppet opi hønen/ 

